
Despre o disciplină a cărții românești” 
de Liviu Opriș 


Idealul artei nu-l putem strânge şi comprima în chinga 
unor premize îixe, hotarul lui e nelimitat, şi depășește domeniul 
unei concepțiuni ermetice. dar câmpul lui e de construcţie înalt 
pozitivă. 

Faptă plăsmuitoare, sbucium, nădejde, întruchipare a re- 
veiaţiei dumnezeești, toate acestea în năzuinți singulare sau co- 
lective spre perfecțiune, toată măreția visului omenesc, iată o 
zare a majestuosului firmament de artă. 

Idealul de artă prinde în lumina lui sufletul, iar vocaţiunea 
idealului nu poate fi decât înălțarea potențialului uman spre 
luminarea metafizică a chemării noastre. 

Acestui ideal, dacă dialectici efemere și diformaţiuni psi- 
hice încearcă să-i dea și un câmp negativ, rațiunea cu o nor- 
mală intuiție şi o sănătoasă desvoltare îi înalță prestigiul, pen- 
trucă în străfulgerarea întunericului spre o râvnită limpezire de 
tinalităţi, el ne justifică dreptul de a ridica ochii din țărână și 
de a ne înfrăți visul cu azuru!, cu veșnicia. 

Idealul de artă e armonie. E numai armonie. E dorul fap- 
tei pure şi senine, a celei mai pure și a celei mai senine a 
omului, a aceleia, care ne dă simțământul unirii, integrării 
noastre cu vârturile înegurate ale marelui nepătruns. 

Din epocalele fluxuri și refluxuri ale neamurilor, măci- 
nișuri pentru o nouă plămadă, nu a rămas decât ceeace a fost 
contribuţie la eternitatea armoniei, singura esenţă divină în dru- 


*) Fragmente din studiul „Spre o disciplină a vieţii româneşti“, 

mul omului. Universul întreg e armonie. Legile lui plăsmuiesc 
realități care evoluiază numai în hotarele ei, şi tot ce nu se 
supune acestor legi, se elimină și piere. Acest comandament al 
armoniei se verifică în necuprinsul laborator cosmic, pretutindeni 
unde rațiunea omului pătrunde. Popoarele însăși trăiesc numai 
prin integrarea lor în această armonie universală în care ele 
aduc întreaga distincțiune spirituală a culturii lor, care poartă 
drept atiibrte aroma pământului, coloarea cerului și linia ori- 
zontului, întrun cuvânt tot cadrul şi toată cadența de vieață a 


țării în care s'a născut. 
* 


In simetria evoluției umane, ca un stejar la răscruci de 
uragane, ne-am fixat vieața cu destinul ei. Destinul nostru. In 
această simetrie el e precis diferențiat. Elaborarea entității noa- 
stre etnice a evoluat în drumul ei istoric fără șovăirea celor me- 
niți dispariţiei. Ea îndreptățește o vieață și un scop. Impărăția 
noastră o zărim la capătul drumului nostru. Din trunchiul roman 
s'au resfirat lujerele latine care şi-au marcat parabola evoluţiei 
lor. E rândul nostru. Sântem Beniaminul latinităţii. 

Caracteristica culturii romane e limpezimea liniei și ar- 
monia întregului, dublate cu autoritatea raţiunii. Ca un simbol, 
bolta arcuită a construcțiilor Romei are toate aceste însușiri şi 
cultura europeană pe acestă boltă îşi reazimă și înalță spiri- 
tualitatea. 

* 

Judecând realitatea românească contemporană, o vedem 
construind pe aceeaşi boltă de limpezime, armonie și rațune 
cu suflet clar şi cuprinzător în fecunditate. Avem atributul fiin- 
țelor creiatoare în cultură. Noi adăogăm boltei romane structura 
liniei noastre. 

Literatura noastră are o sublimare românească în temelia 
ei croită larg spre înălţare. Eminescu e stilare romantică de 
orizont românesc, Odobescu e limpezime clasică de suflet ro- 
mânesc, Coşbuc e pământ de cea mai pură esență românească. 
Ei intrunesc organic și în sens pozitiv bolta spiritualităţii 
noastre. 

Inainte de răsboi slujba în olimpul literaturii noastre de- 
monstra un ciciu de idei dominante spre devenire românească. 


OBCU CLUJ 


— 397 — 


Nu cunoşteam îndoieli asupra virtualităților noastre. Entuziasmul 
era în noi neostoit, iar năzuințele erau spre o independenţă a 
creeaţiei. Era atunci consensul tuturor la o lege limpede sim- 
țită, că o năzuință proclitică, ștearsă, și fără vieaţă şi ţel pro- 
priu nu e o cultură, și că lecţiile de ori unde ar veni ele, vor 
fi lecții, dar nu calapoade cari să ne țină tr'butari și slugarnici 
impersonali oricărei evoluţii, revoluţii sau dezagregări. Noi ne 
vom trăi evoluția noastră pe linia noastră istorică. lar față de 
înstăpânirea domeniului negaţiei în literatură, ne vom face sin- 
guri — şi credem în vigoarea faptei noastre — revoluția. Ne- 
gâția rămâne ceeace e: distrugere. Viciul n'a creiat niciodată 
cetăți umane, nici temple de credință, nici iluminați apostoli, 
dar pretutindeni a dărâmat cetăţile, a prihănit altarele și a orbit 
ochii lacomi de iluminări celeste. Apologia viciului e cântarea 
morţii idealului uman, a morţii omului însuși, e destrămarea. E 
lupta în contra vigoarei, a bărbăţiei, e mărturisirea sufletelor 
decrepite. 

Literatura noastră din ultimul deceniu e invadată și oprită 
în desvoltarea ei firească de cultul negativului. Noi şi după în- 
chegarea etnicului nostru am mai trăit și suferit invazii. Dar 
ele, dată fiind forța noastră primitivă de odinioară, nu au ame- 
nințat ființa sufletului românesc. Invazia sistematizată de azi, 
amenință însuși echilibrul structural al acestui suflet. Această 
literatură nu e a Românilor, ea nu e a unei naţiuni şi, în con- 
cluzie logică, nu se integrează nici în universalitatea culturii. Ea 
nu e o contribuţie la eternitatea armoniei. E pătrunsă de un 
spirit de disoluţie străin și acuză inconștient dominarea unei 
infiltraţii cu scopuri ce s'ar putea preciza ușor. E un produs 
metec și rezultat al unor încrucișări psihice artificiaie. E o li- 
teratură lipsită de individualitate, făcută de libertini și parve- 
„niţi. E o literatură în care nu palpită mândria creiatoare a unui 
neam. 

Noi credem în arta care e o funcţie socială utilă, pentrucă 
e o funcţie organică menită să înobileze și să stileze ţinuta 
unui popor. Ea e marele element pedagogic al mulțimii. Ea are 
menirea să artistocratizeze un popor. Ea e organică. 

Literatura dintre arte e cea mai activă în formarea şi edu- 
cația sufletului colectiv. Marii ei inspirați trebuie să fie marii 

pedagogi ai mulţimii. Trebuie. Altfel își pierd rostul lor organic. 

Vechii noştri dascăli au avut drum românesc, Ei au avut 
o etică națională în care și-au situat rodul. Ea nu era creiația 
lor. Ei au moştenit-o. Ea trăia formată în instinctul nostru și ei 
au activat-o în ideie conducătoare. Revoluţia franceză a deschis, 
e drept, orizonturi cu resfrângeri târzii și asupra vieții româ- 
rești, dar noi ne-am ridicat cu față proprie, în primul rând din 
clocotul şi tăria propriului nostru sânge. Moţii la 1784 nu au 
avut precursori ideologi, dar au avut în sânge conștiința dife- 
renţierii etnice față de asupritorii privilegiați, diferenţiere care 
a promovat necesitatea de fapt a libertății şi îrăţiei româneşii, 
conducând la o reliefare a conștiinței naționale. Ceeace în altă 
parte a crescut cu ajutorul unor infiltrări îndelungate de ideo- 
logie, la noi a izbucnit intuitiv din porunca realității. Mişcarea 
din 1821 are și ea spontaneitate și e din aceeași poruncă a 
sângelui. Şi vechii dascăli au conturat această etică de exi- 
stență intuită și, dacă i-au adăogat reflexe de ale revoluţiei fran- 
ceze, i-au menţinut individualitatea. Acum părăsim această orien- 
tare şi renunțăm la ființa noastră robindu-ne altui drum? Cul- 
tura unui neam poate fi o echilibristiă definită pe negarea 
specificului său şi a eticei sale, și acceptarea oricărei insinuări 
de dominație spirituală străină? Nu! Drumul nostru nu poate 
urma proiectări diversive. 

Noi sântem încă la definirea şi stila'ea marilor linii ale 
caracterului românesc.!) 

Părăsind acest laborator de linie pură, literatura noastră 
dezertează și trăiește dizolvant. Scriitorul trebuie să fie ființă din 
ființa generaţiei lui, El are o misiune istorică. „Cum va fi ge- 
neraţia care va ieși din voi, aşa va fi amintirea pe care o veţi 
lăsa în istorie“, spunea Fichte?) în clipele de desorientare ale 
poporului german. 





') O ilustrare clară a acestei realități o găsim în schița decorativă a 
d-lui Damian. E linia simplă şi definitv cuprinzătoare a vieţii româneşti. E 
linia specificului nostru. E o plastică de sinteză a mioriticei d-lui Blaga, îm- 
binată cu ortodoxismul său organic. E în linie exprimat desăvârșit, ceeace 
in ideologia culturii noastre abia acum prinde contur. 

>) Cuvântări către națiunea germană. (Fragment din cuvântarea a 
XIV--aj, 

Literatura noastră trebuie păstrată cu misiunea ei pe plan 
de creiaţii pozitive și în cultul tradiţei, care e legătura cu mo- 
ștenirea ce ne este dat s'o ducem mai departe. Noi reprezentăm 
o cantitate tradițională în evoluție. In sfera acestui cult al tra- 
diției sunt cuprinse elementele cari selecționează un popor. 
Aceste elemente trebuie să fie bine fixate. Ele sânt funcțiunile 
nobile, componente ale naţiunii. Cultul tradiţiei e cultul onoarei, 
al jertfei, al muncii, profilate ținte de pedagogie colectivă pe 
zarea strădaniei noastre, sarcini, cu care, purtate fiind cu con- 
știința unei răspunderi, o generaţie trece în istorie. 

Noi nu închidem zările literaturii, nici nu o stâlcim în în- 
cătușări, dar nu putem primi în armonia acestei arte, drept valori 
de armonie, aventura deformațiunilor psihice. 

Dacă sântem încă la definirea și stitarea caracterului ro- 
mânesc, înseamnă că o cultivare a elementelor tradiţionale e 
încă imperativă nobleței patrimoniului nostru, și numai din acest 
imperativ se naște voinţa noastră, imboldul nostru. 

Vrem purificarea elementelor sevei noastre. 

Vrem întâi, — și celor cu dalta cuvântului, le e dată po- 
vara, — cioplirea măreață, dominantă și poruncitoare a eroilor 
noştri. A acelor eroi, cari să stăruie în școala generaţiilor, să fie 
vii și glăsuitoare pilde, a acelor eroi cari întruchipează onoarea, 
jertia și munca unui neam. 

Vrem învierea Atletului lui Christ, nu cu elegiacă melan- 
colie, care să predispună ia visătoare retrospecţiuni, — ci cu 
puterea epică a aceluia, care construind o ţară, a risipit în pa- 
truzeci de răsboaie atâta vajnică faptă, cum numai rar paginile 
istoriei ne arată; cu acea putere, care scutură bruma de pe su- 
îlete adormite și le înalță spre primăvară nouă. Vrem învierea 
celor opt ani de neîntreruptă luptă ai voevodalului Căpitan de 
oaste, a aceluia pe care îl poartă viu până și legendele altor 
neamuri. (Nu ne trebuie mărunte și îndoielnice cotrobăiri. Ele 
scad şi rolul şi valoarea istoriei, şi pătează inutil existenţe 
uriaşe). Vrem concretizarea ascezei încununată prin întregul dar 
al ființei lor, a acelor trei Moţi, țărani de piatră aspră, Chri- 
stoși, cari murind în chinuri au înviat zări noi în lumina caste=- 
ielor incendiate. Vrem aureolarea în bubuitul tunurilor de cireş, 
a aceluia Care cu patimă ucigătoare a reprezentat mândria noa- 

stră faţă de străini. — Vrem cnejii de odinioară, şi marii și 
uitații noştri căpitani. Vrem legendarii anonimi, cari au luptat 
în cămăși și cu pumni în contra vijeliei de oţele. 

li vrem vii între noi, să ne pătrundă în sânge, în ultima 
moleculă a trupului nostru. Îi vrem strajă în ascensiunea sufle- 
tului nostru. In vieața lor, numai în această vieață e onoarea, 
jertia și munca ce o vrem stăruitoare în noi. Ea, această vieaţă, 
e cântecul plămădirii de azi. 

Frământarea românească contemporană poate îi ea străină 
de această plămadă? Scriitorii noi ai generației de azi să-și 
facă marea revizuire şi să se întrebe dacă sânt pe marile linii 
de stilare ale vieții românești. Funcţia lor socială se îndepli- 
nește în primul rând în cadrul naţiunii. Contribuţia lor la ar- 
monia universală trece numai prin lagărul neamului. Nu vom 
reînvia discuţii inutile. Armonia e faptă pozitivă, e construcție, 
e sbatere de aripi spre înălțimi și miraje. Ea nu e o morală, e 
porunca existenţei, e însăși existența. Din ea se naște o mo- 
rală, o ordine, un suflu dumnezeesc. Armonia nu o creiezi cu 
tendințe. Dar din ea se nasc tendințe. Scriitorii au orizontul 
armoniei liber, dar vieaţa îi leagă organic de pământul nea- 
mului lor. 

Credem în integrarea lor în comandamentul istoric al 
acestui popor românesc și așteptăm intrarea lor fecunditoare pe 
drumul marelui destin al Beniaminului latinității. 

O nouă contribuţie la istoria Românilor 
în evul mediu 
de Aurel A. Mureşianu 


Istoria Românilor din veacul de mijloc s'a studiat de cătră 
invăţaţii noştri aproape din toate punctele de vedere, dar lucrări 
de ansamblu asupra ei n'am avut şi nu avem decât foarte pu- 
ține. D-l Sacerdoţeanu în recenta d-sale lucrare: Consideraţii 
asupra istoriei Românilor în Evul Mediu (Bucureşti 1936) încearcă, 
şi reuşeşte să ne dea o icoană generală a chestiunii atât de im- 
portante a istoriei neamului nostru în această epocă atât de tul- 
bure, pe temeiul ultimelor rezultate ale cercetărilor istorice, filo- 
logice şi arheologice. 

Problema istorică română în evul mediu nar îi avut un 
aspect mai deosebit de aceea a celorlalte popoare neolatine, dacă 
în a doua jumătate a veacului trecut, luptele pentru emancipare 
politică “ale Românilor din Transilvania şi Ungaria ar fi avut o 
repercusiune puternică şi în istoriografie, dând naştere ciudatului 
monstru ştiinţific, unic în Europa: chestiunea aufohtoniei și continui- 
tății Românilor în Dacia. 

Inainte de a trece la discuţia lucrării d-lui S. nu pot să nu 
reproduc părerea şi judecata dreaptă pe care un distins călător 
şi autor german, Rudolt Bergner, şi-o făcuse după cetirea pam- 
fletului istorico-politic întitulat „Pretenţiile Românilor“, scris de 
faimosul Hunfalvy, unul din principalii urzitori ai monstruoasei 
teorii de mai sus: „Unde academicianul Dr. Hunfalvy — scrie 
Bergner — face istorie nouă şi tratează „Pretenţiile Românilor“, 
devine fals (unwahr) și nedrept. Atunci el nu mai vorbeşte ca 
om de ştiinţă, care să închină adevărului, ci ca un reprezentant 
al şovinismului unguresc, care se ia la întrecere cu oarbă preocu- 
pare impotriva Românilor. In această privinţă cartea sa este po- 
litică şi rea. Va putea deci cel mai puţin introdus în chestiune, 
care ţinteşte spre lumină, să întâmpine cu încredere pe un băr- 
bat, care înjosește știința în serviciul politicei și a urei naţionale?“ 1) 


') Rudolf Bergner, Siebenbiirgen. Eine Darstellung des Landes und 
der Leute, Leipzig, 1884, p. 246. 

A fost exagerată, fără îndoială, importanța care s'a dat în 
trecut lucrărilor tendenţioase şi pseudo-ştiinţifice ale unor nu- 
velişti şi filologi ca Roesler şi Hunfalvy, ale căror cunoştinţe isto- 
rice au fost mult mai slabe ca de pildă a celor doi mari şi ade- 
văraţi istorici ai Ungariei dela sfârșitul veacului al 18-lea şi în- 
ceputul veacului a! 19-lea: Ștefan Katona şi Ignatie Fessler. Părerile 
obiective ale acestora asupra originei Românilor, le vedem, cu 
regret, lipsind din valoroasa carte a d-lui $. 

Având în vedere lipsa unui studiu bibliografic pregătitor, 
d-l S. şi-a ales un plan foarte bun, împărțind lucrarea în două 
părţi: Partea I, analitică, tratând evoluţia chestiunii în istoriografia 
nouă și veche a Europei, iar Partea Il. sintetică, rezumând fap- 
tele precise istorice şi făcând deducţiunile corăspunzătoare. 

Este întradevăr interesant şi instructiv a parcurge drumul 
lung şi destul de variat al părerilor asupra originei poporului 
nostru ale atâtor autori străini, începând cu Bizantinul Laonikos 
Chalkondyles şi Italianul Nicolaus Machinensis — nunțiul savan- 
tului papă Piu II (Piccolomini), care aflase în 1463. la curtea re- 
gelui Matei Corvinul, că Valahii cari poartă la Unguri aceleaşi 
nume ca şi Italienii,!) vorbesc o limbă „latină“ şi descind din 
„Ostaşii romani de odinioară“ (p. 17) — şi până la orientalistul 
german 'Thunmann, care, deşi îi făcea coboritori din „Geţi şi Daci“, 
iar nu din Romani, totuşi găsia cuvinte de compătimire pentru 
starea socială „supusă“ şi „nenorocirea“ acestui popor „vechiu“ 
şi „important“ a! Europei orientale (p. 61). 

In ce priveşte vechimea informaţiilor italiene asupra originei 
Românilor, autorul crede că ea ar putea data dela conciliul dela 
Florenţa din 1439, unde se ştie că au fost reprezentaţi şi Românii. 
Noi suntem însă de părere că ea este mult mai veche şi datează 
cel puţin din epoca dinastiei angevine a Ungariei (1330—1382), 
în care popoarele din Ungaria încep a lua contact cu Renaşterea 
italiană şi în care şi Românii încep să se manifesteze istoriceşte 
într”'o măsură mai mare. Ea este sigură însă în epoca libera- 
lului şi poliglotului rege al Ungariei şi împărat al Germaniei 
Sigismund de Luxemburg (1387 — 1437),lacurtea căruia întâlnim 
mai mulţi nobili militari din Maramureş şi Țara Românească, între 


1) Ungeurul numește pe Italian olasz (olas), iar pe Român oldh (0la)” 

cari şi pe viteazul Voicu-Românul din Corbeni, tatăl celebrului erou 
al Creştinătăţii lancu Corvinul de Huniade. Regele Sigismund dă- 
ruieşte în anul 1409 lui Voicu (Corbeanul), drept răsplată a fap- 
telor sale ostășeşti, cetatea Hunedoara (Hunyad), după care se şi 
numi apoi familia lui. Vorbind despre începuturile carierei îiului 
acestuia, a marelui Iancu, istoricul Bonfini ne spune că „auzind 
că regele pleacă în Italia — Sigismund se încoronează şi „rege al 
Lombardiei“ la Milan şi „împărat roman“ la Roma — el îl în- 
soţise în tot timpul, ca să cerceteze locurile străbunilor săi romani, 
stăpânitori ai lumii“.!) 

In marea mulţime a autorilor străini, şi mai cu seamă ita- 
ţieni, cari au scris, începând cu veacul al 15-lea, despre originea 
Românilor, şi cari sunt aproape toţi unanim de părerea că ea este 
„italică“ sau „romană“, opiniunile contrare nu sunt decât curio- 
zitâţi şi excepţii. 

O astfel de curiozitate este şi părerea, întâlnită mai întâi la 
autorul polon Martinus Bielski, despre originea Românilor din „rău- 
tăcătorii“ Romei exilați în ţinuturile Daciei şi cari ar fi „zidit chiar 
şi podul de peste Dunăre“ (p. 28). Această poveste inventată de 
duşmanii şi calomniatorii Românilor a circulat şi în Ungaria şi o 
găsim şi la faimosul cronicar maghiar al epocei lui Mihai Viteazul, 
Ştefan Szamoskăzi, care le contestă Românilor chiar şi autohtonia 
în 'Fransilvania, fiind „întâiul istoric maghiar care neagă persi- 
stența Românilor în Dacia“ (p. 44) D. S. explică foarte bine cau- 
zele acestei atitudini excepţionale a lui Szamoskăzi față de po- 
porul românesc şi originea lui, scriind: „La 'nceput.... un serios 
student al universităţii italiene şi un călător iubitor al antichită- 
ților,... mai târziu, devenit oarecum om politic al Ardealului... . 
a avut multe de suferit din cauza lui Mihai Viteazul, când a ocu- 
gat "Transilvania. Deci nu din documente susţine acest lucru ci 
din marea ură ce-şi formase în urma evenimentelor politice“ (p. 45). 

Era deci firesc ca, dată fiind cauza supărării pe Români a 
iui Szamoskăzi, părerea lui să rămână o părere izolată chiar şi 
în istoriografia ungurească. Căci aproape toţi istoricii mai de seamă 


'] Sigismundum imperatorem, quem in Italiam profecturum audiverat, 
continuo secutus est, ut Romanos progenitores, ac rerum dominos inviseret, 
(Rerum hungaricaruin decades Il, lib. 1X.) 

ai Ungariei şi Transilvaniei din veacurile 17—18 au recunoscut nu 
numai originea romană a poporului românesc, dar chiar și autoh- 
tonia lui în Transilvania. + Acesta este un fapt important şi când 
vom avea prilej să ne ocupăm de „Istoria discreditării celui mai 
vechiu cronicar al Ungariei“, al celebrului „Notar Anonim al! re- 
gelui Bela“, vom putea înfăţişa şi mai bine influența dezastroasă 
a urei naţionale şi a politicei, mai ales dela 1848 încoace, asupra 
bunului simţ științific şi a mistificărilor pricinuite de ele. Deşi d. 
S. citează pe mai mulţi dintre istoricii amintiți mai sus, totuşi 
scapă din vedere acest fapt, care aruncă o lumină defavorabilă 
asupra istoriografiei ungureşti mai ales dela epoca Dualismului austro- 
ungar încoace. Căci a vorbi despre istoriografia ungurească şi a 
trece cu vederea pe Katona şi Fessler, două dintre cele mai mari 
spirite istorice ale Ungariei din ultimele două secole — incom- 
“parabil mai mari decât Hunfaly şi Roesler, şi chiar decât Bel, 
Pray şi Engel — este a te lipsi de două dintre cele mai puternice 
argumente în favorul vechimii şi importanţei istorice a poporului 
românesc. 

Un istoric contimporan cu Roesler şi Hunfaivy, Alexandru 
Flegler, ne spune despre Ștefan Katona (n. 1732— ţ 1811) 
că cel care vrea să studieze cu seriozitate istoria Ungariei, 
trebuie să folosească ca bază și astăzi opera lui Katona“, care a 
fost „un cap critic“ şi ale cărui vaste lucrări „sunt de o nepreţuită 
valoare istoriografică“.1) 

Opera de căpetenie a lui Katona, fost profesor la universi- 
tăţile din Tyrnavia şi Buda, este Istoria Critică, apărută în limba 
latină între anii 1778—1817 în 42 de tomuri. Despre Români el 
ne vorbeşte chiar în primul său volum dela 1778, lată ce scrie: 

„Cu toate că se constată din Porphyrogenit, că în vremea lui aceste 
regiuni (ale Daciei) se găseau între hotarele Turcilor şi Pecenegilor, totuși 
nu e de crezut, că acest spațiu să fi rămas atât de gol, încât să nu fi fost 
locuit de nici un popor. Presupunem deci, că Românii au fost împinși spre 
ținuturile ei muntoase de Turci (Maghiari), cărora le plăceau locurile plane... 
Că acești Valahi sunt rămăşiţele coloniilor romane, aduse de Traian în Dacia 


se poate deduce atât din Aurelius Victor (Liber de Caesaribus), cât şi din 
vorbele lor, din cari se simte limba romană... Ei se chiamă și astăzi Rumâni 


1) Alex, Flegler, /storia istoriografiei ungurești (în limba maghiată), — 
Budapesta 1877, p. 156—60, 

(Rumuni), adică Romani... Sunt zadarnice deci părerile, cari îac pe Români 
coboritori din Bulgari. Ce-i drept graiul lor este amestecat cu unele cuvinte 
bulgărești şi slavone ; aceasta vine de acolo, că în Moldova... au fost vecini 
cu Ruşii şi Polonii, iar în Valahia cu Sârbii și cu Bulgarii; de altă parte 
din cauză că Bulgarii izgoniți de Unguri s'au aşezat printre ei, sau unii 
dintre aceştia s'au amestecat cu ei, când Pecenegii au alungat pe Turci 
(Maghiari) din locurile ce le ocupau în Atelcuz. In urma acestui contact 
reciproc au intrat mai multe cuvinte bulgărești în limba românească. O altă 
consecință a acestui contact mutual a mai fost și faptul că unii scriitori greci 
au numit şi pe Bulgarii de dincolo de Dunăre Valahi; iar alții au recunoscut 
o Bulgarie dublă, dincoace şi dincolo de Dunăre. Unii îi confundă pe aceşti 
Valahi cu Pecenegii, din cauză că ei s'au strecurat încetul cu încetul și în 
Moldova, pe care o ocupaseră Pecenegii, după alungarea Ungurilor (Turcilor) 
iar dupăce aceştia (Pecenegii) au fost zdrobiţi în urma multelor lor expediţii 
răsboinice, ei (Valahii) s'au întărit acolo mai târziu atât de mult, încât regii 
noştri au numit în actele lor publice și Moldova, pe care o supuseră, Valahia 
Mare.“ *) 

Nu credem că istoriografia noastră va putea înfăţişa vre- 
odată o icoană mult mai apropiată de adevăr asupra expansiunii 
din evul mediu a Românilor — cari pe timpul lui Constantin Por- 
firogenitul (veacul X) erau supuşii faimoasei Paţinachii a Pece- 
negilor turci, care se numi mai târziu Comania, după numele unui 
trib al acestora — decât cea exprimată în pasagiul de mai sus al 
lui Ştefan Katona. Mărginiţi la'nceput la Ardeal şi mai ales la 
părţile sale apusene, şi la Oltenia și ţermurii Dunării, adică la 
limitele Daciei întradevăr romane, poporul nostru nu-și începe 
expansiunea spre răsărit, decât dupăce populaţia romană a Mosiei 
şi a Sirmiului, fiind dislocată de invaziile avaro-slave şi bulgaro- 
slave din veacurile VII—VIII, şi împinsă peste Dunăre, aduce o 
puternică întărire elementului daco-roman periclitat în existenţa sa. 
Ocupând deci, în decursul evului mediu şi regiunile Moldovei de 
mai târziu, Românii formează populaţia ei principală pe timpul 
cuceririi Pecenego — Cumanilor, neam de războinici nomazi, relativ 
puţin numeros, şi deci incapabil de a putea popula şi menţine o 
regiune atât de mare. Incetul cu încetul aceştia trebue să cedeze 
în faţa poporului viguros al Românilor, cari, dupăce sunt din nou 
zdrobiţi şi împrăştiați de Tătari şi supuşi dominaţiunii acestora, înte- 
meiază cu concursul cetelor viteze ale nobililor „domni“ mara- 


*) Stephanus Katona, /listoria critica primorum Hungariae ducum, 
Pestini, 1778, p. 324—26, 

mureşeni „de origine italică“ puternicul stat al Moldovei din veacul 
al 14-lea. 

Un ignorat de istoriografia maghiară mai nouă, din cauza 
nesatisfacerii orgoliului ei şovinist, dar totuşi un istoric de mare 
valoare, a fost şi Ignatie Fessler. De origine German din Ungaria 
de Vest, el a fost nu numai unul din cei mai erudiți oameni ai 
timpului său, dar şi primul istoric al Ungariei de concepţie și 
cultură europeană, ajuns profesor în Germania şi la universită- 
ţile din Lemberg şi Petersburg (Petrograd). El a fost totodată şi 
cel dintâi istoric de seamă al Ungariei, care a cercetat locurile de 
baştină ale Ungurilor şi care a stabilit mai întâi în mod definitiv 
originea fino-ugorică a limbii lor. Cele 10 volume ale „Istoriei 
Ungurilor şi a conlocuitorilor lor“, terminate de Fessler la Saratofif 
în Rusia, în oraşul său de retragere de pe malurile râului Volga, 
şi tipărite la Lipsca între anii 1815—1825, sunt remarcabile şi 
prin faptul că ele reprezintă o operă de deplină maturitate, scrisă 
între vârsta de 60 şi 70 de ani, iar nu o încercare juvenilă ca de 
pildă „Istoria Moldovei şi a Ţării Româneşti“ a lui Christian 
Engel, scrisă de acesta la vârsta de 30 de ani. 

Fessler găsește în Pannonia, la venirea Ungurilor, pe lângă 
rămăşiţele Avarilor şi Germanilor aduşi acolo de Carol cel Mare, 
şi „Români, Bulgari şi Slavi“ *), iar în „Transilvania şi ţinuturile 
dela Siret şi până la Dunăre şi Olt“... „Români amestecați cu 
Slavi“. Spre deosebire de Katona şi de aproape toţi ceilalţi istorici 
anteriori, Fessler e de părerea că aceşti Români sunt urmaşii 
imensei mulţimi de prisonieri, strămutați la 'nceputul secolului IX. 
din „Thracia“ în regiunile din Nordul Dunării de teribilul han 
al Bulgarilor, Crum. Et este deci, împreună cu mai tânărul Chri- 
stian Engel, unul dintre primii istorici învăţaţi cari au dat creză- 
mânt afirmaţiunilor lui Flaviu Vopiscus şi Eutropius cu privire la 
aşa zisa „evacuare“ a Daciei Traiane de cătră împăratul Aurelian, 
despre care acelaşi Vopiscus ne spune, la alt loc, că readuse 
iarăşi imperiul roman la vechea sa putere şi la vechile sale limite. 

Fessler combate însă părerea lansată de învățații germani 
Thunmann şi Schlăzer, cari credeau că limba românească este 





*) Dr. 1. A. Fessler, Die Geschichte der Ungern u. ihrer Landsassen, 1. 
Theil. 1. Band. Leipzig, 1815, p. 323. 

o limbă foarte puţin latină şi că Românii ar fi urmaşii direcţi ai 
Thracilor, Dacilor şi Geţilor şi nu ai coloniilor romane dela Du- 
năre. Vorbind despre „Valahii“ vechiului cronicar rusesc Nestor, 


cari au izgonit pe Siavi din Dacia, Fessler scrie între altele: 
„Aceşti Viahi, pe cari noi îi numim în genere Valai nu sunt, precum 
crede Schlâzer, descendenții Thracilor, Dacilor şi Geţilor, ci urmașii colo- 
niştilor aduși de Traian în Dacia şi mutați de Aurelian în Moesia, din care 
cauză ei se numesc şi în limba lor Români (Rumunje). Vechii Geţi aveau 
limba lor proprie, pe care o învățase şi Ovidiu în decursul exilului său, 
făcând în ea chiar și versuri, dar e sigur că Schlâzer n'a putut afla despre 
această limbă niciodată nimica, Limba de azi a Românilor este un amestec 
al limbei latine cu slavona veche. Nu e locul aici ca să arătăm cum s'au 
reîntors aceşti Români iarăși peste Dunăre în Valahia... Acest popor poate 
număra astăzi milioane în Valahia, Moldova, Transilvania şi Ungaria. Dar pe 
timpul când Slavii dunăreni (fiind alungaţi spre Nord) au întemeiat Novgorodult 
rămășițele Românilor, sau fie chiar ale Dacilor și Geţilor, cum crede Schlâzer, 
mau fost, de sigur, atât de număroase... ca să poată alunga pe Slavii dela 
Dunăre. Slavii Anţi locuitori la Dunăre au fost un popor viteaz şi număros; 
oricât de viteji să fi fost însă Românii rămași în Dacia și Mosia, ei ar îi trebui, 
să-și piardă naționalitatea, împreună cu Hunii subt Gepizi, şi cu Hunii şi 
Gepezii împreună subt Avari... Şi dacă s'ar îi întâmplat aceasta atunci, Nestor 
ar fi atribuit-o de sigur Avarilor, atât de mult uriţi de el, iar nu Vlabilor, 
Dacilor sau Geţilor. Deci aceşti Vlahi, despre care Nestor ne spune că au 
alungat pe Slavi, au putut Ji Romanii răsăriteni de pe timpul lui Mauriciu 
cari vorbeau, precum o dovedesc și numele lor latinizate, mai mult latineşte 
decăt grecește, și pe cari Slavii de asemenea îi numesc  Viahi, Wălsche, 
Voloszky, şi a căror expediții peste Dunăre au putut provoca şi emigrări“. *) 
Cu toate că Fessler este, precum vedem, unul dintre primii 
istorici erudiți cari nu cred în dăinuirea elementului roman în 
Dacia lui Traian, totuşi, din cele afirmate de dânsul în alte părţi 
ale istoriei sale, putem deduce că o asifel de dăinuire a fost po- 
sibilă. Căci vorbind despre etnografia Pannoniei şi Daciei, după 
căderea imperiului lui Attila și împărţirea lui între Ostrogoţi şi 
Gepizi, dintre cari cei dintâi ocupară Pannonia, iar cei de-al doilea 
Dacia Traiană şi chiar şi părți din Dacia Aureliană (Mosia Supe- 
tioară), el scrie că printre aceste popoare mai locuiau încă autoh- 
toni: Pannoni, Illyri şi Daci, iar în oraşele și cetățile de margine 
Romani și Români (Rămer und Rumunier), usupriti de noii lor 
stăvânitori şi părăsiţi de mai marii lor fără niciun ajutor“. **) 


*) Ibidem, pg. 72—3. 
**) Ibidem p. 28, 

Pe unii din aceşti „Romani aduşi la sapă de lemn“ (zu 
Grunde gerichteten Romer), Fessler îi crede că au tăcut parte şi 
din cetele ciudatului „comite Peţa, regele bandiţilor Scâmari“, 
— suntem încă înainte de vremea „cavalerilor hoţi“ — despre 
care aflăm dela istoricii lordanes, Menander şi Theophanes că, 
pe la începutul domniei împăratului Justinian |, a răspândit groaza pe 
amândoi ţermurii Dunării şi că a ocupat şi cetatea „Turris Herta“ 
dela Nordul ei.) 

Nu mai puţin interesante sunt şi părerile asupra originei 
Românilor pe cari le găsim în scrierile învăţaţilor saşi ai Tran- 
silvaniei din veacurile XVII şi XVIII. D-l S. ne amintește pe Trâster 
şi pe Schmeizel şi ne vorbeşte mai pe larg de Laurentius Toppel- 
tinus (Tâppelt), deoarece cartea acestuia despre „Originile şi 
apunerea naţiunilor Transilvaniei“, apărută în anul 1667, în limba 
latină, la Lugdunum (Lyon), a fost cunoscută şi întrebuințată de 
cronicarii şi istoricii noştri vechi. La 'Trâster ar fi fost bine să 
se citeze din cuvânt în cuvânt cele spuse despre originea Româ- 
nilor şi cari sunt acestea: Dar după originea lor, ei sunt Romanii 
cei nobili, cei mai vechi locuitori ai acestei ţări. (aber ihrem her- 
kommen nach sind sie die edlen Romer, die ăltesten Bewohner 
dieses Landes). 

Din lista Saşilor lipsesc însă în cartea D-lui S$. doi din cei 
mai de seamă învăţaţi ai lor, cari au scris despre Români: 
Mathias Miles şi Valentin Franck von Frankenstein. De sigur că 
autorului nu i-au stat la dispoziţie scrierile lor extrem de rare.?) 
Părerea celui dintâi o găsim în introducerea „Cronicei sale arde- 
lene asupra secolului XV“, de o importanţă mare şi pentru Români, 
care cronică se sfârşeşte cu domnia lui Mihai Viteazul, asupra căruia 
mare totdeauna o părere rea, numindu-l întrun loc „erou excelent 
și soldat plin de fapte glorioase“ (fiirtrefliger Held und ruhm-thăt- 
tiger Soldat).5) Miles îi crede pe Români descendenți, „în parte“, 


1) Ibidem, p. 32. 

2) A Veress nu cunoaşte din cronica lui Miles decât 16 exemplare, 
iar din broșurile lui Frankenstein numai 15. (Bibliografia româno-ungară, 
Bucureşti 1929, vol. 1). 

3) Mathias Miles, Siebenbiirgischer Wiirg-Enge! oder Chronicalischer 
Anhang des 15 seculi etc., Hermanstadt, 1670, p. 212. 

din „cetățenii romani colonizați în Ardeal de Traian, dela cari ne-au 
rămas atâtea monumente în oraşul Clausenburg— „cetatea lui Clau- 
dius“ — şi în alte părţii) Franck de Frankenstein despre care 
Seivert ne spune că „era un bărbat de mare erudiţiune și multe 
cunoştinţe de limbi“) a fost fiul „comitelui“ sau guvernatorului 
celor „,7 scaune“' săsești ale Transilvaniei cu acelaşi nume şi ur- 
maşul lui în acest prim post politic şi administrativ din trecut al 
Saşilor ardeleni. În afară de „Scurtul său tratat“ (Breviculus) asupra 
originei naţiunilor Transilvaniei şi cu deosebire a Saşilor“, — nu 
are de cât 43 pagini format mic — Frankenstein a mai publicat 
în timpul când era pârcălab (Burggraf) la Turnu Roșu şi o imi- 
taţie în limba germană şi săsească a o sută de sentinţe ale poe- 
tului Ovidiu, traducând unele şi în limba românească.?) 

In Breviculul său, despre care ştim că a tăcut impresie 
foarte bună şi asupra marelui învățat Leibnitz), Frankenstein 
scrie despre Români între altele: 

„ln afară de principalele naţiuni ale Transilvaniei, despre care am tratat 
până acum, cei mai vechi sunt Românii (Valachi), cari odinioară se chemau 
latinește Romani, iar acum îi numim ungureşte olă, denumire împrumutată 
dela Italia, căci Ungurii numesc pe Italian Olasz, iar pe Italia Olasz Orszâg; 
nemțește curat Valahul este Walach, iar săsește Bloch, de unde derivă nu- 
mele Blac. Aceşti Valahi se numesc pe sine Romun (sic), adică Romanus. 
Că ei ar îi Romani, părerea autorilor este comună. Că ei sunt mai curând Ro- 
mani Flacciani, iar nu Volgachi, numiţi astfel dela râul Moscoviţilor Volga, nu 
incape îndoială. Că Romanii au stăpânit Dunărea şi înainte de timpul lui 
Traian, subt ducele lor Flaccus, reiese din elegia lui Ovidiu. Totuşi credem 
că este mai adevărată acea părere că ei ar fi rămășițele coloniştilor romani 
ai împăratului Traian... precum o dovedeşte la Roma columna Traiană, iar 
in Transilvania multele inscripții romane şi monumente de piatră... Cauza 
că în cursul timpurilor şi-au schimbat legile, moravurile, scrierea (scripturam) 
și chiar şi religiunea, vine, fără nici-o îndoială de acolo, că popoarele Rusiei 





!) Ibidem, p. 2. 
2) Johann Seivert, Nackricâten von Siebenbiirgischen Gelehrten und ihren 
Schriften, Pressburg, 1785 p. %. 
3) Hecatombe Sententiarum Ovidianarum, germanice imitatarum, Cibinii 
1879. — Sentința lui Ovidiu: Si rota defuerit tu pede carpe viam, Franken- 
stein o imitează și în românește. Transcrisă cu ortografia de azi ea este ur- 
mătoarea : 
Cine mare cai şi car, să meargă cu folos, 
Strângă bine picioareie și umble pre jos. 
3) Seivert, op. cit p. 193. 

pornind la drum întru căutarea de aşezări nouă au umplut nu numai Bulgaria, 
ci totodată amândoi țermurii Dunării, întâlnind la miazăzi popoarele illyrice, 
iar în părțile cisdanubiane, în regiunile de azi ale Valahiei şi Moldovei co- 
loniile romane. Amestecându-se apoi aceste naţiuni, fie prin căsătorii, fie 
prin tot îelul de alte interese, li s'au amestecat și limbile. In Bulgaria, vecină 
cu Mysia, s'a contopit rutenica cu illyrica (limba slavă de Sud — A. A. M.), 
iar în Valahia şi Moldova aceeași rutenică cu latina, precum se poate con- 
stata clar și vădit din idiomul valah. De aici vine şi faptul că amintitele co- 
lonii nu au comună numai limba, ci şi scrierea (scriptura) și religia rutenică, 
care nu se deosebește cu nimic de cea greacă, îndeplinind chiar și slujbele 
bisericești, de cele mai multe ori, în limba ruteană (adică slavonă — A. A. M.)“!) 


Intre învățații străini cari s'au ocupat cu originea şi istoria 
Românilor nu poate fi trecut cu vederea nici Slovacul Samuil Ti- 
mon (1673—1736), care marchează începutul unei noi direcţii re- 
formatoare şi critice în istoriografia Ungariei, şi ale cărui păreri asu- 
pra vechimii şi valorii Românilor au fost mult mai clare şi mai 
juste, decât ale connaţionalului şi contimporanului său Mathias 
Bel (1684—1749), cunoscutul geograf şi culegător al izvoarelor 
istorice ungare. Dupăce Timon ne vorbeşte despre Blaccii lui 
Cinnam, ai lui Beniamin de Tudela, ai papei Inocenţiu III şi ai 
regelui Andrei II şi dupăce ne spune că ei „erau numiți Valahi 
după cuvântul slav Valah, care însemnează Italian“, şi că numele 
lor nu poate veni dela generalul şi guvernatorul roman Fiaccus 
(prefectul Mosiei*) dunărene pe timpul împăratului Tiberiu. — A. 
A. M.) pentrucă „atunci nu exista încă națiunea Valahilor“, continuă: 
„ea s'a născut după mullă vreme din Romani... Întrucât ei înșiși se 
consideră „a urmași ai Romanilor și se însinuează asifel şi la na- 
țiunile străine, este mai aproape de adevăr că ei au fost numiți 
după amintitul cuvânt slav. Aceasta este şi părerea celor mai mulți 
autori cari au scris înaintea mea. Au avut adeseori contact cu Slavii 
(cum Sclavis) și au fost vecini cu ei, din care cauză aceștia le-au 
schimbat multe cuvinte. și nu puţine sate din Valahia au nume 
slavone (sclavonica nomina). Trebue să fi fost un popor foarte ospi- 
talier, deoarece au primit in gazdă pe Goţii, pe Hunii şi pe 
Slavii căutători de aşezări. Trebue să fi fost şi foarte fecund, căci 
dupăce Ungurii din Transilvania şi vecina Ungarie au fost decimaţi 


1) Breviculus  Originum Nationum, et precipue Saxonicae in Transil- 
vania, cum nonnulis aliis Observationibus etc., Claudiopoli, 1697, p. 20—24. 

2) Asupra pronunțării numelui acestei provincii (Mosia—Moesia, iar nu 
Mozia) vezi studiul nostru „iluzia dacică“ (pg. 85—86) Brașov 1934. Ed, rev. 
„Țara Bârsei“, 

de Tălari, au umplut aceste țări. Că în Transilvania au fos: însă e 
parte din vremile străvechi, o dovedește diploma dată Sașilor de re- 
gele Anurei II“.1) 

Până la presupusa mare migraţiune a Românilor de pe timpul 
invaziei tătare din secolul al 13-lea, nu e nimic în cele susţinute 
de Timon în contrazicere cu ultimele rezultate şi concluzii ale 
istoriografiei române. De şi exagerează influenţa invaziei tătare asu- 
pra Românilor, totuşi el recunoaşte autohtonia şi continuitatea 
elementului românesc în Transilvania. Nu încape nici o îndoială 
că o parte a populaţiei româneşti a Moldovei sau a „,„Comaniei“, 
amintită de Cinnam la 1167 şi constatată şi documentar la 1234 
(bula papei Grigorie IX care vorbeşte de „popoarele valache“ din 
episcopatul Cumaniei şi despre „pseudo-episcopii lor de rit gre- 
cesc“), s'a refugiat, împinsă de crâncena năvălire a Tătarilor din 
1241, în 'Transilvania, şi mai ales în Maramureş, dar aceasta s'a 
intors mai târziu iarăși înapoi. Tradiţia a păstrat această reîn- 
toarcere şi reconstituire a domniilor româneşti din Moldova şi 
chiar și a celei din Muntenia, subt celebra formă a „descălecării“ 
din Ardeal. Desigur că Timon, care cunoştea, precum am văzut, 
şi o populaţie străveche şi autohtonă românească a Transilvaniei, 
coborîtoare din coloniile romane, nu s'a gândit că afirmările sale 
despre bejenia Românilor de dincolo de Carpaţi în Ardeal, din 
1241, vor forma unele din principalele argumente împotriva au- 
tohtoniei Românilor ale istoriei șovine maghiare din a doua jumă- 
tate a veacului trecut şi ale şcoalei propagandiste maghiare re- 
vizioniste de astăzi ! 

Un alt scriitor uitat şi foarte puţin cunoscut, dar ale cărui 
păreri obiective şi logice asupra originilor poporului românesc, 
cântăresc greu în cumpăna adevărului, este şi Maramureşanul 
Andrei din Hust (Huszti), jurisconsult, teolog şi istoric al primei 
jumătăţi a veacului XVIII. Ne oprim la el cu atât mai mult, cu 
cât noi îl credem, dacă nu de tot, cel puţin în parte, de origine 
românească, deşi nu cunoaştem dela dânsul decât opere scrise în 
limbile latină şi maghiară. A studiat și la „Academiile“ din Frank- 
furt, unde a publicat în 1728 cartea De Christo Primogenito. iat 


1) Image Novae Hungariae, Tyrnaviae, 1733, p. 1499-51, 

în 1731, tot în latineşte o „Istorie a celor trei gimnazii reformate 
din Transilvania“. Mai târziu, probabil indignat de imoralitatea şi 
despotismul bisericei reformate maghiare din Transilvania, a înce- 
put a o combate, trecând la catolicism. A trăit în urmă, ca şi 
Şincai, pe ia curți boereşti, ocupându-se cu cercetări istorice, şi 
muri părăsit şi disconsiderat la 1755. De mare valoare pentru 
noi este chiar opera lui scrisă în limba maghiară şi publicată 
abia în 1791, târziu după moartea sa, ia Viena, subt titlul: Ve- 
chia şi noua Dacie sau istoria stării vechi și noi a Ardealului. 
Jată ce citim la pag. 135 a acestei interesante cărţi: | 

„In istoria împăratului Traian am arătat pe larg în ce fel și din ce 
cauze a transportat acest împărat în cele trei Dacii atâtea mii de colonişti 
(în original: „atâtea multe mii de colonii“), cari apoi s'au amestecat în multe 
locuri cu Dacii, Goţii, Rușii, Maghiarii, Saşii, Turcii și Tătarii şi s'au înde- 
părtat mult de originea și limba lor veche. Cu toate acestea, în afară de 
Halieni, limba nici unei națiuni nu se apropie mai mult de acea limbă veche 
râmană, pe care o numim limbă latină (deâk nyelv), ceeace este o dovadă 
sigură şi neînșelătoare că ei sunt în Ardeal rămășițele Coloniilor Romane“. 

Om învăţat şi cercetător conştiincios a! izvoarelor, Huszti 
nu putea ca să nu cunoască şi părerile lui Vopiscus şi Eutropius 
despre evacuarea Daciei de cătră Aurelian. lată însă că acest 
bărbat familiarizat cu literatura clasică latină, a înțeles cu totul 
altfel această „evacuare“, decât Roeslerii şi Hunţalwyii secolului 
electricităţii şi al luminii. Reproducem şi cele scrise de Huszti în 
legătură cu încetarea stăpânirii directe a împăraţilor romani asupra 
Daciei nord-dunărene : 

„Văzând Romanii aceste mizerii, Aurelian s'a mutat din Dacia cu multe 
mii de colonişti şi viteji peste Dunăre, și așezându-se în Moesia, i-a dat ace- 
steia numele de Dacia sa, lăsând astfel Goţilor Dacia dimpreună cu coloniile 
rămase în ea. Incepând dela acea vreme hotarele imperiului roman la Du- 
năre au devenit Moesia și Tracia, pe cari împărații următori abia le-au putut 
apăra de incursiunile Goţilor. Așa s'a sfârşit imperiul roman în Dacia, care 
a stăpânit, după victoria lui Traian, Ardealul, Muntenia și Moldova, timp de 
170 de ani“. 

Nu mai puţin importante şi în fond asemănătoare sunt şi 
părerile celor mai de seamă învăţaţi sau cărturari ai Slavilor su- 
dici, sau ai celor de origine slavă sudică; bine 'nţeles a celor 
vechi, nu a celor crescuţi sau influenţaţi de şcoala făcătoare 
de ravagii a şovinismului neo-maghiar. Dintre aceştia d. S. ne 
citează pe Petanchich, pe Antonie Verancsics, cunoscutul arhi- 

episcop primat al Ungariei, pe Croatul italienizat Petru Baksics, 
episcopul de Galipoli, pe învățatul Boschovich, şi întrucât ar pu- 
tea îi considerat Sârb prin originea familiei sale, şi pe cronicarul 
ardelean Gheorghe Brâncoveanu! (Brancovici), fratele vestitului 
mitropolit românesc şi martir al Ardealului, Sava Brâncoveanul, 
numit de Unguri şi Sârbi Brancovici. Au fost însă şi alţi istorici 
şi învăţaţi de seamă sârbi sau croaţi cari au avut cunoştinţă des- 
pre originea și latinitatea Românilor. Din antologia acestora n'ar 
trebui să lipsească în nici un caz numele Croatului Petru Katan- 
csich (1750—1815), arheolog şi istoric de seamă, fost profesor la 
universitatea din Pesta şi custode al bibliotecii ei. In interesanta 
sa operă: „Comentări despre locuitorii Dunării şi regiunilor ei“, în care 
se găsesc foarte multe argumente ponderoase în favorul teoriei sla- 
vismului, sau mai bine zis al letto-slavismului Tracilor nordici, el 
spune despre Români că „sunt singurii coloniști italici cari au dăi- 
nuit până astăzi fiind în număr mai mare, decât indigenii cu cari 
s'au însoțit“.!) Mai puţin logică, dar nu mai puţin originală este pă- 
rerea arhimandritului şi istoricului sârb loan Raici (1726—1801), 
care vedea în Români pe descendenţii Triballilor şi Mesilor 
amestecați cu coloniile romane.%) 

Intre cei mai de seamă Italieni ai veacului ai 18-lea, și unul 
din cei mai entusiasmaţi de descoperirea la Nordul Dunării a 
unor rămăşiţe de populaţie latină, este şi Veneţianul Francesco 
Griselini, autorul destul de rarei cărţi „Istoria Banatului timișan“, 
tipărită în limba germană la Viena în 1780.%) Griselini a fost atât 
de mult impresionat de asemănarea cea mare dintre limba italiană 
şi cea românească, încât ajunse la părerea că aceste două limbi 
nu sunt decât „două dialecte“ ale „uneia și aceleiași limbi a popo- 
rului de jos vorbită odinioară în acelaşi timp în Italia şi Dacia“. 
Asemănarea dintre aceste două limbi se întinde „nu numai asupra 
cuvintelor, ci şi a trazelor și a felului de a vorbi“, aşa că „un 


1) Hodie quidem nulli praeter Valachos sunt ltalici apud nos Colcri 
qui quod maiore essent numero inita cum indigenis societate persistere usque 
hodie“.—De Istro eiusque adcolis Commentatio, etc, Budae 1798, cast, 8,Ş 4 

2) 1, Raici, [sforia regatelor Serbiei, Rusiei, Bosniei și Ramei, publicate, 
de L. Gebhardi în colecţia „Istoriei universale după planul Guthrie & Gray“ 
voi. 55, Briinn 1785, p. 6. 

3) Geschichie des Temescher Banates, Wien, 1781, 

Italian va înțelege oricând pe un Român, și va face în scurt timp 
să fie înțeles de el“. Griselini a rămas însă indignat de starea de 
umilire socială și politică, de „barbarie“, în care au fost aduşi de 
împrejurările vitrege ale timpurilor aceşti „urmași ai vestitului po- 
por care mânuia în acelaşi timp şi sabia şi plugul“. El găseşte 
expresia romanităţii Românilor şi în înfăţişarea lor exterioară, iar 
vorbind despre serbările Românilor din districtele Lugoj, Caran- 
sebeş şi Mehadia din ajunul secerişului şi culesului viilor, 
scrie că „se aseamănă foarte mult cu obiceiurile Romanilor când 
aceştia serbau Cerealiile şi Bachanaliile“... 

Intre cele mai vechi ştiri germane cu privire la Români, d. 
S. ne citează „Cosmografia“ lui Miinster. Există însă o carte de 
acest gen și mai veche şi din care şi-a cules şi Miinster datele 
sale. Este „Cartea lumii“ /Weltbuch) a lui Sebastian Franck, conside- 
rată drept cea mai veche istorie universală germană şi apărută 
la Tiibingen în 1534. Expunerea lui Franck este și ceva mai clară 
şi ea redă fără îndoială părerea asupra originei Românilor, care 
circula în Europa pe timpul strălucitei familii româneşti a Cor- 
vinilor și mai ales a regelui Matei, care se mândrea nespus de 
mult cu originea lui romană și nu odată s'a declarat el însuși 
Român. „In Valahia — scrie Franck — au locuit odinioară războinicii 
Geţi, pe cari Romanii i-au învins, i-au stârpit și i-au înlocuit cu 
propriul lor popor. Aceasta s'a întâmplat subt strategul roman 
Flaccus, după care locuitorii numesc ţara Flachia sau Valahia; 
iar numele lor este Flachi, Vallahi sau Olahi. Aceasta o dove- 
deşte și limba țării care este în mare parle romană, dar s'a schim: 
bat atât de mult, încât un Roman abia ar putea-o înțelege"... 

Importanţa constatărilor de mai sus ale învăţaţilor şi străi- 
nilor de seamă este cu atât mai mare, cu cât o mare parte din 
ele sunt făcute la faţa locului de călătorii trecuţi prin ţările noastre, 
asupra cărora ne stă la dispoziţie şi bogata „Istorie a Româ- 
nilor prin călători“ a d-lui profesor N. lorga, la care se referă 
foarte des și d. S.. Numărul acestora este, am putea zice, inepui- 
zabil, mai ales în veacul trecut.!) Dar deoarece capitolul discutat 


3) intre acestea, fără îndoială, una dintre cele mai interesante și con- 
cise este următorul pasaj din cartea Les Deux Mondes, de M. G. D. E., apă- 
zută la Paris în 1836. lată ce citim la p. 186: „Les provinces de la Valachie 

de noi al lucrării d-lui S, nu se extinde decât până la sfârşitul 
secolului al 18-lea, nu vom mai cita decât părerea interesantă a 
unui călător german, foarte puţin cunoscut, a contelui de Hof- 
mannseg, care ajungând în vara anului 1794 până la băile Mehadia 
din Banat, a făcut cunoştinţă şi cu „poporul valah care locueşte 
o mare parte a Banatului şi Transilvaniei“ şi a rămas impresio- 
nat de „trăsăturile romane ale fizionomiilor“, pe care le-a întâlnit 
în mai multe locuri.?) 

A scrie istoria evului mediu al Românilor, disconsiderând 
părerile din decursul timpurilor ale atâtor capete şi pene străine, 
de autoritate, ar însemna a face o operă imperfectă. Ele ne vor 
fi întotdeauna de mare ajutor la reconstruirea trecutului nostru 
întunecat. Calea aleasă de autor este deci cea mai bună şi am 
avut o deosebită satisfacţie putând contribui la întregirea ei şi cu 
rezultatele cercetărilor noastre în acest domeniu. Şi vom continua 
astiel şi la discuţia celorlalte capitole ale valoroasei lucrări 
a d-lui S$. 


ci de la Moldavie sont habitees par des valaques, nation issue des colonies 
romaines ctablies par Traian sur le Danube; ils parlent encore un idiome 
latin, et ont conserve le costume de leurs ancetres: on les trouve aussi dis- 
persecs dans V'Autriche, la Russie meridionale e toute la penisule hellenique. 
Dans ce siecle de renaissance, lorsqu'on voit reparaitre au jour presque tou- 
tes les races antiques, il est curieux d'observer la vieille Rome se reprodui- 
sant dans une des ses colonies de la Dacie, d V'extremite de Pempire qu'elle 
«vait fonde“. 

2) Reise des Grafen von Hofmannseg iiber Ungarn in J. 1793 und 
1794, Gorlitz, 1800 (Scrisoarea din Mehadia, dela 8 lulie 1794). 

Fraţii din regat și şcoala română 
din Ardeai. 


de Mih. Popescu 


profesor 


Printre dosarele ce se păstrează la Arhivele Statului din Bu- 
cureşti, am găsit unul depus de Ministerul de Interne, în care se 
vorbeşte de sprijinul dat de fraţii din regat, şcolii româneşti din 
Ardeal. 

In acest dosar se află o circulară adresată pretecților de judeţ, 
prin care se cere obolul Românilor patrioți pentru eforia școlară 
din orașul Turda, 

Cererea pentru acest sprijin porneşte din partea doctorului 
lon Raţiu, care era eforul susmenţionatei eforii. Interesantă este 
circulara către prefecţii de județ, prin care se face apel la patrio- 
tismul lor pentru dorința de propășire prin cultură a poporului 
român, îndrumându-i să-și dea osteneala ca să strângă o cât mai 
mare sumă pentru acest scop. 

Circulara poartă semnătura autogrată a ministrului de interne, 
care era pe atunci marele patriot Mihail Cogălniceanu. 

Suma s'a strâns la Ministerul de Interne, care a înmânat-o 
lui Papiu Ilarian, ca s'o trimită doctorului 1. Raţiu. 

Interesant e apoi şi felui cum au înțeles prefecții de judeţ să 
răspundă la acest apel şi ce sumă a strâns fiecare în parte. 

lată atât circulara către prefecți cât şi listele trimise de fie- 
Care județ cu sumele colectate. 


Domnule Prefect, 


Primind de la domnul lon Raţiu, doctor în drept şi preşe- 
dintele Eforii şcoalelor române, din urbea Turda, din Transilvania, 
un număr de 33 exemplare „liste de colactă“, pentru fondul şcoa- 
lelor naţionale române din zisa urbe, 

Vă trimit şi Domniei Voastre, pe lângă aceasta, o asemenea 
listă şi făcând apel la patriotismul Domniei Voastre şi dorinţa de 
cultură a poporului român, de care nu mă îndoiesc că sunteţi 
însuflețit, Vă rog, Domnule Prefect, să depuneţi toată stăruința, 
spre a obține de la bunii români, ce se vor subscrie în această 
iistă, o sumă cât mai cuviincioasă, în raport cu scopul pentru care 
se deschide această colectă. 

Suma banilor ce se vor aduna, împreună cu lista de sub- 
scripție, mi le veţi înainta la adresa mea, ca şi eu. la rându-mi, 


să le trimit locului cuvenit, 
Primii, Vă rog, Domnule Prefect, asigurarea deosebitei meie 


stime.) 


Ministru (ss) Mihai! Cogăiniceanu 
Director (ss) Argintoianu 


Diviz. 11. No. 13.708. — 1869 Septemvrie 6. 
Listă de banii primiţi 


1. Judeţul Argeş 52 lei 14, Judeţul Atușcel 90.43 lei 

2. Brăila 568 lei 15. Mehedinți 137,68 lei 
e IA Bacău 55.59 lei 15. „, Qit 512.49 lei 

4 FA Bolgrad 508.04 iei 17 a Putna 154.49 lei 

e Botoșani 205.25 lei 18. „, Roman 130 lei 

dr i Buzău 27.95 lei 19. „ Râmnicu - Sărat 40 lei 
7; 5 Cahul 30 lei 20, „ Tecuciu 82.51 lei 

3. Covurlui 55 lei 2. n Teleorman 42,32 lei 
a ARIEI Dorohoiu 183 ei 22. Tutova 550.60 lei 
10. „ Fălciu 117.50 iei 23. Suceava 163.75 lei 

8 PRI laşi 40 lei 24.» Vâlcea 62,27 lei 

12 Ialomița 157.14 lei 25. „n Viaşca 67.71 lei 

13. Ismail 50 lei 20. Vaslui 35,25 lei 


Din 33 de liste, câte s'au trimis, au răspuns 26, rămânând 
datoare şapte judeţe între care: Prahova, Dâmboviţa, Dolj, Roma- 
nați, Gorj, Neamţ, etc. 

in fruntea listei, cu cea mai mare sumă s'a inscris Brăila, 
apoi urmează Tutova, Olt, Bolgrad, iar celelalte cu sume potrivite. 

S'a strâns în total suma de 4129.27 lei, ce sa primit de 
către Papiu Ilarian în două rânduri, dând chitanțe pentru aceasta. 
Azi suma nu e tocmai mare; pe vremea aceaa însă, reprezenta o 
sumă destul de frumoasă. 


3) Dosar Nr. 3467;135U. Minist, de Interne — Comunale — ia Arhive.e 
Statului Bucureşti, 

Din ziarul profesorului Aurel Ciortea 


Văduva regretatului profesor de la Braşov Aurel Ciortea, d-na 
Maria Ciortea, dându-și seama că dacă însemnările răposatului d-sale 
soț îi sunt scumpe, ele pot fi prețioase și pentru istoricul vremii: 
din care datează, ca şi pentru cercetătorul de mai târziu al vieţii 
şi activității educatorului care a modelat sufletul atâtor bărbaţi de 
seamă ai vieţii noastre publice, — a binevoit să ni le pună la 
dispoziţie pe seama „Țării Bârsei“, pentru ceeace îi exprimăm şi 
la acest loc mulțumirile noastre. — Ziarul începe cu însemnările 
elevului de liceu, apoi ale studentului de la universitatea din Cluj 
— însemnări mai mult de ordin sentimental —, se continuă cu 
cele din primii ani de dăscălie la școalele secundare ort. rom. din 
Braşov — unde îl apucă izbucnirea războiului mondial, la care 
ja parte și din anii căruia datează partea cea mai mare a însem- 
nărilor sale — şi se încheie cu notele înfrigurate, străbătute de 
nostalgia căminului său familiar, de mişcătoare dragoste de ai săi 
şi de mare încredere în ajutorul Celui care l-a ocrotit până aci 
de atâtea primejdii (caracteristica, de altfel, a tuturor însemnărilor 
sale, mai ales a cetor din timpul războiului), din zilele premer- 
gătoare operaţiei grele la care s'a supus : marele semn de întrebare 
între ziua de 8 — când avea să fie operat, la Berlin — şi cea 
de 9 Nov. 1929, când urma sau să se trezească salvat sau să nu 
se mai trezească nici odată, — cum din nenorocire, s'a 'ntâmplat. 

Însemnările, fără excepție, sunt nerevăzute, lăsate în părăsire 
probabil pentru anii de pensionar, când, recitite cu răgaz, aveau 
să-şi primească forma definitivă. Murind însă în plină activitate 
autorul lor, ele au rămas aşa cum, au fost aruncate în pripă pe 
hârtie: fragmentare, cu multe greşeli în scrisul grăbit, nervos, pe 
alocuri cu subiecte nedesvoltate, numai indicate, pentru a fi tratate 
ulterior, dar rămase... enigme. 

Imi pare însă că tocmai această insuficiență a însemnărilor 
constituie valoarea lor, păstrând în felul acesta calde, vii, impre- 
siile zilei, cărora surdina şi vălul estompant al anilor — cum se'n- 
tâmplă cu memoriile scrise ulterior, la distanțe mai mari de 
timp — nu le-a alterat prospețimea, nici nu le-a calmat palpi- 
tația agitată a îngrijorărilor din timpul războiului. 

Dar oricât de accentuate ar îi fost îngrijorările omului — po- 
tenţate şi de răspunderea care apăsa asupra umerilor ofițerului 
aprovizionator — intelectualul Ciortea găsia totuși momente în care 
să evadeze din actual, înălțându-se în lumea senină a abstracţiilor, 
spre a aprofunda probleme de ştiinţă — ca d. p. principiul rela- 
tivităţii. (Broşura publicată în 1924 „Introducere în principiul re- 
lativității“ e rezultatul preocupărilor sale din acele ore) — sau 
pentru a refiecta, calm, asupra sufetului omenesc aşa cum se ma- 
nifesta el în acele zile apocaliptice. 

Nu lipsesc din însemnările sale nici încercările poetice 
zle tinereţii, începând cu anul 1888 și până la vârsta de 
22 de ani, când traduce câteva cântece din „Buch der Lieder“ 
a lui Heine. Ba muza nu-l părăseşte nici mai târziu, căci cu data 
de 12 Aug. 1898 mai găsim în ziar o poezie hazlie adresată co- 
legului său Gheorghe Vătășan. 

in cele ce urmează, ne vom mărgini la publicarea însem- 
nărilor din anii și de după anii războiului, prezentând acestea un 
interes mai general. 


Ax. B. 


Aurel] Ciortea, fiu de preot ortodox, s'a născut în Cojocna Ia a. 
1572. Şcoala primară a făcut-o în Cluj; tot aci (la piarişti) şi liceul 
in afară de cl. VII şi VIII, pe care le-a absolvit la liceul săsesc 
din Bistriţa. Universitatea, tot în Cluj (facultatea de ştiinţe: mate- 
matica şi fizica). Din 1896 e angajat profesor la şcoala reală inf. 
ort. rom. din Braşov, unde funcționează până la 1904, când trece 
la liceu, unde rămâne până în anul 1920. Trimis de Eforia şcoa- 
lelor, în 1900 face studii de fizică experimentală în laboratoarele 
inst. de fizică din Berlin şi la expoziţia din Paris. 

Mobilizat în August 1914, face războiul ca sublocotenent, 
apoi ca locotenent, în reg. de honvezi din Braşov (până la 7 
Nov. 1918) pe frontul din Galiţia estică, iar în 1918 pe cel din 
nordul Italiei (la Asiago). — Din Nov. 1918 — lan. 1919 inclusiv, 
a fost comandantul gărzilor naţionale din Țara Bârsei, iar până în 
iunie 1919 a condus şi redacția Gaz. Transilvaniei. A colaborat 
ia înfiinţarea şi la cursurile Universităţii libere din Braşov, care a 
funcționat în iarna anului școlar 1919/20. 

Mobilizarea generală 


1914. 1 August. Am plecat la 9 dimineaţa din Cojocna, lă- 
sându-l pe tatăl meu cu inima frântă şi de boală şi de durere. 
Irina!) ar fi ieşit și ea în lumea agitată, dar trebuia să rămâie 
acasă. Calea până la Brașov a fost un lung şi sinistru concert. 
Suteie de mame şi copii, ce petreceau rezerviștii la gară, îţi sfâ- 
şiau inima cu ţipetele lor disperate. — Aveam impresia, că nu 
mai Cunosc lumea în care mă aflu, că se apropie ziua judecății 
din urmă. 

4 August. Nu-mi ştiam destinația mea în caz de război, 
indicată în foaia de recomandare şi asta mă neliniştea foarte mult. 
Sosind acasă şi cetind-o, aflu că voiu îi oficer la trupe de glo- 
taşi și că am să aștept convocarea mea. În aceste patru zile am 
trecut prin o stare sufletească de tot agitată. De dimineața până 
seara tot pe stradă, consult când pe unul când pe altul şi sute 
de combinaţiuni când mă îmbucură când mă deprimă. Trebuie să 
mă anunț? Unde? Când voiu fi convocat? Trupele de gloate vor 
face parte din trupa combatantă ? Ne lasă aici sau unde ne duc? 
Mimi *) enervată la extrem, eu cam tot aşa. Mărin5) încă foarte 
îngrijat. Tudor 4) el singur îşi păstrează liniştea şi îşi adună flu- 
turii şi-şi presează florile, ca şi când ar fi timpul cel mai prielnic 
de a face studii. 


Din Martie 1920, când a fost chemat la Cluj de Cons. Di- 
rigent la postul de Director al învățământului profesional, lucrează, 
până la 1923, la naționalizarea şi reorganizarea şcoalelor profe- 
sionale. lar în toamna aceluiaşi an (1920) a deschis cursurile în 
româneşte ale Academiei Comerciale din Cluj, al cărei rector şi 
profesor de matematici financiare a fost până la moarte (8 Nov. 
1929). 


Lucrări: Din viața sielelor, Cernăuţi. Dare de seamă asupra 
studiilor făcute la Berlin şi Paris. Anuarul lic. pe 1901. — Cu- 
renții şi razele electrice, Braşov 1901. — Aritmetica, după Beke, 
Braşov, 1903. — Matematică financiară, 1906. — Fizica, în Co- 
laborare cu T. L. Blaga. Braşov, 2 vol. 1911—1913. — Două 
„Dări de seamă“, 1920—1922 şi 1922 — 1924, asupra Academiei 
Comerciale din Cluj. — Curs de fizică experimentală, ed. Il mo- 
dificată de el, Cluj 1923—1925. Introducere în principiul relati- 
vității, Cluj 1924. — Diferite articole în „Gaz. Transilvaniei“ și 
„Revista Teatrală“, 1913. 

(După Anuarul jubiliar al lic. „A. Şaguna“, publicat de Dr. |. 
Blaga în anul 1925). 

1) Soru-sa. 2) Soţia sa. 3) Fiu! său mai mare, azi inginer în Mediaș, 
:) Fiul său mai mic, azi funcționar la CAM, București. 

Sunt cam 20 de mii adunaţi în Braşov. in gimaaziu !) 250, 
Porţile păzite de soldați. — Nu mai găsim făină. 

Wam mai liniştit şi eu. Mi-am abzis chipiul la Platoș. 2) 
Sper să rămân încă multă vreme neconvocat, 

Pe cei ce fac politică, îi enervează mult, că nu ştiu încă ce 
ținută va avea România. leri a tost Consiliu de Coroană la Si- 
naia, dar nu se cunoaşte încă rezultatul. Sunt multe semne, că ar 
putea merge cu Tripla Alianţă, dar cu considerare la dispoziţia 
maselor — cari au fost anul trecut des şi viu agitate contra Au- 
strizi — se spune că România va observa neutralitate armată. 
Pentru noi aici la graniță, e de interes deosebit chestia. 

Magistratul somează publicul să anunţe orice fel de armă ar 
avea, la poliție. Lengher 3) traduce: „puşcă, care pușcă şi orice 
aitfel de puşcă“. Pe baza aceasta glumeţii din Casină îl fac atent 
pe „vărul“ Bărbuceanu *) să-şi anunțe: puşca de câlmoaie.*) 

5 August. România s'a declarat neutrală. Va ordona mo- 
bilizare parţială pentru apărarea frontierelor sale. Acesta e comu- 
nicatui oficios. Intenţiunea adevărată ? Cine o ştie afară de cei 
dela cârmă ? 

13 state mobilizează. intre ele și Elveţia, Belgia, Oianda, 
Turcia etc. Era să uit pe al 14-lea: Japonia. Ii vine să şi râzi. 
La urmă mo să mai ştim, cine contra cui? Bellum omnium con- 
tra omnes! Armata germană cu Wilhelm în frunte și cea rusească 
prin mulțimea ei par că vor rezista acestui uragan, încolo te poți 
aştepta ia toate surprinderile : să vezi răsărind şi dispărând stă- 
tulețe, ca insulele după o erupție și după -un cutremur. Şi-or fi 
râzând Turcii în pumni de toată cultura şi creştinismul nostru! 
Serul culturii injectat de atâţi genii încă n'a putut domoli ani- 
malismul europenilor. 

Se aude (în ziare nimic), că o brigadă ar fi luat cetatea în- 
semnată Lowcen de lângă Cattaro, cu jertfă de vre-o 2000 oa- 
meni. O fortăreață însemnată a Muntenegrenilor, prin care domi- 
nau tot golful Cattaro. 

D-na lui Micula *) nu ştie de soțul ei de-o săptămână. 


După seria lungă de invenţiuni ingenioase de la 1895 în- 
coace, şi în special după marele principiu al relativităţii, care ame- 
nință deja autoritatea și a celui mai mare sfânt, nu putea să nu 
vie acest uragan, această descărcare de energie, căci altcum făceam 

1) Liceul „A. Şaguna“. 2) Croitor militar. 2) Fost translator în serviciul 
Primăriei. +) Măcelar, 5) Caltaboși. 


*) Coleg al lui Ciortea, mobilizat din priniul moment și mort pe fron- 
tul de la Doberdo. 

salto mortale, ieşiam din natura undulatoare a evoluţiunei. Reac- 
țiunea animalică a acestui uragan va fi demnă întru toate de ac- 
țiunea intelectuală a celor din urmă două decenii. Pe cât e sui- 
şul, pe atât e şi coborîşul! 

6 August. Germania, nevrând să respecteze neutralitatea 
Belgiei, din motivul că frontiera Franciei dinspre Germania «e 
foarte bine fortificată, deci o trecere pe aci ar costa prea multă 
jertfă față de trecerea prin Belgia, unde frontiera Franciei e liberă 
şi deschisă, — a incasat ieri declaraţia de războiu a Angliei. 

Italia neutrală. Părerea azi e, că Germania şi Austria vor 
bate Rusia, dar Germania va fi bătută de Franţa. 

Statele din Balcani se înțeleg bine între olaltă. 


* 


Episoduri : Sextil!) întreabă pe un rezervist român plouat, 


ce stă îngândurat la o parte: — Unde ești? — Nu ştiu. — La 
Ersatzbaterie? — Nu. — La Reservebaterie? — Nu. — Apoi nu 
l-ai întrebat pe Feuermeisteru' ? — Ba da. — Și unde te-a tri- 


mis? — In... (înţelegeți dv.) 


Şedea Şanyi?) cu Glăjar?) la cafenea. Şanyi vrea să plece. 
GI.: — Unde te duci? — Ş.: La cancelarie. — Ce să faci? — 
mă... în ea. — Te rog treci şi pe la cancelaria mea şi....te şi ? 
a mea! (Advocaţii sunt cei mai fără ocupaţie acum). 


7. August. La o companie de gloate, ce are să fie formată, 


din 250 de glotaşit), s'au prezentat 1160 de inși. In genere s'au 
prezentat concentrații în număr cu mult mai mare de cum se cre- 
dea. Vin din România, din America, fără şuvăire. 

Eu am 6 veri buni înrolați, plus Victor, inginerul (văr al 
doilea). 

leri am fost și eu cu foaia mea la comisiunea din gimnaziu 
ca să mă încredințez şi mai bine, că ţinuta mea e corectă. Şi 
întradevăr, arătând foaia lui Riemer (medic), acesta îmi zice: 
„Geh nach Egriş!“ Aşa dar să aștept mai departe, ca eventual să 
mă concentreze colo spre iarnă şi când vor fi luptele mai înver- 
şunate. 

Telegramele aduc — se înțelege — tot ştiri favorabile pentru 
Tripla Alianţă. 

In Paris revoltă şi luptă între socialişti (pe al căror şet Jaures 
l-a asasinat un student) și soldaţi. Francezii au trecut primii gra- 
nița germană, în schimb Germanii au ocupat deja Nancy. Tot ei 


1) D-1 Sextil Puşcariu, prof. la Univ. din Cluj. 2) Alex. Străvoiu, ad- 


vocat. 3) Vas. Glăjaru, advocat. 
4) Miliţieni, 

au ocupat Czestochowa şi Kalis, iar Ruşii au nimicit podul dela 
graniță (unghiul în care se întâlnesc cele trei împărăţii). 

Turcii au închis Dardanelele. (O Româncă a zis: „Bine le-a 
făcut, ce tot umblau după bărbat!“). 

Flota germană a bombardat câteva locuri de debarcare fran- 
ceze pe țărmul Algeriei. — Neutralitatea României: îşi va apăra 
frontierele şi neutralitatea cu armele, — e interpretată ca favorabilă 
Triplei Alianțe. 

3 August, leri a declarat și Monarhia noastră războiu Rusiei 


— şi Serbia Germaniei. 

Ştirile de pe câmpul de războiu din Serbia sunt foarte con- 
tradictorice. Inainte cu o săptămână scriau foile noastre că armata 
“noastră a intrat în Belgradul evacuat de Sârbi. In câteva zile s'a 
dementat ştirea. Pe urmă spuneau Sârbii, între ei consulul Ristici 
la București, că Belgradul e măturat de pe fața pământului de 
bombardarea austriecilor, până când ai noştri scriu că oraşul e 
intact. 

Se scrie deja de mai multe orașe rusești ocupate de armata 
germană, la granița Poloniei rusești. 

Ințeleg tactica de a face dispoziţie cu telegrame tot numai 
favorabile, cu toate acestea e supărăcios că nu poți şti adevărul. 

Ştirea despre ocuparea Lowcenului încă se desminte. Ținuta 
Italiei şi a României e încă tot viu comentată în foile noastre. 


9 August. leri a declarat Muntenegru războiu Monarhiei 


noastre, — şi Belgia a întrerupt relațiile diplomatice cu Germania, 
ale cărei trupe trec deja prin Belgia; au ocupat și Liege-ul. Vasele 
de războiu ale statelor înduşmănite circulă pe căi neştiute prin 
apele Europei. 

S'au întrerupt negocierile de pace între Turcia şi Grecia. 
Intâlnirea între Venizelos și Marele Vizir n'a avut loc şi Turcia a 
mobilizat. Se scrie şi de un bloc balcanic format din Bulgaria, 
Turcia şi România. Nu ştiu cu ce scop. 

Azi se serveşte liturgie pe locul de exercițiu militar pentru 
soldaţii cari pleacă: regim. 2 şi artileria. 

Mimi s'a înscris la cursul aranjat de Crucea Roșie. 

Toate zilele le petrecem în cetit de foi şi în discuţii. 

Se fac fel de fel de prorociri și combinaţii. Se aude deia 
unii sosiți de prin Timişoara şi Viena, că am avea deja mulți ră- 
niți, la vre-o 800. Nimic sigur. „Universul“ e foarte cetit, chiar 
şi de Saşi. Eu cetesc — dupăce mă satur de foi și de discuţii — 
şi din operele referitoare la principiul relativității. Sunt pe cale de 
a-l pătrunde temeinic. Mă recreează ocupaţia aceasta; ea îmi oferă 
hrana spirituală cea mai aleasă ce am putut visa vreodată. 

10 August. Se agită mereu formarea unui bloc balcanic din 


partea Rusiei, și a unei alianțe între Turcia, Bulgaria şi România 
de Austro-Ungaria. 

Turcia a mobilizat şi e pe cale să declare războiu Rusiei, 
Trupele rusești s'ar retrage de la granița germană; chiar şi Var- 
șovia să fie evacuată. — [talia persistă în neutralitate, probabil de 
frica flotei engleze şi franceze, care i-ar putea nimici flota şi tăia 
astiel calea spre coloniile sale. 

Telegramele referitoare la ciocnirile din Serbia şi Muntenegru 
sunt încă tot foarte contradictorii. Universul aduce din Roma ştiri 
nefavorabile, foile noastre scriu contrarul. 

La parada militară de ieri de pe locul de exerciţii a fost şi 
Mimi şi Tudor; au rămas foarte impresionați de expresia serioasă 
a fețelor celor ce jurau. Şi eu și Mimi ne-am visat rău la Co- 
jocna. Apă, dinți căzuţi și altele. 

17 August. leri a circulat prin tot Braşovul svonul că Rusia 


ar îi declarat războiu României, producând o panică destul de 
mare, mai cu seamă din cauza neîncrederii ce există aici şi acuma 
față de ţinuta României. Svonul n'a fost confirmat până acum prin 
nici o ştire oficială. 

Vasele de războiu sunt în plină activitate. Un crucișător ger- 
man a pus o mină la gura Themsei, de care sa isbit şi scufundat 
un crucişător mic englez. Altul, tot german, a bombardat porturi 
franceze din Algeria. Flota rusă se ascunde în golful finic. Cea 
germană în Marea Ostică. Cea franceză vânează prin Mediterană, 
iar cea engleză ţine calea celei germane în Marea Nordică. Pe 
uscat: Germanii ar fi ajuns la Namur. Căderea Liăge-ului se con- 
firmă. Trupele ruseşti se retrag cedând mai multe oraşe de la gra- 
niță Germanilor. — Se scrie de lupte mici chiar şi pe la Nouă 
Suliți, aproape de Cernăuţi. Bulgaria concentrează trupe la Varna. 
Mobilizează şi Olanda. 

Străinii sunt alungaţi din Germania, Franţa şi Elveţia. Nu-i 
servesc cu mâncare şi nu primesc parale cu chec de la bănci. 

De pe câmpul de luptă cu Sârbii nici o ştire mai importantă. 
Se scrie că aceștia ar fi pătruns în Bosnia până la Vișegrad. 

Din loc încă n'a piecat infanteria și artileria. 

N'avem bani mărunți în Braşov. 

Aseară stăteam de vorbă cu Banciu pe Corso şi îi spuneam 
cum mă refugiez de cu drag câte odată din lumea impresiilor şi 
gândurilor actuale în alta senină și liniştită şi măreață: în cea 
stăpânită de principiul relativităţii. Şi pe când îi vorbiam însu- 
fleţit, iată se apropie de noi doi indivizi (unul civil, altul jandarm 
de graniță) şi ascultă la vorbele mele, încredințați că facem po- 
litică neiertată. Ce situaţie grotescă !... 

Aflu că ieri ofițerii de la batalionul de glotaşi au fost pro- 
văzuţi cu harte despre Galiţia! Ce perspectivă! Să capeţi în mână 
intinerarul morţii, şi să-l priveşti cu față veselă!... 

13 August. Nu lucrez nimic ziua întreagă şi cu toate acestea 


ieri n'am ajuns să scriu aici, măcar că nu e zi să nu-şi aibă sen- 
zaţia sa. Foile de ieri d. e. sunt pline de ştiri victorioase pentru 
Germani. Li&ge-ul, una din fortărețele cele mai puternice ale Bel- 
giei, ar fi căzut în mânile lor și acum înaintează repede (cu 2000 
de automobile) spre Namur. 

Şi jos la Altkirch și Milhausen ar fi nimicit, tot Germanii, 
corpul 7 francez. lar la Nowa Seliţa (lângă Cernăuţi) ar fi respins 
ai noştri avanposturile Rușilor. In Herţegovina de asemenea ar fi 
respins ai noştri, cauzându-i pierderi însemnate, o trupă de Mun- 
tenegreni, cari voiau să intre pe ia Trebinje. 

Tocmai contrare sunt însă ştirile din „Universul“. El aduce 
ştiri din ambele surse. O telegramă din Bruxelles şi alta din Lon- 
dra spun că Li&ge-ul ma căzut, că Germanii ar fi avut acolo pier- 
deri de 15-—20000 de soldați şi ar fi cerut armistițiu de 24 ore. 

La sud: Francezii ar fi ocupat Altkirchul şi înaintează vic- 
torioşi spre Miilhausen. — La Nowa-Seliţa Rușii ar fi atacat pe 
ai noştri în repeţite rânduri şi succesul ar fi egal de ambele părţi. 
Sârbii ar fi luat Vişegradul şi înaintează spre Sarajevo. Nu dă 
Dzeu să te poți lămuri din foi. Poate peste vreo săptămână să 
aflăm adevărul. 

România e liniştită. A mobilizat fără gălăgie 5 contingente 
(în două rânduri); Banca Naţională e avizată să deschidă credit 
băncilor din ţară. Emite 25 milioane bancnote ă 10 şi 5 fr. Ei 
zic: ţara e stăpânită azi de încredere şi siguranţă. 

leri a plecat de aici 1 batalion, azi al doilea. Unde? Nu se 
ştie. Probabil spre Galiţia. 

lar se scrie despre un ultimat al Rusiei cătră România. 

14 August. Din comunicatul oficios al statului-major german 
reiese că la Liege au fost lupte crâncene de stradă, unde ar fi 
pierit mulţi din ambele părți. — Germanii ar fi ocupat vreo 2 
forturi şi o parte a oraşului, dar restul încă tot rezistă. Proclamaţia 
regelui Belgiei la armata sa e foarte însuflețitoare. Jos încă tot nu 
se ştie exact cum stau lucrurile. Altkirch și Miilhausen sunt în 
mânile Germanilor sau ale Francezilor ? 

La frontiera vestică (Galiţia) şi jos în Bosnia nu s'a petrecut 
nimic deosebit. Se zice că monarhia noastră vrea să o umilească 
pe Serbia prin aceea că o împresoară şi o flămânzeşte. | 

leri a plecat al 3-lea batalion. Am văzut în curtea gimnaziului 
săsesc aseară, pe la 8, cum se pregăteau de drum. Românii îm- 

penați jucau sârba. După cină a venit la noi subloc. Gaali*) 
— un băiat tânăr, simpatic — de şi-a luat rămas bun. Tatăl său 
Ungur, mamă-sa Româncă şi el Austriac, dinastic înfocat, 

15 August. La noapte se împlinesc două săptămâni de când 
am venit de acasă. lrina scrie destul de bine. Ea se pregătește să 
meargă prin 28 la Beiuş; scrie că ar începe acolo cursurile şi la 
noi nici pomeneală nu e încă de şcoală. Tata o duce variat cu 
sănătatea; vorba e, nu mai rău de cum îmi închipuiam după sgu- 
duirea sufletească la plecarea noastră. 

De pe câmpul de războiu nu sunt noutăți. Chestia Li&ge-ului 
şi a Miilhausenului încă nu e desluşită. Se pare că adevărul e la 
mijoc. Ambele partide vor fi având pierderi considerabile şi pu- 
ține succese. Germanii şi-ar fi vândut vasele „Goeben“, „Breslau“ 
Turciei, ca să le scape de urmărirea vaselor engleze şi franceze. 
„KOnigin Louise“ ar îi pus mina sub coloare străină. 

Au trecut 14 zile frumoase, în cari n'am făcut nici 0 ascen- 
siune. Tot în aşteptare, cetind jurnale. 

16 August. Nemţii, Francezii şi Belgienii se acuză reciproc .. 
de cruzimi. De ce ați deslănţuit bestia în om? 

Inţeleg încă lupta față de Sârbi şi Ruși, cari vor să se ex- 
tindă şi să se impună nu în baza culturii ci a numărului lor nu- 
mai, da voi, popoare culte, cari de sute de ani munciţi pentru de 
a îmblânzi bestia, acum când vă credeam aproape supra-oameni, 
vă sfâşiați ca hienele! Unde e substratul moral în istorie, prin 
care să mai poată încălzi profesorul de istorie inimile elevilor săi 
pentru un ideal universal? Se pierde şi se întun:că orice iluzie! 

Ai noştri pătrund în Serbia. Șabaţul e ocupat. La Ost e li- 
nişte azi. S'a mai liniştit Braşovul. Au plecat cele 3 batalioane. A 
rămas miliția. Mimi, cu bandă albă la braţ, a colectat cu alte două 
femei din Prund și str. Căpitanului, 162 Cor. pentru cei rămași. 
Brutarul din Prund n'a dat nimic şi Gross cârciumarul 40 fil. 
Românul are inimă mare, se vede că e rasă mai nobilă. 

leri a ars a patra oară în Braşov în decursul acestor zile de 
enervare. Un şop cu paie în Blumâna. 

Ministrul de culte se informează dela Direcţiune (dir. lic. 
ort. rom.) de profesorii conchemaţi **), probabil ca să le reducă 
ajutorul de stat. 

Fişpanul, ia ordinul iui Tisza, a avertizat pe Niţescu pentru 
un articol din Gazeta Transilvaniei, că ar scrie în spirit nepatriotic. 
Şi când te gândeşti că peste 200.000 de Români au luat puşca în 
mână să apere viaţa și avutul nemeșilor unguri! 


*) Stăteau în aceeași curte. 
**) concentrați. 

17 August. La Braşov e vorba să se aranjeze 4000 de paturi, 


probabil pentru reconvalescenți mai mult, fiind de-oparte oraşul 
departe de câmpul de luptă şi neavând clinică, de-altă parte însă 
având aier şi apă bună. Atunci probabil că şcoalele nu vor începe 
curând. 


După telegramele de ieri, armata noastră a pătruns în Serbia 
prin 2 puncte și anume : au trecut Sava pe la Şabaţ, şi Drina pe 
la .. . Sar fi dat şi o luptă înfocată cu pierderi însemnate de 
ambele părţi. Orașul Liăge e în stăpânirea Germanilor, dar îfor- 
turile nu, cel puțin nu toate. De la Ost nu se mai aude nimic. 
România persistă în neutralitate leală şi — se zice — definitivă. 
Alaltăieri ar fi trecut un curier în automobil cu un autograt al lui 
Wilhelm la Sinaia. 


18 August. Ziua Regelui! Mi-aduc aminte de ziua aceasta 
petrecută în 1901 în Plevlje. Ce frumos a fost iluminată coasta 
oraşului cu monograma Regelui şi cum s'a trăznit paşa la prânzul 
de gală! Azi furnică Muntenegrenii pe acolo, — până când, 
nu ştim?! 

Ziua de ieri încă şi-a avut senzația sa. Advocatul simpatic 
din București, Deleanu, sub pretext că ar face pe aici politică ru- 
so-filă, a fost citat la jandarmeria de graniță şi avertizat. leri am 
văzut o baterie gata de plecare. Venise din Strada Lungă în piața 
de lângă Promenada de jos. Cai, oameni şi tunuri împenați fru- 
mos. Un tablou măreț. 


Universul aduce ştiri despre o înfrângere a Germanilor în 
Belgia, la râul Othain (sursă franceză şi rusească). Zilnic aduce 
articole cari motivează şi propagă neutralitatea leală și definitivă. 


19 August. leri d. p. am petrecut câteva ore în modul pa- 
triarhal braşovenesc la grădina lui Nicolae (Navrea) cu toţi copiii 
şi cu flechiu (fleică), în vreme admirabilă. Seara pe la 10 eram 
la Eremias, când s'a iscat un foc la gară. Tocmai sta gata de 
plecare o baterie de artilerie când, ja manevrare, un vagon de 
petrol, isbindu-se în altele cu făină, a luat foc. Imi închipuesc 
ce tablou fioros şi ce panică mare va fi fost acolo, mai cu seamă 
că era și un alt vagon cu benzină şi muniţiunea artileriei în apro- 
priere. Noroc că, afară de 4 vagoane cu făină, altă pagubă n'a 
fost. Pe urmă am întâlnit vre-o 10 studenţi din România, ce so- 
siau din Berlin. Făcuseră până aici 8 zile. Erau veseli că se văd 
aproape de ţara lor, dar şi zdrobiți de drum. Spuneau că Ger- 
mania a mobilizat până la 50 de ani şi ar avea enorm de mulți 
voluntari (peste un milion). Numărul celor căzuți la Lige ar fi 
20.000, după zvonul de acolo. Noutăţi nu sunt azi, 

20 August. Universul nu ne mai vine de 2 zile. Probabil 


aduce ştiri nefavorabile pentru noi. Fără el trece și mai greu ziua: 
Toţi concediaţii recruți, rezervişti și glotaşi supranumerari vor fi 
concentrați în câteva zile. La Comanda glotaşilor e făcută distri- 
buţia ofițerilor pentru companiile supletorii de glotași. Eu şi Pricu 
am fi pe lista celor pe cari o să-i întrebuințeze pentru suplinirea 
lipsurilor. Deci, probabil, nici acum nu venim în combinaţie. Pe 
urmă ne ia când nici nu visăm şi ne trimite cine ştie unde. 

Anglia nelinişteşte şi coloniile germ. din Africa. Japonia 
par'că încă se mişcă. In Europa din 4 sute 3 sute de milioane 
sunt în războiu. Valurile acestui războiu mare ating deja şi pe 
celelalte continente, așa că cu drept cuvânt îi putem zice: războiu 
mondial. Zile adevărat memorabile ne așteaptă. Ce e supărăcios e, 
că din cauza secretului, pe care-l necesitează tactica militară și 
diplomatică, precum şi liniştea țării, nu putem avea acum o privire 
Clară şi generală asupra evenimentelor ce se desfăşoară acum, Cari 
au menirea de a reforma radical harta politică şi comercială mon- 
dială. In contul neajunsurilor şi mizeriilor ce ne aşteaptă, barem 
atâta recompensă de am avea: să putem asista cu pricepere la 
reprezentarea acestei drame fioroase. 

Mâne e întunecime de soare. Ea va avea loc cam pe la 
prânz şi va îi de vreo 84, la noi. In Rusia e totală. N'a mai fost 
întunecime de soare remarcabilă la noi din 1889. Să facem oare 
deduceri din locul şi mărimea întunecimei asupra sorților de iz- 
bândă în acest războiu? Una stă, că acel D-zeu, al cărui nume 
invocându-l pleacă oştirile la luptă, dă mâne semnul cel mai ecla- 
tant al disgustului său față de ce se petrece aici pe scoarța aceasta 
de putregaiu al acestui pământ nefericit. Mâne își întoarce fața dela - 
noi cu tot disprețul său suveran. Memento ! 

lrina îmi scrie că tata e mai neliniştit, tuşeşte mai mult şi 
doarme mai puțin. Agitaţia de 3 săptămâni m'a făcut mai insen- 
sibil. Când vezi prăpădindu-se state şi convenţii internaționale, 
când morala şi judecata sănătoasă se întunecă, atunci nu te mai 
impresionează nici cea mai cumplită lovitură, ca înainte. Cu toate 
acestea, o șoaptă internă mă face să cred în mai bine. 

După furtună vine senin. 

Aud dela un Ovreiu sosit azi din Țară, că acolo iar s'ar fi 
pornit un curent antimonarhic. 


21 August. leri d. p. am asistat la plecarea „Feld-Compa- 
niei“ de honvezi. Pe strada cătră gară erau vreo 10.000 de pri- 
vitori. Mai toţi Unguri: servitoarele toate şi alţii. Intre honvezi 
erau mulţi Români din Şchei, toţi cu tricolor român pe lângă cel 
unguresc. Imi făcea impresia că li s'a acordat tacendo acest ultim 
favor, precum celor osândiți la moarte li se împlineşte ultima do- 
rinţă. Pe drum înapoi am politizat cu Kăroly. S'a aprins şi el puţin. 

Până la 28 |. c. au să reintre toţi concediaţii, din cari o să 
formeze o companie supletoare de miliţie. La aceasta o (să) ser- 
vesc şi cu, de nu voi merge cumva la vre-o şcoală. Aflu că mi- 
nistrul a dispus începerea şcoalelor elem. cu 1 Sept. 

Japonia a dat ultimat Germaniei, cerând să iasă vasele ei 
din marea japoneză şi chineză, precum şi să cedeze teritoriul 
arendat de la Chinezi pe 50 de ani Japoniei. 

A murit papa Pius X. Când l-am văzut eu în April, era vesel 
la faţă, nu făcea impresia unui om bolnav. Ne deslegase de toate 
păcatele. Acu' să vedem ce va zice patriarhul din Moscova. 

Un poliţist provocase pe un honved român ieri în Prund să 
ia de pe piept tricolorul român. Acesta îi răspunde aspru: „Du-te 
dracului, că doar pentru voi ne luptăm!“ 

Mă bucur că e senin şi voi putea observa în toată măreţia 
sa întunecimea de soare de la prânz. 

Aceste rânduri le scriu la 1h- 2"-, când soarele e întunecat 
pe un pătrar din faţa sa. Se vede admirabil prin sticlă funingi- 
nită. Ce impresie rară și adâncă ! Germanii savanţi plecaţi la Odesa 
înainte cu 1 lună pentru observarea eclipsei, s'au întors ieri prin 
Braşov. Spun că abia au scăpat cu viaţa, lăsându-şi toate instru- 
mentele acolo. Tot aşa a păţit şi Dr. Kâvesligeti Rad6, prof. la 
Bpesta. Ce impresie urâtă şi comună ! 


22 August. Din toate fenomenele împreunate cu eclipsa de 
ieri mai mult m'a impresionat coloritul fantastic ce-l avea. întreg 
peisajul la 1! 55", când atinsese eclipsa maximul. Priviam din 
coridorul gimnaziului spre Șchei. Peste pădurea de la Piscul Dra- 
Cului se lăsase o ceaţă fină, ca un praf de argint. Oraşul era 
scăldat într'o lumină violetă-gălbuie, ca cea de forforescenţă. Se- 
măna coloratura cu cea din zori, încâtva, şi totuşi avea o notă 
particulară, ce provoca un simţ misterios, sinistru, amestecat cu 
groază. 

Un soldat care mă rugase să-i permita privi prin lunetă, 
zice: „Măi, ai dracului, au puşcat Ruşii jumătate din soare!“ 

Foile de azi aduc vestea că Ruşii şi Englezii ar fi dat ulti- 
mat Turciei din cauza celor două vase germane, pe cari le ocro- 
teşte Turcul în Dardanele. Ba că ar şi bombarda Constantinopolul. 

Foile din România spun că oștile noastre, pătrunzând după 
ocuparea Şabaţului, în interiorul Sârbiei, într'o luptă înverşunată 
cu trupe mai mari sârbeşti, ar fi suferit înfrângere. 

Seara pe la 8 eram la Redacţie, când a sosit o telegramă 
redactorului de la Kronst. Zeitung, în care i se comunică vestea 
despre o înfrângere mare a Francezilor la Metz. 

leri au fost concentrați mulţi ofiţeri de miliţie, între ei şi 
Pricu, Prişcu, Milu*) etc. — Numai eu încă nu! Cei chemaţi 
acum nu vor primi pauşal pentru uniformă; au a se prezenta în 
hainele civile cu chipiu de ofiţer, sabie şi revolver. Pricu se simte 
ofensat în ambiția lui de ofițer prin această dispoziţie. Eu am ră- 
mas să continuu în nesiguranţă încă câteva zile. Nu mă îngro- 
zeşte de loc concentrarea, numai de mi s'ar încredința un serviciu 
pe care să-l pot îndeplini fără expunerea prea mare a sănătăţii 
mele. 

A sosit prima listă a răniților. Din Brașov e numai unul 
rănit : un oficiant de la Sparkasse: Siegens. 


Biroul meu de informaţie are următoarele surse : [. Ofician- 
tul de la comună Gaali, care locueşte în parter, sub noi. Azid.e. 
mi-a spus că placatele pentru convocarea glotaşilor 42—50 sunt 
deja tipărite. 2. Maiorul Literat, care păzeşte găinile pe la 8 ore, 
când trec eu în jos. 3. Inaintea gimnaziului diferiţi inşi cu diferite 
ştiri. 4. La „Gazetă“ gazetele. 5. Inaintea cafenelei Drechsler : 
Petrache, Brenciu, Popovici P., şi mai cu seamă Bologa.**) 6. Ediţia 
de dimineaţă a ziarului Brassoi Lapok. Pe urmă toţi cunoscuţii 
pe cari îi întâlnesc până (ajung) iar acasă. 

Azi îmi.spune Milu că aș fi supranumerar, dar cu destinaţie 
la trupa de etapă. De nu vine Manase (Dima ing.) şi Waăcnter 
din România, probabil voi fi chemat la potszâzad (compania su- 
plimentară). Acum am început să-mi pierd şi eu liniştea, când 
mă gândesc că e posibil să fac iarna prin Podolia. 


23 August, Ziua de eri ma enervat mult. "Toţi contimpo- 
ranii mei sunt concentrați: Pricu, Milu, Breckner, Boiu etc., nu- 
mai eu nu. Pricu s'a dat marod. Milu încă-și bate capul să se 
trântească jos. Mai suntem vre-o patru supranumerari. Ne vor 
împărţi aici sau avem altă destinaţie ? 

Foile de seară aduc ştiri mai detailate despre înfrângerea 
Francezilor la Metz. E vorba de 10.000 prisonieri şi 40 tunuri 
pradă. Cum o fi, — de sar termina curând. Ajungecred jertia de 
până acum pe altarul idealului pentru care se poartă războiu. 


24 August. Maeterlinck, moralistul cel mai profund și subtil 
atât în filosofie cât şi în dramarturgie din secolul nostru, a intrat 
ca voluntar în armata belgiană, trecut fiind de 50 de ani. Oare 
ce dispoziţie sufletească îi stăpânește azi pe belgianul Lorentz şi 
pe elveţianul Einstein, cari au atins culmile cele mai înalte ale 


*) loan Pricu, azi dir, Şc. com. sup. de băieţi; Radu Prişcu, azi dir. 
Șc. primare „loan Popazu; + Dr. Emil Dan, adv., — toți din Braşov. | 

**) Petrache Munteanu, advocat; + ]. Brenciu, fost funcț. la Albina; 
Petru Popovici; Emil Bologa, comerciant, — toţi Braşoveni. 

Ştiinţei întemeind grandiosul principiu al relativităţii ? Privesc de- 
cepţionaţi la această dramă fioroasă ori sunt şi ei animați de ură 
de rassă şi cugetul lor, îndeletnicit alteori cu probleme științifice 
rezervate pentru foarte puţini muritori, acum urzește răzbunare ? 
O minune, o enigmă vecinică e omul! EI înoată cu hydroplan şi 
se crede stăpân pe sine, pe apă şi maşină, şi nici nu observă că 
curentul maritim îl duce unde nici nu gândise. Ne stăpânesc încă 
multe pasiuni. Când vom fi scăpat de ele, nu mai suntem apți 
nici ca locuitori ai acestui continent, nici ca glotași ai Kaiserului. 
Bag seama altcum nu e posibil! 

In şirul acestor 24 de zile, de când am venit la Braşov, 
mam încetat de-a consulta tratatele ce le am asupra principiului 
relativității. Mai în fiecare zi am revenit câte 10—20 minute asu- 
pra lui. Şi acum suni cu mult mai bine lămurit ca atunci când 
venisem de acasă. Voi încerca să dau o dispoziţie a felului, cum 
Sar putea tracta în mod elementar. Ă 

Aci ma întrerupt Mimi chemându-mă la dejun. După dejun 
am plecat prin cetate, de unde m'am reîntors la 10" acasă şi am 
aflat că am fost provocat a mă prezenta la villa Stelik. lată-mă 
în fine convocat. Imi spunea Hadhăzy (comandantul oficiului) că 
nu s'a resolvat încă la Bpesta chestia profesorilor pentru şcoalele 
de cadeți (șc. militare). Deocamdată trebuie să intru la batalionul 
ce are menirea să apere trenul cu proviziunea. De voi fi cu no- 
roc să ajung la şcoală, e bine de mine, de rămân aici, atunci voi 
fi expus la grea încercare. 


(va urma) 

Urmăm în articolul de față studiul început în coloanele 
acestei reviste, fără metodă, fără pretenţii de erudiţiune, cu titlul 
de simple observări, privitoare la fenomenul de care am făcut 
vorbire în articolul precedent; anume: în limba română sinonimul 
îşi schimbă adeseori forma odată cu sensul. Exemple: 


Schimbarea formei plurale 


coș — coşuri (îr. corbeille, tuyau de chemince) însă coși, cu 
înțeles de bube; 

număr — numere, însă în filozofia matematică noţiunea 
abstractă se exprimă prin pluralul numeri; 

umăr — umeri, însă umere de lemn pentru agăţat haine, 
numite încă şi „umerare“ sau „umeraşe“ ; 

zmeu — zmee — zmeuri (Îr. cerf-volant), însă zmei, cu în- 
țeles de balauri sau ființe legendare; 

cocoș — cocoși (pasăre), însă cocoașele revolverului. 

Neologisme: 

fur — tururi (Ocol, plimbare), însă turii pantalonului, şi 
turele roatei unui motor; 

instrument — instrumente, însă instrumenţi când se aplică la 
oameni (argot de cazarmă). 


Schimbarea formei singularului 


Din substantivul furcă se formează două diminutive : furculiță 
(îr. fourchette) şi furcuță, expresie balistică, însemnând unghi de 
expiozie ; 

patru expresiuni pentru aceeaşi noțiune: rugă, rugăciune, ru- 
găminte, rugare, având înţeles aproape identic prima cu a doua 
şi a treia cu a patra; 

a îngriji (fr. soigner) devine a îngrijă, când sensul se schimbă 
în „avoir du souci“ şi se diferenţiază şi mai precis în a îngrijoră; 

aiurez, la reflexiv și cu sens pejorativ devine mă aiuresc; 
niciodată contrariul ; 

a îndesă obiectele întrun geamantan, însă a indeși rândurile: 
expresie militară; 

ordonanță e un substantiv feminin, aplicabil unui bărbat 
(soldatul de ordonanţă); de aceea, într'un sens, e corectă eroarea 
servitoarelor, care zic ordonanţul ; 

grup - grupuri (de oameni) se transformă în grupă - grupe de 
obiecte sau noțiuni abstracte. 


Particularităţi fonetice 


In toate cazurile, în limba română grupul latin sce — sci 
devine ște — ști: peşte, paști, nişte, știre, etc. Totuşi, există ra- 
rissime excepții; bunăoară: Mușcel, (iar nu Muştel), căscioară, 
oșcior, etc. şi toate neologismele : ascet, pişcină, oscilare, etc. 

Unii scriitori, între care savantul filolog dela Iaşi d. Scriban, 
se ridică împotriva întrebuințării în scris a articolului enclitic mas- 
culin /, ca inexistent în limba vorbită. De ex.: omu, calu, iar nu 
omul, calul, etc. Credem că este o greşală. Deşi vorbirea curentă 
absoarbe mai întotdeauna pe acest / final, el se aude însă în lim- 
bajul atent şi elegant, de pildă în pledoarii, conferințe, pe scenă, 
etc. EI este haina de sărbătoare a limbii, care nu trebuie lepădată 
cu nici un preţ, de dragul limbajului vulgar. 

Spre deosebire de exemplul de mai sus, acela pe care îl vom 
pomeni acum înfăţişează o rostire scrisă dezuetă şi perimată, care 
nu se aude nici în limba elegantă, nici în cea vulgară. Este forma: 
două, vouă, nouă, rouă, etc. care pentru nimic în lume nu sună 
astfel, ci: voo, doo, noo, roo, ploo, etc. în cel mai bun caz cu un 
ă scurt, aproape imperceptibil, între cei doi o. De altfel, şi în cro- 
nicari întâlnim des forma voao. 


Rătăciri ortografice 


Cum am scris şi în articolul precedent, a fost o mare greşală 
a lui Titu Maiorescu că a determinat Academia Română să scoată 
din ortografie pe i scurt şi îi scurt, vocale perfect distincte de : 
Şi u, şi care trebuiau notate osebit. intrun fel se rosteşte oii, cai, 
boi, cuvinte monosilabice, compuse dintr'o consoană și un diftong, 
şi cu totul într'altfel ou, boi, cai, unde i e vocală lungă și silabă 
osebită de prima. 

Dejă în vechia ortografie pluralul masculin articulat primeă, 
pe lângă i lung, un i scurt, consonantic, care nu se aude de loc 
în vorbire: caii, boii, oamenii, etc. ci eră un semn grafic inutii, 


OBCU CLUJ 


se d aa. 


parazit. In noua ortografie greșala sporeşte: în loc să se suprime 
inutilitățile, se complică: un singur i final devine i scurt, iar pentru 
a auzi i lung, se scriu doi i: caii, boii, oamenii! De ce? Dumne- 
zeu Ştie. 

De altfel, din rău în mai rău. Ortografia nouă din 1904 
înlătura unele confuzii, prin crearea lui î grav. De pildă: tu auzi 
(indicativ prezinte) se putea confunda cu el auzi (perfectul simplu) 
care s'a notat cu î. Tot astfel copii şi copii, etc. Ei bine, căutând 
confuzia cu lumânarea, ultima ortografie a Academiei (1930 îmi 
pare) desfiinţează vocalele cu accent grav: d, &, i, o, d, punând 
haosul în locul ordinei. 


Soluţiuni 


Pentru a remedia aceste aberațiuni grafice, se impun două 
măsuri: i 

Î. Reîntroducerea lui îi şi ui; 

2. Notarea pluralului masculin articulatcu un singur i lung, fiindcă 
atât se aude în limba vorbită, iar nu mai mult: cai, boi, fapi, etc. 

Sânt finaluri unde se aude distinct un i vocalic, urmat de 
unul consonantic; bunăoară: citați, naţii, arii, copii, etc. însă 
aici îi e declinarea articolului enclitic singular: citație, nație, arie, 
copil, etc. şi el se pronunță limpede în limba vorbită. 

Ca să termin, voi mai cita câteva reminiscenţe ale ortografiei 
vechi în noua noastră ortografie, aşa zisă fonetică. Astfel, se scrie: 
eu, el, ea, eram, erai, era, etc. când în limba vorbită se aude: 
iei, iel, ia, ieream, iereai, ierea (sau, în alte părți: ieram, ierai, 
iera). De ce atunci o grafie artificială, care reproduce mai curând 
fantazii din mintea filologilor decât aspecte din limba reală ?... 
iarăşi, singur Dumnezeu o ştie! 

Congresul Ligii Culturale 


În zilele de 28 și 29 Iunie a. c. sa ținut în Brașovul nostru 
congresul Ligii Culturale, sub prezidenția d-lui profesor N. Iorga. 

Liga Culturală în rostul ei înainte de războiul întregirii neamului 
a fost o dinamică a sufletului românesc, care din centrul de liber- 
iate și limpede evoluție al micului regat, cuprinzător de mari idealuri, 
iși împrăștia neșovăielnic credința în fapta ce avea să vie a unității 
noastre, cu înaltul ei destin istoric, 

Credinta s'a împlinit. Liga Culturală şi-a atins, prin contri- 
duția ei la o ordine spiriiuală a neamului, o țintă a menirii ei: 
sinirea politică a Românilor. 

Războiul creind pe plan de naturală justiție etnică, a desorga- 
nizat însă viața economică veche şi a desorientat rânduiala sufletelor. 
Asfel trăim azi o învolburare ce nu-și găseşte făgaș de liniștire. Ne 
fipsește curentul dominator, unic și unitar, care, întregit cu „mini- 
mul de poezie“,!) cu tradiția, „care nu e decât ideia verificată asupra 
realității“. ?) să ne așeze cu nestrămutată voință pe drumul nostru 
cel mare. 

Scrutarea actualității românești din perspective curate, 1erite 
de prihana făptuirii partidelor politice, ne înfățișează clar o nouă 
problemă, o nouă povară ce trebuie deslegală și purtată spre zare 
românească de Lisa Culturală. 

Noi îl considerăm pe d-l profesor N. Iorga încă singurul mare 
animator al neamului. De la viața sa de jertfă, de mare preot, - 
slujbaş neclintit în altarul credinţei noastre, aşteptăm limpezirea cea 
nouă, așteptăm chemarea răscolitoare de puteri pentru drumul nostru 
cei mare. 


* 
% Es 


Congresul ţinut de curând a păstrat, întrun cadru restrâns, o 
veche ținută de idealism. 
DI prof. At. C. Bălăcescu cu vrednic devotament a  însuflețit 
organizarea lui. 
O dovadă că veteranii unui ideal mai pot fi ostașii unei noi 
lupte, atunci când tinerii se răslețesc. 
„Tara Bârsei“. 


1!) N. Zorga: Idei asupra problemelor actuale. 
2) ldem. 

Quintus Horatius Flaccus 


Către Leuconoe 


Zeii cereşti nu-ți dau voe Vieţuieşti ultima iarnă, 
Să cercetezi infinitul , . . Când se izbește — pe crivăţ — 
Nu-i pentru om, — Leuconoe — 


Ca să-și cunoască sfârșitul. Marea Tyrhenă de stâncă. 


Fii înțeleaptă... Strecoară 
Nu te încrede'n făcuturi Vinul... Șin setea-ți adâncă 
Babyloniene ; cumplită-i Stropul vieții-l măsoară. 
Desamăgirea, când scuturi | 
Rodul necopt al ursitei. lată vorbim. — Clipe repezi 

Vremea vor să ne-o dărâme... 
Poate'niernarea să-ţi cearnă Ziua de azi să n'o lepezi 
Tâmplele sau dimpotrivă-ți Pentru nesigurul mâne. 
Heinrich Heine 


Mamei mele 


Mi-e felul să-mi ţin capul cât mai sus 
Și cugetul mi-e îndărălnic tare. . . 

De m'ar privi un rege, naș fin stare 

Să-mi plec privirea, să m'arăt supus. 


Dar lângă tine, mamă dragă. simt 
Deșertăciunea pofielor semețe; 

Nu știu sfida duioasa ta blândete 
Și 'nfiorări smerite mă cuprind. 


Oare-i sfânt sufletul tău ce m'abate, 
Cuprinzătorul suflet ce răzbate 
Fulgerător spre sferele 'nstelate ? 


Mă chinuie aducerea aminte 
C'am întristat inima ta — cu sminte —, 
Inima ce-a iubit așa fierbinte. 


Tălmăcite în românește de 
Alexandru Ceușianu 


OBCU CLUJ 


— 437 — 


Linişte 
de Sanda Opriș 


Senin şi pace și iubire 

Iți poartă gându-mi în adânc. 

Auzi petalele de floare când se strâng, 
Spre seară'n tainică șoptire ? 


Și pasul unui nor uşor 

(e se topește'n zări de-amurg ? 
Auzi când clipele se scurg 

Și când luceferi mor ? 


Când zorile îşi țes veşmântul, 
Când umbra serii se coboară ? 
În pacea grea ce te'nfioară, 

Auzi când se oprește gândul? 


Și Fluturele când sărută 
Atâtea flori cu-antena-i fină? 
In liniștea eternă şi divină, 
Auzi când se desprinde mută 
Mireasma de pe floare? 


Când din adâncuri plumburii 
Cad fulgi în fâlfâiri uşoare? 
Auzi în țipătul ce moare 
Durerea vieților pustii ? 


Cu-atât aș vrea să tulbur doar 
Seninul din gândirea ta. 

Voi fi și nu mă vei avea, 

Ci vei rămâne pururi solitar. 

Dor 


de Sanda Opriș 


Mi-e dor să-mi simt gândul sprințar Să fie-al pasărilor sbor, 


Pornind de-odat'așa hai-hui. Și cântecul lor risipit 

Să n'afle urmă de hotar, Să-l poarte'n șoapta frunzelor, 
Să fie-al meu și-al nimănui. Pierdut, pierdut, în înfinit... 
Să râdă'n fulgii albi de nea, Şi coloritul florilor, 

Să'ngâne vân!ul răscolit, Lumina soarelui'n amurg. 

Să fugă de'ntristarea mea Să fie haina zorilor 

Departe, în nemărginit. Și murmuru-apelor ce curg. 
Să fie zâmbetul pribeag, Să fie-argint din vraja lunei, 
Să fie dorul călător Povestea vieții tuturor, 

Și taina dată în vileag, Să fie toată vieața lumii 

In ciripitul şoaptelor Fior de vieață dătător. 
Primăvăralic şi sglobiu Ci tot l-aș vrea mai mult aproape, 
Să râdă'n muguri timpurii. Fărmat în mii şi mii de firi. 
S'aștearn'ușor, înalt și viu, Mi-e dor să-l caut pretutindeni 
Pe cer marame albăstrii. Şi să nu-l aflu nicăiri. 

Cântec de nestatornicie 


Toamna se coboară, 
Frunza se 'nfioară, 
Vântul rece vine 
Peste verzi coline, 
Peste munţii suri, 
Peste vechi păduri 
Și prin văi afunde 
FHohotind pătrunde. 


Singurel cu dorul, 
Dorul călătorul, 

Hei! un gând de ducă 
Înima-mi usucă. 


Drumu-i lângă casă. 
Negura se lasă. 


Dar când luna clară 
Arde ca de pară, 
Peste depărtări, 
Luminând cărări, — 
Mă reped afară! 


Roibul stă la scară. 


— „Să mă duci ca gândul 
Zile, nopți dearândul, 

Zări nemărginite, 

Roibule iubite ! 

Dorul nu mă lasă, 
Liniştea m apasă; 

Mi-e urât de toate, 
Scapă-mă, fârtate !* 


Roibul mă aude, 
Genele-mi sunt ude. 


Și plecăm în goană, 
Drum nebun, de toană, 
Prin păduri de ce'ini, 
Numai noi doi prietini; 
Și, arar, prin sale 
Pline de păcate! 


Un apus de soare, 
Seri de toamnă rare, 
Cârduri de cocori 
Noaptea călători, 

Mă opresc o clipă, — 
Până se 'nfiripă 
Doru-mi, iar, de ducă, 
Par'c'aş fi nălucă ? 


* 
E: Ei 


Intro seară, vântul 
Incetându-şi cântul 

Mi-a şoptit o veche 
Veste, ia ureche: 

— „Goana, cât de mare, 
Nici nu spor nu are 
Când te paşte dorul. 

De prisos tot zorul 7“ 


Gândul mă 'nspăimântă. 
Vântul, vesel, cântă. 


— „hRoibule tovarăș, 
Du-mă 'n goană iarăși 
Înapoi acasă! 


OBCU CLUJ 


Negura se lasă 
Deasă, tot mai deasă... 


Cum uitai de toate, 

Măi robule frate... 

Poate buna mamă 

Chiar acum mă chiamă! 
Cine să-i aline 

Zilele-i puţine ?“ 


= AA) 


Şi, pe drum, într'una, 
Ori ne bate luna, 

Ori fugim prin soare, 
Pe nopți de răcoare, 
Nu mai tac din ceartă 
Pân'ajung la poartă: 
„„„Roibu 'nvețe minte, 
De aci 'nainte? 

Să nu mă mai poarte 
Chiar... așa departe! 


+ 
+ + 


Toamna se coboară, 
Frunza se 'nfioară, 
Vântul rece vine 
Peste verzi coline, 
Peste munţii suri, 
Peste vechi păduri 
Și prin văi afunde 
Hohotind pătrunde. 


Marin Negrea 

Unde-s „ciocoii“...? 
(„Târța-pârța şi nimica...“ ) 
Steteau țăranii cu pălăria 'n mână, 
Intrebători, la nemeș, în pridvor 
Şi nemeșul, semeț : „Ei ce mai vor? 
Să plece-odat', să mulgă oi la stână !“ 


El, ce-i mulgea, le-a spus pe latinie, 

Că „tertia pars domenii“, e a lor.!) 
Scălda și vorba, cum scălda 'n covor 

De Smirna, gheata. Smirna, ei: „Să fie !* 


„Și azi şi mâni, de zeci de ori aşa, 
Țărani-iobagi, sfidați și jefuiţi, 
În ce-au mai scump al lor batjocuriţi, — 


La nemeș „Târța-pârța“-i aştepta. 
Au mormăit atunci țăranii şi-au... plecat. — 
Răspunsu'-a fost... cu vârf și îndesat... 


Horia Petra-Petrescu 


1) A treia parte din domeniu, — formulă juridică, 

Ploaie de petale 


Ada Negri 

Stau singură, în chioșc, pe banca scundă, 

In chioşcul numai plete *ncolăcite 

De-agăţătoare. Zumzetul de-albine 

Imi face grea tăcerea. Moleşeala 

M'apasă caldă; şi aş vrea ca veşnic 

Să mă apese astfel: fără gânduri, 

Fără memorie. Inmirezmatele 

Petale de coloarea amarantului, 

Din obosiţi ciorchini, în ploaie molcomă 

Cad pe pământ și peste mine. Par'că 

Ar vrea ceva să-mi spună. "N podul palmelor 

Şi'n poala rochiei primesc curatul 

Dar, care dela Dumnezeu îmi vine: 

Privesc pe jos cum una după alta 

Petalele în moale strat se-aşează — 

Şi-aş vrea ca două să-mi închidă ochii. 

Nu pot să mă despart de vraja asta, 

Nu pot să-ini scutur florile din poală; 

Sub parfumata ploaie, nemişcată, 

Pân'la căderea umbrei voiu rămâne. 

Simt par'că năvălind prin mine limfele 

Pământului ce calc — şi nu-mi dau seama 

Când bate inima-mi, — când floarea cade. — 
Piogpia di petali. 


L.] .. 
Spinii 
Ada Negri 

Atâţia spini ce-mi înţepară carnea 
Şi inima (înfipţi sunt veşnic unii, 
Şi'n alţii mă voiu înțepa, căci încă 
Mai am de mers, de mers pe aspre drumuri), 
Vor înflori ca prin minune pentru 
Plăcerea mea, atunci când voiu fi moartă. 
Văd uneori acele flori prin vis: 
Potirele, ca flăcări arzătoare, 
Curate ca lumina, înflori-vor 
In depărtări albastre — şi eu, calmă, 
Nu voiu mai şti, nu-mi voiu mai aminti 
Că pentru mine spini mi-au fost în viaţă. 


Le spine, din vol. 1! dono. In forma originalului de 
Milano, Mondadori, 1936. Pimen Constantinescu 

„Basarabia“. 


Scrisoare pentru Tania... 


Când voi uita cu totul poveștile slave și stepe 
ÎIntinse, bătute de iarnă şi de crivăț... 

Ii voi scrie cea din urmă și mai adevărată 
Scrisoare... și nu va fi deloc împotrivă-ți» 


Va fi scrisoarea aceea care va închide 

Și va tălmăci anii; șiragul acela trăit. .. 

Vei plânge așa, cum am plâns eu adeseori 

Și vei regreta că nu m'ai crezut şi poate nu mai iubit! 


Va fi cununa jertfelor mele multe 

Pe care mi le-a cerut orașul acela cu nopțile lui; 
Iți va învia amintirea şi vei crede unuia, 

Ceeace, pe-atunci, îți închinau destui !!... 


Va stoarce îndemnul acesta din urmă lacrimi 

Din ochii, pe cari altdată nu i-aș fi făcut să plângă... 
(O voi face atunci, când amândoi vom fi alții 

Și voi şti că la tine cu greu o s'ajungă..! 


Intr'o seară târzie, de iarnă şi crivă ; 

Când tu vei fi uitat fiorul poveștilor slave, 

Ca şi mine... voi aşterne scrisoarea aceea 

Și 'ntreaga poveste, pe scheletul visului . .. tinerefei. . . 
albe epave..!? 


Sibiu, 1935. 
Gh. Banu 

Tata-Moșu”) 
(Schiţă) 
de Virgil Oniţiu 


Sunt solemne pentru mine clipele de liniște sufletească în 
cari, uitându-mi mizeriile prezentului, cutreier cu gândul cărările 
din trecut ale vieţii mele. Câte enigme neînţelese odinioară îmi 
par, în perspetiva zilei de azi, lucruri atât de clare şi pline de 
înțeles. Şi iarăși, multe lucruri din trecut cari mi se păruse că le 
înțeleg, azi mi-au devenit enigme. Câţi mentori şi tovarăşi iubiţi 
ai vieţii îmi răsar din întunerecul vremilor, de cari moartea numai 
m'a despărţit şi câţi prieteni mincinoși, cari m'au părăsit în drum, 
la nevoie, tocmai când trebuiau să fie mai aproape. 

Desfăcând așa firul încurcat al vieţii mele trecute şi urmându-l 
până aproape dentunerecul urzelii sale, până'n primii ani de co- - 
pilărie, între primele amintiri, cari s'au imprimat în memoria mea 
pornită să se formeze, un chip blând şi drag întâlnesc. 

Cele mai vechi amintiri mi s'au păstrat ca impresii izolate 
din etatea de 3—4 ani. 

Un car încărcat cu mobile, având pe deasupra câteva scaune 
cu picioarele în sus, avea să treacă prin poarta de zid a curţii 
noastre. Va trece, ori nu? N'ascultară pe Tata-moşu, ca să de- 
scarce scaunele de sus. Vizitiul dete bici cailor, cari o porniră cu 
încordare. Rap, rap, rap, se auzi... şi scaunele de sus rămaseră 
fără picioare. 

Alta! 

In fundul curţii era o pasăre mare, un vultur ori ce-o fi fost, 
nu Știu; era legată cu un lanț de un copac şi se repezea într'una 
după bobocii de rață, după pisicuţele cari se aprpiau prea tare de 
ea. Eu nu îndrăsneam să mă apropiu de năprasnica lighioană, 
decât numai sub paza bunicului, care mă purta de mână şi arunca 
paserii bucățele de ficat. 


*) Am crezut vrednice de retipărit aceste pagini, citite la adunarea 
generală a Societăţii pentru fond de teatru, la Sebeş, 27 August, 1903. Se 
pare că ele ar cuprinde unele note biografice. 

In fine, încă una! 

Avea o slugă în curte, care era meșter la fluerat. Fie că tăia 
lemne, ori sta în grajd la vite, el fluera din gură cu atâta măestrie, 
încât eu ştiu că-l admiram. Am cercat să-l imit. Cu neputinţă. Şi 
plângeam să mă prăpădesc, că eu nu ştiu fluera. Alergam apoi 
drept la Tata-moșu, îi săream pe genunchi şi cu ochii plini de 
lacrimi îl solicitam să-mi potrivească el gura, ca să pot fluera ca 
Ion. Dar nici cum nu puteam. Vă puteţi imagina cât plâns era apoi. 

Aceste trei imagini sunt cele mai vechi cari s'au imprimat în 
memoria mea, şi azi, când mi le reînoiesc, le întrevăd, ca sub un 
văl alb, prin negura de vremi, 

Imi pare ciudat cum de-mi lipseşte imaginea părinților, câtă 
vreme icoana blândă a lui Tata-moșu mi s'a fixat în chip trainic, 
împreună cu primele impresii. 

Un bitrân sdravăn, rumen la față, cu barba căruntă şi cu 
ochi zâmbitori, de-o bunătate fără seamăn. Era protopop. Ținea 
la biserică şi la cele sfinte nu din obișnuință, ci din adâncă și 
curată evlavie. Veneau oameni de pe patru hotare cu jalbe şi nă- 
cazuri la el. La toţi le da câte un sfat bun şi nemângăiat nu pleca 
nimeni dela casa lui. Avea putere mângăierea lui Tata-moşu de 
vindeca de boli năprasnice pe cel ce se atingea de patrafirul lui. 

De câte ori nu se scula bătrânul în toiul nopții, își lua to- 
iagul în mână şi molitvelnicul subsuoară și pleca la cutare bolnav. 
Mergea bucuros, ca omul care ştie că are să facă un bine. 

Aşa era Tata-moşu, omul lui Dumnezeu. El m'a învăţat 
Tatăl-nostru şi Credeul, cu el mergeam sâmbăta la vecernie şi cu 
el mă întorceam dumineca dela sfânta liturghie. Tot cu ajutorul 
lui am învins primele greutâţi ale alfabetului şi el m'a învăţat cân- 
tările bisericeşti şi glasurile. 

Nu-i vorbă, că şi era mândru de mine Tata-moşu. Nu era 
preot care se abătea pe la el, întrebând de ale bisericii, nu era 
dascăl în întreg protopopiatul, căruia să nu-i fi prezentat pe ne- 
potu-său. Din plocoanele ce le aduceau mă alegeam şi eu cu câte 
ceva. Ba cu o pereche de pui, ba cu un purcelaș. Pentru asta 
eram mândru şi țineam la Tata-moşu mai mult ca la tata și mama. 

Pe vremurile acelea casa Moșului era ca un han. Oaspeţii se 
perindau la noi săptămână de săptămână, cu duiumul, şi cine 

apuca să vină la noi nu scăpa cu una cu două. Vlădica, ghine- 
rarw' dela cătane, fişpanul și solgăbirăul, trăgeau drept la casele 
Moşului şi intrau cu căruța cu tot în curțile lui, unde se ospătau 
şi se veseleau de-i duceau vestea lui Tata-moşu. lar Tata-moșu, 
pe cât de bun şi de bucuros era totdeauna, îmi părea cu aceste 
prilejuri încă odată pe atâta. 

Par'că-l aud... Le ieşea oaspeţilor în cale, îi strângea în braţe, 
îi săruta pe frunte şi îi conducea în casă, câtă vreme slujnicele 
alergau la trăsuri şi adunau bagajele oaspeţilor. Trăsurile intrau în 
şopron, iar Caii în grajd. Fân şi ovăs avea Tata-moșu berechet. 
Cred că şi caii streinilor plecau dela el cu cele mai plăcute 
amintiri, 

Imi aduc aminte de bucuria generală care învăluia casele și 
curtea cu astfel de prilejuri. Voia bună a lui Tata-moșu se revărsa 
tuturor şi nu vedeai la noi decât veselie, o grabă bucuroasă, o 
mișcare neastâmpărată şi alergături prin curte ca la nuntă. 

Par'că era făcătură! Nu trecea un ceas două dupăce sosea vre-un 
oaspe şi țanc! se deschidea sfiit — totdeauna sfiit — portia de 
cătră uliţă şi răsăreau de după portiță ca trei frați gemeni, trei 
cioroi hămesiţi, cu diplele sub roc. Era taraful de curte al lui 
Tata-moșu, trei Țigani ceterași, cari deşi şedeau într'un sat vecin, 
nimereau totdeauna la vreme la noi. Ei închideau portița lin, ca să 
nu facă zgomot, rămâneau pe loc şi vâriţi unul într'altul ca nişte 
păcătoşi, nu se mai mișcau din loc până nu-i zărea Tata-moșu, 
care-i lua la început totdeauna cu îurca lungă: 

— UE! croncanilor! îl auzeai răstindu-se către ei, n'ar mai fi po- 
mană de voi! Da ce căutaţi aici? Căraţi-vă, să nu vă văd. Uite 
că se pârlesc peretii casei de fața voastră. Nu v'am spus să nu 
mai puneţi picioarele în curtea mea până nu vă spălați ? 

Apoi începea Tata-moşu să râdă, iar Țigani se repezeau să-i 
sărute mânile şi să bolborosească nişte vorbe de scuză. lar Tata- 
moşu îi îndrepta întâi la bucătărie, ca să îmbuce ceva, că nu-i 
plăcea cântecul “Țiganilor nemâncați. 

Intr'aceea în bucătărie mişunau muierile din vecini, cari 
alergau să ajute Bunichii la treabă. Cantorul şi clopotarul, isprav- 
nicii indispensabili ai curții, vânau prin curte după găini, rațe şi 
gâște. In bucătărie, răşvarele cu apă fierbinte le aşteptau fumegând. 

Nu trecea 0 jumătate de ceas şi auzeai oalele clocotind, cratițele 
sfârăind la foc şi nori de aburi calzi şi aromați ieșeau pe ușa bu- 
cătăriei, încât Burcuş, cânele din fundul curţii, își muta locul şi 
nu era chip să-l alungi de lângă ușe. Intrun târziu apărea şi da- 
scălul, care cu astiel de prilejuri ştia totdeauna să-şi găsească o 
treabă pe la Domnul protopop. 

Până pe vremea mesei îşi isprăveau domnii sosiți treburile, 
dacă avuseră vre-o treabă peste tot, iară dacă nu, îşi făceau poftă 
cu câte un păhărel de rachiu. 

In 2—3 ceasuri prânzul era gata. 

Cioroii cântau: „Deşteaptă-te Române“. Acesta era signalul că 
supa era pusă pe masă. 

Mâncările erau cam aceleaşi pentru toți oaspeţii. Vara: o 
supă de găină cu tăeței, tocană de pui cu smântână, apoi friptură 
de rață şi de gâscă, iar la urmă scoverzi şi poame; printre ele şi 
după ele, oala cu vin. (Oala cu vin era specialitatea lui Tata-moşu. 
Zicea că vinul tras în sticle îşi pierde aroma). 

Iarna lua porcul împărăția galițelor: o zamă cu bucăţi de 
cârnaţi afumaţi, o oală cu varză (sarmale), apoi costițe de porc, 
cârnaţi şi cartaboşi fripți şi în fine, scoverzi sau plăcinte. Tocana 
de oaie, mielul la frigare şi ciorba de fasole verde, dreasă cu 
crampe de slănină, făceau variația în diferite sezoane. Așa era 
masa de gală la Tata-moșu. 

Bunica, fie iertată, nu ştia multe feluri de bucate, mai cu 
seamă nu se pricepea la „bălmăjelile“ dela oraş, cum zicea ea; 
dar ce ştia, apoi și ştia. Işi lingeau domnii degetele când mâncau 
ia noi şi mulţi își făceau calea'ntoarsă pe la Tata-moșu, numai 
de dragul tocănii, sau a sarmalelor pe care un stomac cu me- 
morie bună nu le putea uita odată cu viața. De câte ori n'am 
văzut ofițeri mari cu gulere de aur şi domni cari veniau cu 4 cai 
şi cu 2 slugi pe capra dela caleașcă, cum se îmbulzeau ca să 
sărute mânile Mamii-bune pentru mâncările împărăteşti ce le gă- 
tise, iar pe Tata-moşu îl strângeau în braţe și îl sărutau de câte 
ori goleau câte un pahar mare de vin. Nu-i vorbă că şi era vinul 
ca lamura de nu să'ndurau să-l dea pe gât, decât numai după 
ce-şi scăldau privirile în luciul lui auriu şi-l tot ţineau la lumină, 
și râdeau și dădeau din cap a minune mare. 

Ştie Dumnezeu ce-o fi fost p'atunci! Erau alte vremuri, și 
pace. Câte neamuri de oameni nu s'au perindat la Tata-moșu! 
Nemţi, Unguri, Slovaci, Leși și Români, dar să se fi certat vreo- 
dată, pentru lege şi neam — Doamne fereşte! Se pupau ca fraţii 
şi dacă nu se puteau înțelege în limbile lor amestecate, apoi o 
rupeau cu toții româneşte. O fi fost belșugul vremurilor cari înfundă 
toate gurile deopotrivă fără deosebire de neam şi de lege, o fi 
fost o altă seamă de oameni pe atunci... Dumnezeu să ştie! Azi 
dacă te-ai pune cu vre-unul de alt neam la masă, nu face săn'ai 
ciomagul îndelete, căci pe la coada mesii, dacă nu mai degrabă, 
sa pornit cearta şi nu poți şti cu ce se va sfârşi. 

m % a 

Eram încă în şcoala din sat. Voi fi fost prin clasa II-a pri- 
mară, când Tata-moşu, luându-mă ca de obicei zilnic la între- 
bări despre cele învăţate la şcoală, începu să-mi spună nişte po- 
vești din cale afară de frumoase, despre un neam vechiu de 
oameni mari, viteji şi stăpânitori de lume şi împărăţii, cari se nu- 
meau cu fală Romani, fiindcă erau de obârşie dela Roma, cetatea 
cea mai mare și mai minunată din lume. Din gura Moşului am 
auzit pentru întâia oară istoria lui Romul şi Remus, a lui Scae- 
vola, Coriolan şi Fabricius şi încă a altor mulţi viteji al căror 
nume-l rosteam numai cu anevoie și mai totdeauna pocit, de râ- 
dea Tata-moșu de mine. La urmă îmi spunea că şi noi suntem 
Romani, că şi noi ne tragem din acei neam slăvit, cuceritor al 
lumii, şi că trebue să fim tare mândri, fiind asta o „nemeșie“ mai 
mare decât toate pieile de câne nemţeşti, cari s'au izvorit cu sute 
şi sute de ani după noi. Şi când îmi grăia aşa, fața lui strălucea 
de o văpaie caldă ce-i înviora ochii şi toată făptura, de par'că nu 
ştiu cum mă furnica şi pe mine când mă uitam la el. 

Şi drept pilde îmi arăta Tata-moşu vorbe din limba lor şi 
din limba noastră românească, pentru ca să văd cum graiul no- 
stru de azi încă tot graiul vechilor Romani este. Aşa am ajuns în 
vârsta de vre-o 6—7 ani să știu o seamă mare de cuvinte "„lă- 
tineşti“ (aşa zicea că şi-au botezat Romanii limba lor), cu care 
puneam în uimire pe oaspeţii ce se perindau pe la noi. 

Din cuvintele ce mă învățase mai întâi Tata-moșu mai ţin 
minte câteva : casa, românește casă — gallina, româneşte găină, -— 
caput, românește cap, — canis, româneşte câne, — os, româneşte 
0s, — vas, româneşte vas, — sarcina, românește tot sarcina — şi 
altele pe cari le-am uitat de atâta vreme. 

Lucru-mi părea tare ciudat, pe deoparte, iar pe de altă parte 
și tare minunat, cu toate acestea nu prea întelegeam eu noima lui. 

Dupăce învățasem așa o noimă de cuvinte latinești, cari erau 
la fel cu cuvintele noastre, începui să-l îngrămădesc pe Tata- 
moşu cu fel de fel de întrebări, ba îl şi supăram câte odată cu 
prostia mea. 

Așa, țin minte, cum punându-i întrebări că latineşte cum îi 
zice la pălărie, lopată, sapă, îl întrebai şi de plug. El îmi zise că 
latineşte îi zice aratrum. lar eu stătui puţin pe gânduri, apoi îl 
întrebai că de ce nu-i zice plugum? Urma o lungă explicare, că 
nu Romanii trebuiau să-i zică plugum, ci noi să zicem aratru, în 
loc de plug, şi că numai proştii-i zic plug, iar eu să-i zic, de aici 
înainte, aratru. 

Aşa ceva a zis Tata-moșu. Ştiu că nu l-am prea înţeles. 
Dar vorba asta de aratru în loc de plug, mi s'a părut atât de 
ciudată, încât începui să râd ca ieşit din fire, să dau din palme 
şi să strig înecat de râs: a-ra-tru! a-ra-tru!,... 

Moşul s'a supărat rău, dar rău de tot pe mine. Pentru în- 
tâia oară 'n viața mea. Şi nu era chip să-l mulcomesc., De zece 
ori am plecat să-l rog de iertare; abia făceam câţiva pași şi-mi 
venia aminte vorba ciudată de aratru și mă prăpădeam de râs. 

Se 'nţelege că, la urmă, tot m'a iertat. 

Dar filologie n'a mai făcut cu mine vreme de câțiva ani, 


+ 
% % 


Au trecut ani de zile până ce am înţeles pe deplin supă- 
rarea ce-i făcusem lui 'Tata-moșu. 

Bunătatea asta de om avea o singură slăbiciune: filologia. 
Om care nu fusese ?n state să se supere pe hoțul care-i furase 
doi boi dela islaz, om care nu știa ce-i cearta şi mânia, în chestii 
de filogie nu suferea contrazicerea și era'n stare să-şi strice cea 
mai bună prietenie. 

Azi naționalismul nostru se manifestă'n articole de ziare şi'n 
toasturi. Incearcă-te azi să combaţi un articol din ziar sau a hui- 
dui pe un toastani, și-i vedea dacă nu-ți vor declara dușmănie 
pe veci, 

Pe atunci naționalism era lupta pentru diploma de noblețe 
a descendenţii noastre romane, iar filologia era arma principală 
cu care se purta această luptă. 

Filologia, şi anume îilologia în direcţie latinistă pură, era 
deci o noțiune aproape identică pe atunci cu naționalismul. Un 
„Român bun“ trebuia să facă filologie latinistă, sau cel puţin să 
o aprobe. 

lată de ce era Tata-moşu intransigent în acest punct. 

Noroc că pe atunci nu se prea găseau oameni cari să-l 
contrazică. Intâi, pentrucă puţini erau cari se puteau lua la vorbă 
cu el în chestii filoiogice. Bătrânul care ştia vorbi şi scrie lati- 
mește, cetise, începând de la Tentamen criticum, toate operele fi- 
lologiei latiniste şi era abonat ia Archivul lui Cipariu, pe care-l 
citea şi răscitea cu adevărată pasiune. A doua, că toți oamenii no- 
ştri de carte de pe atunci în materie de filologie aveau vederi cu 
desăvârşire identice. Astfel, discuţiile filologice în casa Moșului, 
la cari, mai târziu, ca elev de liceu, luam şi eu adeseori parte, 
constau exclusiv din etimologisări. Bătrânul lua câte un cuvânt 
românesc și oaspeţii delia masă își băteau capul să-i afle ori- 
ginea, totdeauna latinească. Cu cât cuvântul părea mai nelatinesc, cu 
atât se tăcea o mai încordată gimnastică mintală, pentru a-l salva 
din gozul străinismelor limbsi noastre. Acţiunea aceasta de sal- 
vare era însă prea anevoioasă şi mai totdeauna oaspeţii curioşi 
trebuiau să apeleze la sagacitatea Moșului, care era adevărat artist 
în această acțiune de salvare. Şi câtă bucurie şi câtă mulțumire 
îi cuprindea pe toţi, de câte ori bătrânul demonstra originea latină 
a unui cuvânt considerat până atunci de pierdut. Erau emoţiuni 
sacre pe cari noi, epigonii, nu le putem înţelege. 

Mi-am însemnat unele din etimologiile proprii şi originale 
ale bătrânului şi, ca să nu se dea cu totul uitării, le reproduc aici. 

lată-le: 

Răsmirița, dela res militae, fiindcă răsmitița este o treabă 
care numai cu miliția se poate potoli. 

A gâdili, dela gandillo-gandium plus illo (facio), adică fac 
cuiva veselie, râs, — fac să râdă. 

Brânză, dela prandea, de la prandeus, a, um, ce se mănâncă 
la prânz, de prânz. 

Pădure de la palude (palus, dis, mlaştină, baltă), căci pe la 
noi mlaştinile şi bălțile sunt de obiceiu în apropiere de păduri. 

Moldă, dela mollio, mollidia, în care se înmoaie ceva. 

Bot, botorog, botă, dela potare, a bea. 

Tulnic, de la tollo (iau, ridic) : tollinicus, cel ce trebue _ri- 
dicat, (fiindcă e mare și greu). 

“Vămălişă, a mama legata, cea legată, închegată, de mama. 

Balmoș. ab plus almus plus osius, din plus cu hrană (adecă: 
balmoşul e făcut din ceva foarte hrănitor). 

Zmeu, dela ex meus, adecă: nu-i de-al meu, va să zică: rău, 
dușman. 

Bucurie, de la boncordie (bonus cordia) adică a îi cu inimă 
bună. 

Bârlog, din bel-loc, de la belnae locus, adecă loc pentru fiare 
sălbatece. 

Îndrăsnesc, de la in trans i esco, trec până dincolo, dau or- 
beşte înainte. 

Cârlig, de la carni-leg, de care legi sau agăţi carnea. 

Șuştariu, de la sububestarius (suvuvestarius,  sumustarius, 
șuștariu) cuvânt compus din sub-starius, care stă sub uger. 

Burling, dela bonlinguus (bonus lingua) bun de limbă, care face 
multă gură, adecă guiță mult. 


E 

Câtă iubire de neam şi de limbă, câtă mândrie de originea 
strămoşească, câtă însuflețire, cât idealism în aceste „secături“ 
etimologice ! 

Şi noi, cei de azi, râdem de ele. 

E râsul ştiinţei, asupra neştiinței! O, da! Dacă ştiinţa însăși 
nu ar fi neştiință! O, da! dacă un secol „nu ar dezice“ ce alţii 
au zis! Dacă ştiinţa de azi nu ar îi neştiinţa zilei de mâne! Dacă 
de savanții prezentului nu ar trage un râs homeric savanții ima- 
ginari de mâne, de aceştia cei de poimâne, și așa înainte, până 
la coada vremurilor! 

Da, atunci ar fi justificat râsul nostru. 

Dar unde pui că ştiinţa noastră, pe lângă toate, mai e și 
seacă şi rece, că nu are suflet, nu are inimă, nu are ideale nici 
visuri, că e sceptică și că nu înalță, nu încălzeşte, nu aprinde. O 
secătură ! 

O, bătrâni fericiți, de ce nu vă pogoriți peste noi, ca să ne 
daţi căldură, credință, idealuri? Veniţi să ne desrobiţi inimile de 
sub tirănia gheţoasă a minţii! 

Vrem să trăim senini şi veseli, vrem să ne "nsuflețim pentru 
idealuri mari... Veniţi, veniți de ni le daţi! 

px 

Tata-moşu doarme de mult somnul de veci. 

Mormântul lui e colo sus, pe deal, lângă sfânta biserică. Şi 
de câte ori mi se amăreşte sufletul de secul zilelor de azi, merg 
la mormântul lui. 

Tată-moșule! Dormi în pace! 


Brașov, 1 lulie, 1903. 

In grădina zoologică 


Ora mâncării. 

Ingrijitorul, cu șorțul plin de peşti, urcat pe fundul unui 
butoi, în mijlocul a treizeci de foce (câni de mare), la marginea 
lacului, din care s'au târît la țărm, purtate de foame. 

Capetele lucioase, cu peri bismarckieni, joacă parcar fi 
niște mingi, după bătaia de tact a mânii îngrijitorului. Acesta 
aruncă peştii, cu o destoinicie învățată, în gurile hulpave, tlămânde; 
potolind scâncetele distonante... Focele prind cu iuțeală de admi- 
rat, de acrobaţi versați, mâncarea delicioasă şi o înfulică, cât ai 
bate'n palme, ca să revină la jocul lor elastic, în jurul marelui 
Baal, împărţitorul de hrană. ” 

Tot alte şi alte foce cer şi sunt satisfăcute, Unele bat din 
cozile şi aripile lor nisipul umezit, altele se 'ntorc cu trupul luciu, 
parcă ar vrea să danseze la fluerul unui fakir. 

Şorţul s'a golit. Cel din urmă peşte a dispărut pentru vecie 
în gura unei foce. Dar pofta acestora nu s'a potolit, ci se anunţă 
şi mai vehement. 

Ingrijitorul bate din palme, în semn de: am isprăvit! Focele 
nu se dau însă bătute. Lovesc cu cozile, dau ţipete stridente, de 
copii nărăvaşi. 

Îngrijitorul a mai adus un şorț de peşti şi scena se repetă. 

Doi oaspeţi s'au oprit în fața spectacolului şi discută. 

— „lacă — un tablou elocvent: un ministru şi deputaţii cu 
alegătorii lor — îngrijitorul şi focele!“ 

— „Nici focele-oameni nu pot fi săturate toate!“ 

— „Ai mare dreptate. Ar trebui să ai toți peştii din oceane!“ 

— „De aceea, nu este de invidiat postul nici unui ministru, 
în zilele de acum. Totdeauna se vor găsi toce, cari rămân fără 
hrană și atunci — fatal — ministrul ajunge în disgraţia lor: cum, 
altora da şi mie nu ?/* 

— „Ba ministrul de astăzi nu are de săturat numai foce, ci 
şi tigri şi lei și chiar — hiene! Oricâte hălci de carne le-ar 
arunca în gâtlej, nu ajunge!“ 

— „Și din îngrijitor, ajunge un — sacrificat !“ 

Oaspeţii, surâzând trist, au mai privit câtăva vreme la jocul fo- 
celor, care, în parte, dându-se bătute, s'au târît înapoi în lac, de 
unde, numai ochii şi nările le apăreau din când în când la su- 
prafaţă. 

— „lacă, foca înțelege că nu mai capătă. — urmă unul. 
Hienele și leii însă vreau cât mai mult; puţin le pasă de cei din 
jurul lor. Oamenii? Oamenii cu mintea lor de fhomines europaeii, 
în loc să pretindă mai puţin de-odată, ca ministrul-îngrijitor să-i 
poată împăca pe toţi, asigurând tuturora hrana şi pentru a doua 
zi, oamenii sunt... intransigenți, — tună, fulgeră şi porţiile din 
şorțul ministerial dispar, iar cei ce n'au primit nici o fărâmă, fiindcă 
porțiile au fost, unele, prea mari, strică armonia, fiindcă stomacul 
cere...“ 


— „Stai. Comparaţia s'ar putea duce şi mai departe, fră- 
țioare: Ca focele astea au fost popoarele din fosta Austro-Ungarie. 
Domnitorul bicefalei monarhii —  îngrijitorul-dresor de animale 
— a ajuns în corn de capră, deoarece două foce şterpeleau peştii 
cei mai mari și mai gustoşi, lăsând celelalte foce să flămânzească, 
Au fost prea multe foce, 16—17, şi prea puţin nutremânt împărțit 
„pe dreptate...“ 

Horia Petra-Petrescu 

Din stânga și din dreapta 
70. 


Nu ştiu dacă baia e sau nu pentru toată lumea ceeace e 
pentru mine: ocazie de reîntremare nu atât trupească, ci mai 
mult sufletească — prilej de desfătare a spiritului într'o improvi- 
zată republică. Căci în baie — e vorba de baia publică — te 
simţi în adevăr ca 'ntr'o republică ideală, în care toate barierele 
dintre diferitele clase sociale dispar. Aci vezi omul în toată nu- 
ditatea lui, fără învălişul hainelor scumpe, fără decoraţii, fără tit- 
luri care pun distanţă între om şi om, fără morgă. Oregoliului, 
ifoselor, îndatăce au intrat la apă, li se moaie toată scrobeala. 
Aci, ambițiile, vanităţile s'ar face de râs dacă şi-ar lua nasul la 
purtare. Pielea goală, face din toţi o apă. 

Şi cum să nu fie reconfortantă zăbovirea în baie, când vezi 
cum indivizi atât de diferiţi — ca vârstă, origine, rang social — 
fără poliţie, fără jandarmi, fără o vorbă, fără un gest măcar de 
admonestare, prin simplul fapt al prezenţei lor în aceeași încă- 
pere, în acelaşi basin, în aceeaşi colectivitate, se disciplinează re- 
ciproc, dându-și fiecare seamă de lungul nasului, de limita libertăţilor 
de care poate face uz. Aci nu-şi poate permite nimeni mai mult de- 
cât îşi permit ceilalţi din cei prezenţi. lar dacă vreunul îşi în- 
găduie totuşi necuviinţe, acte supărătoare, reacţiunea promtă din 
partea celorlalţi nu prea întârzie. Dar cazuri de acestea sunt atât 
de rari, cu tot anonimatul care acopere şi ar putea obrăznici pe 
unii dintre vizitatorii flotanți ai băii! 

Zic anonimat, deşi în baie fiecare îşi poartă cu sine 
carta de vizită, dacă nu a numelui, dar a profesiunii pe care o 
exercită. Căci dacă-i cu palmele scorţoase, bătătorite, nu e 
greu să ghiceşti că sub uniforma nivelatoare de aci nu se 
ascunde  mânuitor de condeiu. De-ţi vezi semenul ordonat, 
măsurat în gesturi, disciplinând câte-un băiețandru care face 
acrobaţii prin basin, stropind şi enervând pe cei din jur, — e de- 
sigur vr'un dascăl. Dacă umblă încordat și vorbeşte par'c'ar 
da mereu ordine, nu te "'nșeli agăţându-i o sabie la coapsă, 
lar dacă ţine pledoarii cu glas ridicat, îndrăsneţ, cu vorbe 

tari, căutând să atragă atenţia celor din jur, să știi că e 
advocat. Nu mai vorbesc de preoţi, pe care-i tradează uniforma 
capului. — Ba poţi face şi alte deducţii. Dacă tună şi fulgeră 
împotriva mai-marilor, e, garantat, din opoziţie; dacă starea 
de asediu şi cenzura sunt luate *n apărare, îți poţi vâri mâna *n 
foc că susținătorul lor e din şirigla guvernului. De agrăeşte ser- 
vitorii „per d-ta“ e Ardelean; dacă-i despoiat de tot, e Bucu- 
reştian. 

Plăcerea şi distracţia mea nu e însă ghicirea profesiei sau 
a provinciei de origine a celor din baie, ci alta: să stau în ba- 
sinul cald şi să-mi plimb ochii la cei din jur, să mă delectez pri- 
vind câte-un burduf cu cap cum plutește la suprafața apei, ne- 
mişcat ca un cadavru, sau pe tânărul care dă reprezentații scu- 
fundându-se şi împungând apa spre păretele opus al basinului ca, 
izbindu-se de vre-unul care-i barează înaintarea, să  ţâşnească 
brusc în picioare, ca un Neptun, repezindu-şi coama — mândria 
lui — spre ceafă şi stropind pe cel izbit cu bolboroseala unui 
„pardon“. Nu mai puţin distractiv e golanul care şi-a făcut din 
unghii țesală pentru cap şi celelalte părți ale trupului cu capila- 
ritate mai pronunţată, sau simpaticul Adam care nu poate lega ?n 
apă două vorbe dacă nu-şi gâdilă în timpul conversaţiei depo- 
zitul intelectual, ascuns se pare în altă parte a trupului decât la 
ceilalți muritori. Ai impresia, privindu-l, că dacă i-ai lega mâ- 
nile, p'ar mai putea articula două vorbe. Şi, în fine, maximul 
plăcerii mi-l procură un dolofan, probabil măcelar, bancher sau 
cârciumar — dacă mo fi cumva şomer rentier — care, retras 
înt”un colţ al basinului, stă stârcit: şi 'n vreme ce-şi desmeardă 
respectabilul abdomen, emite nişte sunete, după care, dacă nu 
i-ai vedea, ai crede că-i un patruped abandonat de Sf. Ignat. 

Sunt şi inşi cărora nu le trezește interesul nici una din 
toate aceste figuri. Sunt în stare însă să stea ore "'ntregi sub pla- 
puma caldă a basinului mare, ascuțindu-şi urechile la cele ce se 
spun în juru-i cu glas tare sau pe şoptite. Şi ce nu se poate auzi aci ?! 
De te interesează politica o găseşti întotdeauna în vervă. Cea mai 
în vervă. De suferi de ceva, roiesc sfaturile în juru-ţi, căci fiecare 
poartă crucea unei suferinţe şi fiecare îşi găseşte aci doctor spe- 
cialist, fireşte fără diplomă şi firmă. lar de cumva îţi plac anec- 
dotele, nicăiri nu le auzi mai piperate ca aci. Şi să vezi urechi 

atențe 'n jur, îndatăce a pornit careva să-şi deşerteze sacul cu 
marfa asta căutată. Chiar cele mai aprinse discuţii politice înce- 
tează, când încep acestea, onorând cu exclusivitatea cuvântului 
pe cel cu măciniş umoristic. E aproape generală şi foarte carac- 
teristică această notă a firii omeneşti. Tigna unui râs din plin 
m'o echivalează decât poate tigna siestei după o masă copioasă. 

Anecdotele decoltate, picanteriile, nu sunt nicăiri mai acasă 
ca în atmosfera de goliciune de aci. 

lată două mai puţin piperate, pe care le rabdă hârtia re- 
vistei şi pe care le-am auzit — povestite cu un talent de îin- 
vidiat. Pe cine nu-l interesează, să întoarcă foaia. 

Un American, vilegiaturist la Veneţia -— povesteşte un 
„golan“ — vrând să facă o plimbare în largul mării, se urcă 'ntr'o 
gondolă. Barcagiul, când îşi infipse lopata'n țărm, ca să îndepăr- 
teze barca de mal, dădu cinstea pe ruşine. 

— Ce-i asta ? — întreabă, strâmbând din nas, Americanul. 


— Salutul mării !... — răspunde, fără poză, barcagiul. 
— Eşti taren astfel de salutari ? 
— Nu-s slab. 


— Ei, dacă-mi dai 20 de saluturi dup'olaltă, capeţi un dolar. 

Abia plecaţi în largul mării, Italianul își şi puse funcţie 
mitraliera, 

— Una..., două..., trei..., — începu să numere Americanul. 

După al 19-lea „salut“ însă, mitraliera Italianului „stopă“. 

— Am pierdut dolarul! — spuse mâhnit Italianul. 

— Nu-i nimic, — adaugă Americanul. Uite dolarul. Un 
„salut“ în plus sau în minus nu contează. 

— Nu-l pot primi. M'am angajat pentru 20. Le-am dat cu 
lipsă ; nu mi se cuvine răsplată, — răspunde bargagiul, par'că 
ofensat de gestul Americanului. 

— Ei nu te mai formaliza ! ţi dau dolarul foarte satisfăcut. 

— Doamne fereşte ! Nu-l pot primi. 

Americanul însă, galanton, i-l vâră'n buzunar. 

Seara, tocmai când să se culce, îi bate cineva Americanului 
în uşă. Era barcagiul care, în momentul când îi deschide Ameri- 
canul, îşi acompaniază urarea de „noapte bună“ cu o explozie de 
treasc, care, repezită de colo-colo de păreţii coridorului acustic, 
pare o salvă... Adaugă apoi din gută: 

— Sunt om sărac, signore, dar cinstit, Am venit să-mi 
achit restanţa. 
Şi, re bene gesta, se retrase'n subsolul său. 


Inainte de a se domoli efectul neaşteptatei pointe finale, a 
păţaniei Americanului, un alt „golan“ concentră asupră-şi atenţia 
celor cu lacrimi în ochi. 

„„La „Diana“ — prinde acesta a face concurenţă celui 
dintâi, o cocoană „bine“ intrasem cabina de baie. Dupăce se 
desbrăcă, părându-i prea scăzut nivelul apei din vană, dădu 
drumul cepurilor. Când să le 'nchidă însă, închide dacă mai poţi. 
Suceşte în dreapta, suceşte în stânga, se opinteşten sus, se 
opinteşte'n jos... De geaba. Toate sforțările-i sunt zadarnice. Apa 
curge... curge... fără să mai ţină seamă de capacitatea de volum a 
vanei. Incapabilă de a-şi mai ajuta, când a văzut că apa începe 
să inunde cabina, s'a repezit la sonerie. In spaima ei, a uitat însă 
că e despoiată. Abia când a simţit pe omul de serviciu la uşă 
şi-a dat seama de situaţia în care se găsia, dar ne mai având 
vreme să ia vre-o haină pe sine, a tras repede săltarul mesei 
lângă care se afla, acoperindu-şi cu e! partea mai expusă ochilor 
bărbaţilor. 

— Ai mai văzut aşa ceva, Niţă? — îl întreabă cu obrajii 
ca de pojar şi cu picioarele'n apa al cărei nivel se ridica "n jurul 
ei văzând cu ochii, când acesta se "fiinţă în cabină. 

Niţă, cu privirea sgâită'n fundul săltarului de masă: 

— De văzut am mai văzut io, cocoană, dan rame... ba! 

Săltarului mesei îi lipsia fundul. 

Acvaticii pasageri puseseră tocmai în mișcare apa basinului 
cu scuturarea burţilor (cei mai voluminoşi), cu fusele brațelor şi 
îmblăciile picioarelor (cei mai costelivi), când în marginea ba- 
sinului se ivi o ghiulea de cap de-asupra unei sfere cu picioare. 
Parcă l-aş cunoaşte şi totuşi mă rețin de-a-l saluta, nu cumva 
să fie numai vre-o asemănare isbitoare şi să mă blamez. 

Marea similitudine îmi aminteşte însă un caz analog, pe- 
trecut tot aici, cu mulţi ani înainte de războiu. 

Doi buni prieteni, amândoi trecuţi de mult la cele vecinice, 
se nimeriră în aceeași zi la baie. In sala basinurilor, unul, trecând 

pe lângă celalalt, zâmbi. Nedându-i-se însă nici o atenţie din partea 
acestuia, se 'ntoarse şi i se adresă: 

— Da ce-i, frate Aurel, nu mă mai cunoşti ? 

Intrebatul, auzindu-i glasul, îi întinse mâna. 

— Tu erai? 

Apoi, apropiindu-se de cunoscut şi examinându-i din ne- 
mijlocită apropiere ţeasta capului, adăugă : 

— Par'că te pieptenai altfel... 


Pe advocatul Simion Damian, decanul baroului — căci el 
era — îl umflă râsul. Dar ce-a fost râsul lui pe lângă al marto- 
rilor acestei întâlniri ! 


Adecă ce era? Miopul Aurel Mureşianu, directorul Gazetei 
Transilvaniei, nu-l mai văzuse pe prietenul său Damian în baie. 
Şi cum acesta purta perucă — de ceeace Aurel Mureşianu se 
vede că nu ştia — iar în baie intrase fără ea, capul golaş îi 
schimbase lui Damian cu totul înfătişarea. 


— Ce oră e Mihai? — întreabă unul pe-un masseur,al că- 
rui răspuns ne reaminti tuturora că ceasurile nu-s de gumilastic. 

— Douăspreze şi-un sfert. 

— Aolio! — exclamă ?n cor golanii, dând busna spre ieşire. 

Mă smulg şi eu din toropeala care mă cuprinsese sub pla- 
puma apei calde din basinul cel mare, trec repede pe la duşuri 
şi.... alovanti! 

In salonul de toatetă, alte figuri, alte atitudini, alte slăbi- 
ciuni. Unul a "'nlemnit în faţa oglinzii bărbierului, altul savurează, 
— par'c'ar fi o mană cerească — „buruiana dracului“, al treilea se 
răcoreşte c'un şpriţ, al patrulea c'o zară, al cincelea şi-a dat un- 
ghiile ?n grija manicuristei, care răspunde numai la ce-i convine 
din observaţiile cu două "'nţelesuri ce curg buluc și pe care le 
acompaniază isonul cimpoiului unui burduhan dosit pe-o banchetă 
în dosul unei perdele. Un deşirat îşi cântăreşte pielea şi oasele, 
iar un biet funcționar, cu picioarele expoziţie de bătături, răsuflă 
uşurat, scăpat din mâna pedicuristului. 

Scena îmi reaminteşte iarăşi o altă scenă, mai veche, de 
acum vre-o trei decenii când, întrun ajun de Crăciun, profesorul 

Ipolit Ilasievici e întrebat, la ieşirea din baie, de omul de ser- 
viciu care-l svânta : 

— Da azi tăiem ceva, domnule profesor ? 

— Să tăiem, Dumitre, să tăiem. Suntem doar creştini, şi e 
ajunul Crăciunului. Dacă nu putem tăia porci, ca alţii, să tăiem 
măcar băfături, — răspunde cel întrebat, cu vocea muiată parcă 
în nostalgia unor vremuri mai bune. Şi uite, nu ştiu cum se face, 
dar de atunci nu e ajun de Crăciun în care să nu-mi amintesc 
de observaţia bătrânului dascăl de la Braşov, — observaţie atât 
de caracteristică pentru clasa celor care trăiau şi, în covârşitoarea 
lor majoritate, trăiesc încă şi acum mai mult cu duhul. 


Li 


% 


Unii dintre cititorii acestor pagini vor considera poate drept 
braşoave cele istorisite aci. Nu mi-ar conveni, drept să vă spun, 
acest ponos. De aceea, aş fi bucuros dacă aceştia, imitând obi- 
ceiul meu, ar fi mai atenţi la cele ce se petrec şi se vorbesc în 
jurul lor când se duc la Băile Eforiei. In cazul acesta, n'ar fi ex- 
clus ca, pe lângă verificarea celor înşirate mai sus, să fie tentaţi 
şi de râvna de a toarce mai departe, cu mai multă dibăcie decât 
subsemnatul, firul întrerupt aci de mine, evocând cu mai multă 
vioiciune scene din trecut şi înfățișând cu mai multă plasticitate 
pe cele la care vor asista ei. 


S. Tamba 

Motivul din Legenda funigeilor 


„Frunzişul suna sub picioarele mele, din înălțime răsuna 
țipătul ascuţit al cocoarelor, cari în Septemvrie călătoreau din 
Lituania spre Sud prin ţinuturile Podoliei, și în aerul călduţ 
plutea painjenișul de toamnă, pe care ţăranii noștri îl numesc 
„Tortul blăstămaţilor“. 

De asta se leagă o legendă curioasă. O fetiță credincioasă 
s'a rugat la Prea-Curata, să-i ajute, ca o cămașă a stativelor ei 
să facă neatins pe cel care-o purta-o. Așa voia dânsa să ajute 
singurului, mult iubitului ei frate, care tocmai trebuia să plece 
în războiu. Mișcată de această dorință curată, mila cerească 
îndeplini dorința celei care se ruga. Aceasta însă, pustiită de 
dragoste pentru un ticălos, dădu acestuia haina și nu îratelui. 
Şi fiindcă păcătosul se mândrea cu darul lui, fratele îl provocă 
la luptă. Și el scapă teafăr, pe când îratele iubit a trebuit să-și 
lase viața. Şi de atunci, păcătoasa stă la stative și țese neînce- 
tat, dar vântul îi rupe firele și le duce peste țări. Așa povestesc 
țăranii, şi așa spune și proverbul Rusoaicelor: „O dorinţă ne- 
înfrântă aduce pierzania“ — asta o învață tortul toamna. 


Karl Emil Franzos, Vrăjitoarea, (pg. 83—84) 
Bl. Minerva Nr. 14, trad. de Vasile Savel. 


Karl Emil Franzos, scriitor german născut în Podolia, dar stabilit in 
Viena, unde înfiinţă ziarul săptămânal „Neue lllustrierte Zeitung“. A trăit 
multă vreme la Cernăuţi, unde a și învățat şi despre care pomenește. E inte- 
resant că găsim notată la dânsul superstiția aceasta, motivul poemului dra- 
matic al poeţilor Anghel şi Iosif. Dar ce crede poporul nostru — nu cel din 
Podolia — despre aceste fire albe, la care s'a gândit autorul ? 


P. conf. E. Ar. Zaharia 

Pagina de umor și satiră 
Unai frantaş „iota subscriptum“ 


Duminecă, la adunare, In suită, — făr' egal... 

Erai iar între fruntași... Dar cum își deschide gura, 

Și te prindea, S'a dus dracului figura. . . 

Zău așa, Că te miri câtă prostie 

Pân' ce gura nu-ți căscași, Poate-ascunde o chelie“. 

Cât ce-ai prins insă-a vorbi, De aceea spuneam eu : 

Zice unul dela spate Tare bun e Dumnezeu 
— Probabil din răutate — : Că ţi-a anexat soție 

„Nu știa cum se face asta, Pe Vetuca lui Ilie, 

Dar când nu'i cu el nevasta, Care știe ea ce știe 

Vezi că locul dumnealui De se ține 

Numai pe tribună nu-i. După tine 

La legău, — să ţi-l dorești Parcă n'ai fi majorean 

Chibiţ, — să-l cai, să-l plălești, Ci copil de-un sfert de an. 

Pe capră, — perfect muscal, N. Hurlup 


Epigrame 
Stea polară în discuţie 
Cu'njurături n'ai resolvat problema! 
„Dă-l dracului!“ — poale să fipe „presa“, 


Dar dracul râde-atuncea mai cu haz, 
Fiindcă nimeni nu îi știe-adresa! 


XĂ, 
Advocatul X. Unui mărginit închipuit. 
Pledează și el, din oficiu: Tatăl te-a creat pe lume, 
Să-l asculți e un supliciu ; Fiul său L-a ajutat, 
Perorează'n tribunale Duhul Sfânt însă — se spune — 
Ca fasolea'n postul mare, Fruntea nu ţi-a sărutat. 
0. B. 0. B. 

Dări de seamă 

Cărţi şi broşuri: 

I. E. Torouţiu: „Studii și documente literare“ vol. Vşi VII. 

In volume mari, de cinci-şase sute de pagini, începând cu 
studii introductive, poate prea întinse, dar nu lipsite de vigoarea 
care deosibeşte și câte un răspuns polemic, şi urmând cu îm- 
belşugate note lămuritoare, ca şi cu indicele de nume şi „mo- 
tive“, dl [. E. Torouţiu dăruiește din nou literaturii româneşti 
două preţioase colecții de scrisori, privind epoci care se leagă 
între ele, a „Junimii“ mai dela urmă şi a „Sămănătorului“, 
dela început. 

Nu este: nevoie să se stăruească asupra multiplelor legături 
dintre ficţiunea literară şi realitatea vieţii scriitorului, căci ele 
numai laolaltă dau umanizarea şi înțelegerea depiină a operei 
literare, cum este de prisos să se mai accentueze că, oricât de 
frecventă ar fi tendinţa de literarizare, mai ales la scriitori, a 
celor mai neînsemnate comunicări de gânduri, scrisorile rămân, 
oricum, mijlocul ce! mai bun de a pătrunde în intimitatea sufle- 
tească a acestora. 

Astiel, citind scrisorile celor dela „Junimea“, surprinzi, la 
Titu Maiorescu, nu numai avântatele îndemnuri spre o mândră 
înteriorizare, date lui E. Gruber, sau spre idealism, lui Ştefan 
Vârgolici, ci şi unele sentimente mai sincere şi chiar naive ale 
şefului de şcoală. Dar de cele mai multe ori apare, cu excepţia 
unor aspre caracterizări, dorinţa binecunoscută, de a-și domina 
şi sentimente şi expresie, interzicându-şi orice descriere a na- 
turii şi lăsând să se vadă, de exemplu, adânca simpatie față de 
dl Brătescu-Voineşti numai indirect, din grija cu care-i indică 
legăturile de trenuri şi vapoare în străinătate. Dacă nu-i lip- 
seşte veselia giumei, stilul lui Maiorescu se încălzeşte de câte- 
ori e adus a cuprinde o explicare sau o caracterizare filosofică. 

Credinţa în permanenţa Austro Ungariei justifică în parte 
şi atitudinea lui politică din timpul războiului mondial. 

Din scrisorile acestea apare Creangă cu gluma totdeauna 
reuşită, dar şi cu sentimentul situaţiei sale materiale nesigure, 
apar Al. Odobescu, sub aspectul de pasionat organizator al 
unui congres internaţional de arheologie, lon Popovici-Bănă- 
țeanu, cu proiectele sale literare şi cu suferinţele unei boli ne- 
miloase, Nicolae Nicoleanu, ca şi A. Lambrior, cu expresia 
sobră a unor adânci sentimente. Tonul glumeţ al lui Miron 
Pompiliu aminteşte pe acela al! lui Creangă, iar P. Carp uneşte, 
într”o ortografie asemănătoare cu aceea a lui L. Catargiu, această 
glumă cu preocuparea de a-şi impune felul său de a vedea. 

Foarte interesante sunt scrisorile lui |. Slavici, care înfă- 
țişează starea de spirit din Ardeal sau dă întinse și colorate 
descrieri din călătoria în Italia. 

Din scrisorile de interes practic nu se poate vedea la 
Coşbuc vreun sentiment, pe când la Eminescu se poate observa 
şi amestecul involuntar al preocupărilor metafizice. 

Un iluzionist agitat apare, mai ales din scrisorile către 
Maiorescu, E. Gruber. 

Din ce scrie lacob Negruzzi lui A. Naum și |. Puşcariu, 
se pot urmări, de-o parte, grija statornică de redactarea „Con- 
vorbirilor Literare“, legăturile cu Academia, neînsemnatele pre- 
ocupări politice, ca şi slăbirea sănătăţii, cu adânca tristeţe pro- 
dusă de golul care se făcea în jurul lor prin dispariţia priete- 
nilor, iar de alta — îndemnurile la o colaborare a Ardelenilor 
şi la întrebuinţarea aceleiaşi limbi literare. Interesantă e şi scri- 
soarea lui către A. D. Xenopol, în care apreciază scrierile 
mai vechi şi contemporane şi îşi manifestă preferinţele pentru 
literatura fără tendinţe. 

In scrisorile tânărului A. D. Xenopol, sentimentele de prie- 
tenie, mândrie şi amor par a se amesteca. Cele către fratele 
mai mic, Nicolae, sunt de o reală gingâşie. 

E multă literatură în scrisorile de iubire ale colonelului T, 
Șerbănescu către soţia sa, de care a trăit multă vreme departe, 
dar e şi dovada unei simţiri alese în „poema iubirii“ lor. 

Mai frumoasă decât caldele scrisori ale lui |. Bianu, eaceea 
pe care i-o adresează dlui 1. Petrovici, în 1931, Cincinat Pavelescu. 

Volumul V. se încheie cu o lungă serie de scrisori ale lui 
Barbu Delavrancea către d-ra E. Miller-Verghy, cu subiecte fără 
importanță, din care se vede sentimentalismul şi exagerata lui 
revoltă socială, cu refuzul de a privi în afară, chiar cânde 
vorba de Paris, dar şi câte-o scăpărare a unor admirabile ta- 
blouri de natură românească. 

Cu volumul VII se începe, din 1890, corespondenţa, de 
ase volume, a dlui N. lorga. Ca pregătire, strămoşul lancu 
orga inlătură, întrun stil liniştit, calomniile privitoare la ori- 
ginea familiei. 

A. D. Xenopol păstrează, în scurtele sale scrisori, adesea 
spirituale, tonul vechiului protesor, care cere să i se recenzeze 
lucrările, să se colaboreze la revistă și să i se trimeată extrase. 

E gata de servicii, dar nu poate uita că le-a facut. E ca- 
pabil de nedreptâţi şi de jigniri, dar şi de mişcătoare reveniri. 
Şi dacă, bătrân şi bolnav, se plânge că e lăsat pradă invada- 
torilor, scrisoarea către filosoful Boutroux arată sentimente no- 
bile faţă de patria care se pregătia să riște totul — intrând în 
marele războiu. 

Din mulțimea de scrisori ale lui lon Bogdan se vede calda 
prietenie, de două decenii, a învățatului bun şi modest, care se 
scandalizează de nedreptăţile ce se pot face şi vibrează pentru 
marile biruiaţe ale prietenului, devenit rudă apropiată. Când 

cercetează documentele din Rusia, activitatea sa ia proporţii mari, 
susținută de interesul ştiinţific, ca şi de cel naţional. 

In scrisorile lui Al. Bogdan apare răsunetul „Sămănăto- 
rului“ şi al „Neamului Românesc“ în Braşov şi împrejurimi. 

Discret, amabil şi elegant e, în dovezile de prietenie, isto- 
ricul şi poetul G. Popovici şi mişcătoare, în simplitatea sa, e 
scrisoarea de mulțumire, după tragicul sfârşit al acestuia, a 
bătrânului Eusebiu Popovici. 

|. Slavici îşi arată, într'o puternică scrisoare, amărăciunea 
pentru lipsurile vieţii româneşti din țara liberă. 

Scurte, afectuoase în formă, dar reţinute în fond sunt scri- 
sorile lui D. Onciu, care refuză „Neamul Românesc“ sub pre- 
textul ortografiei, care nu era cea academică. 

Arhimandritul Î. Puşcariu stăruieşte asupra greutăţii de în- 
țelegere religioasă, acuzând pe uniţi. 

Multe amănunte, de interes mai mult personal, se pot cu- 
lege din scrisorile lui V. Tasu. 

Amabil şi capabil de un variat interes ştiinţific apare, din 
scrisori, D. Zamtirescu, ca şi Spiru Haret, care are o exprimare 
simplă. 

Din scrisorile lui A Bârseanu se vede sentimentul de prie- 
tenie, în legătură nu numai cu chestiunile de interes personal, 
dar şi cu cele de propagandă culturală, prin cărţi, şi participarea 
la „Asociaţie“, ca şi cu preocupările ştiinţifice. 

In scrisoarea din 1904 a lui losif Vulcan se oglindește 
largul răsunet al operei dlui lorga până la marginile româ- 
nismului. 

Indatoritor şi cald e Al. Vlahuţă dela primele rânduri, dar 
de pe la 1900 îşi manifestă şi o nestăpânită admiraţie faţă de 
„marea forță omenească sau supra-omenească“, în care vede 
un „conducător“. Frumoasă e atitudinea poetului obosit de ani, 
cerând mijlocul de a merge între soldaţii care apărau în 1917 
pământul ţării neinvadat. 

Scrisorile lui Şt. O. Iosif arată munca entusiastă a poetului 
la „Sămănătorul“ și sentimentele adânci pentru conducătorul re- 
vistei, exprimate însă într'o formă discretă, spre deosebire de 
efusiunile sentimentale, de apelurile neincetate pentru susţi- 
nerea revistei „Făt-Frumos“ și de unele protestări pasionate ale 
lui Emil Gârleanu. 

Acestea sunt numai unele dintre noile aspecte sufleteşti 
ale scriitorilor noştri, care apar mai vii din multele scrisori, 
adesea grăbite. 

Citindu-le, te simți părtaș al unei vremi de mari silințe şi 
realizări şi închizi volumele, care se citesc cu multă înlesnire, 
cu un sentiment de mulţumire pentru munca neobosită și sacri- 
ficiile băneşti fără exemplu ale dlui |. E. Torouţiu. 

At. C. Bălăcescu 

Gabriel Drăgan „/storia Literaturii române“. Ediţura 
„Cugetarea“; P, C. Georgescu Delafras. Pp. 344, Lei 65. 


[n literatura noastră istoriile, şi mai desvoltate şi mai re 
zumative, ale literaturii române, nu lipsesc. Printre cele mai re- 
cent apărute, cea mai bună, sub îndoita consideraţie a conţi- 
nutului şi a formei, este fără îndoială „Istoria literaturii ro- 
mâne“ a dlui Gabriel Drăgan. Profesorul şi romancierul Ga- 
briel Drăgan, autorul atât de bine apreciatului roman „Pe /ron- 
tul Mărăşeşti învie morții“ a dat la iveală, cu talentui său lite- 
rar recunoscut, în luna lunie a. c., o istorie completă a litera- 
turii române dela primele ei licăriri până în zilele noastre. 
Cartea începe printrun capitol special, consacrat unui studiu 
succint, dar complet, al formării limbii române: origine, influ- 
enţe, desvoltare fonstică, morfologică şi lexică, dialecte. Ur- 
mează capitole asupra primelor traduceri şi primelor tipărituri 
de texte religioase şi istorice. Apoi capitole asupra literaturei 
sec. XVII şi XVIII şi în sfârşit literatura sec. XLX, studiată pe 
epoci şi curente. Lucrarea se termină cu o largă privire asupra 
literaturii primelor trei decenii ale sec. XX, asupra căreia sunt 
date cele mai complete informaţiuni. O singură omisiune am 
observat (omisiune voită): aceea a romancierului Gabriel Dră- 
gan, pe care modestia autorului cărţii — profesorul și roman- 
cierul însuşi — l-a lăsat la o parte. 


Această istorie a lit. române poate fi de folos oricui se 
interesează de probleme de ordin istoric-literar referitor la lite- 
ratura română, dar ea este de un nepreţuit folos elevilor ulti- 
melor clase ale liceului şi în special candidaţilor la exam. de 
bacalaureat. 

Formatul cărţii, elegant şi portativ, precum şi tiparul clar 
şi simpatic, fac din această lucrare şi o operă de realizare tehnică, 
pe lângă deosebitele ei merite istorico-literare. 


% 


„Cartea copiilor mei“ de Pau/ Doumer, tradusă în ro- 
mâneşte de Ing. [Horia Botescu. Editura „Cugetarea“, P. C. 
Georgescu Delairas. 

Marele bărbat de stat al Franţei, bătrânul Paul Doumer, 
care în ultimii ani ai vieţii încheiate așa de tragic prin mişe- 
lescul atentat dela Vincennes se învrednicise de excepţionala 


OBCU CLUJ 


— 461 — 


cinste a celei mai înalte magistraturi din stat — preşedinte al 
republicei franceze — a lăsat în urma lui, între alte lucrări 
de seamă, o carte cu totul deosebită, întitulată simplu şi modest 
„Cartea copiilor mei“. Lucrarea aceasta, apărută la începutul 
anului 1906, a fost tipărită în nenumărate ediţiuni succesive 
înainte de războiul mondial. După război, deşi într'o epocă de 
înflorire naţională — epoca de după victorie — simțindu-se 
mi a ei, a fost din nou și pentru ultima dată tipărită 
în 1923. 

In noianul de reviste şi de scrieri din lumea întreagă, 
dintre care unele perfect inutile, iar altele deadreptul vătămă- 
toare, lucrarea aceasta excepţională a apărut ca un adevărat 
far de lumină şi de întremare morală: este cartea celui mai lu- 
minat civism şi a celui mai înalt patriotism, scrisă de un om 
care prin propria lui viaţă şi aceea a familiei lui, a trăit adânc 
aceste noţiuni. Cartea, scrisă pentru copiii săi, era în reali- 
tate adresată tuturor copiilor Franţei, pe care ii învăţa să fie 
oameni întregi, buni cetăţeni, Fconvinşi patrioţi şi Francezi mai 
presus de orice. 

Sunt pagini din care nu s'a perimat o idee şi nu sa în- 
vechit un rând; par'că ar îi fost scrise ieri pentru timpurile tul- 
buri de astăzi. In special pentru ţara noastră, aşezată, după 
vorba cronicarului, în calea tuturor răutăţilor, .la hotarele a două 
lumi şi a două mentalități în luptă pe viaţă şi pe moarte, car- 
tea aceasta este de o actualitate, ce nu se poate în deajuns 
sublinia. Editura „Cugetarea“, tipărind-o, a făcut un adevărat 
dar poporului român. 

Cât de pline de adevăr sunt pagini ca acestea: 


Patria! 

„Este tot ce ne aparţine, tot ce ne înconjoară, tot ce iubim; 
„este ceea ce face viaţa noastră individuală, viaţa noastră de 
„familie, viața socială, de care suntem strâns legaţi. 

„Este aerul şi pământul, care alcătuese domeniul nostru 
„şi al părinţilor noștri, cerul albastru care e deasupra capului 
„nostru şi pământul fertil, care e sub picioarele noastre. 

„Este teritoriul binecuvântat, pe care îi scaldă patru mări, 
„pe care fluviile îl udă din belşug, a cărui climă este tempe- 
„rată, unde natura este blajină şi dulce.... 

„Este poporul viteaz căruia-i aparţinem, care şi-a arătat 
„dealungul secolelor inteligenţa şi forţa, care a muncit, poate 
„mai mult ca oricare altul, pentru binele omenirii..... 

„Este gloria noastră trecută; este independenţa noastră 
„de azi, este încrederea noastră într'un viitor de măreție. 

„Patria! este Franţa, Franţa cea dulce, generoasă şi pu- 
„ternică. (pag. 232). 

Câtă dreptate deasemenea are bătrânul Paul Doumer, el, 
părintele, care a văzut patru fii ai săi căzând pe câmpul de 
onoare pentru apărarea patriei în timpul marelui război, când 
avertizează şi previne poporul francez de pericolul umnitaris- 
mului haotic şi disolvant! 

„Popoarele moderne și vai! mai ales Franţa, au astăzi so- 
„îiştii lor. Ei predică un cosmopolitism disolvant, care ar putea 
„Să distrugă şi patriotismul şi chiar Patria, dacă nu vom lua 
„seama pentru a-i combate. 

- „Dacă-i ascultați, sfârşitul nostru e aproape. Descompu- 
„nerea internă ori invazia streină, sau amândouă deodată, ar 
pune capăt existenței noastre naţionale. 

„Rasa glorioasă, a cărei copii nedemni am fi fost sar 


sfârşi în ruşine.... 
(pag. 234). 


* 


„Pedagogul Vasile Gr. Borgovan“ de profi. D. I. Goga 
Editura revistei „Satul și Şcoala“ dela Cluj. 

O monografie, bogată în cuprins şi scrisă cu o deosebită 
căldură sufletească, este studiul, pe care d-l profesor Dimitrie 
|. Goga dela școala normală de bâieţi din Cluj, redactor al 
revistei învăţătoreşti „Satul și Școala“ (în colaborare cu dl 
C. lencica, insp. școlar) l-a făcut asupra fostului său profesor, 
de neuitată amintire pentru atâţia dintre elevii pe care i-a avut: 
pedagogul Vasile Gr. Borgovan. 

Studiul începe cu biografia amănunţită a însuileţitului dascăl 
ardelean, care, după un stagiu de activitate didactică de 12 ani 
la preparandia din Gherla, neputându-se înțelege cu episcopul 
român gr. cat. loan Szabo — un om mic la suflet, inactiv şi 
prudent până la laşitate şi până la sacrificarea celor mai legi- 
time interese ale poporului român față de guvernul maghiar— 
la invitaţia prietenească a lui Titu Maiorescu a trecut în România, 
ca profesor de pedagogie la Şcoala Normală de Institutori. 

Cariera de profesor şi de scriitor pe terenul pedagogic 
a lui V. Gr. Borgovan este urmărită pas cu pas. Pentru pro- 
gresele realizate de el pe terenul învăţământului prin aplicarea 
noilor metode pedagogice şi pentru succesele lui, — realele 
lui succese — toate somitățile pedagogice streine, în trecere 
prin România, erau conduse să vadă şcoala de aplicaţie con- 
dusă de V. Gr. Borgovan; însuşi Al. Odobescu, marele scrii- 
tor, directorul Şcoalei Normale Superioare şi adversarul dis- 
preţuitor al iui Borgovan, a sfârşit prin a capitula şi a recu- 
noaşte meritele pedagugice ale dascălului ardelean, care după 

aceea i-a devenit prieten intim şi colaborator — toată această 
muncă de folos pentru învățământ este studiată de d-l D. Goga, 
cu largă înțelegere şi cu inimă, în monografia sa. 

După desfiinţarea şcoalei normale de institutori din Bu- 
cureşti, V. Gr. Borgovan a trecut în aceeaşi calitate, la şcoala 
normală de învăţători din Bârlad; după puţin timp a fost tran- 
sferat la liceul Sf. Sava, iar în 1912 a primit însărcinarea de 
a organiza şcoala normală din Turnu-Severin, după care, la 
scurt interval de timp, a venit pesionarea, iar în 1923 sfârşitul. 

Paralel cu studiul vieţii şi activităţii de profesor, împle- 
iindu-se cu el, autorul face studiul operelor pedagogice ale ini 
V. Gr. Borgovan şi se opreşte cu drag asupra lui „Jone/“, 
un roman pedagogic, scris de Borgovan în felul lui „Emile“ al 
lui |. L. Rousseau. 

Monografia aceasta, datorită râvnii şi prinosului sufletesc 
al unui fost-elev în cinstea și pentru veşnicirea amintirii unui 
fost-profesor şi pedagog de seamă, ar putea servi de îndemn 
și de model unei serii întregi... de astfel de studii, care ar îm- 
bogăţi literatura noastră didactico-pedagogică. Cei ce îşi simt 
focul sacru şi au şi imboldul inimii sunt datori s'o facă. Peda- 
gogi şi dascăli de seamă ai Ardealului — ca foan Popescu din 
Caţa, Petru Şpan din Munţii Apuseni, Daniil Pop Barcianu, Dr. 
P. Pipoş din Arad şi alţii așteaptă să vadă lumina zile! în ast- 
fel de monografii. 


* 


„Şi azi eu.... tot așa cred“! de Profesorul loan Ni- 
sipeanu. Edit. „Cultura Românească“, București. 

Profesorul şi pedagogul loan Nisipeanu, președintele Asoc. 
Gen. a Profesorilor Secundari, autorul unei serii întregi de 
scrieri pedagogice şi de lucrări pentru învăţământ (aceasta din 
urmă în colaborare cu inst. Teodor Geantă), și-a strâns în volum 
şi a publicat de curând — lucrarea a apărut în Iunie a. c. — 
o serie întreagă de studii din timpul când era profesor de pe- 
dagogie şi directorul şcoalei de aplicaţie de pe lângă Şcoala 
Normală de Invăţători din Râmnicul- Vâlcea, completată cu studii 
mai recerite, făcute în ultimii ani, în calitate de profesor de 
filosofie şi de 1. română la liceul „Cantemir Vodă“ din Bu- 
cureşti. 

O concepţie unitară, de o impresionantă consequență, se 
degajează din cele 280 pagini ale cărţii; ea constă în afirmarea 
că şcoala socratic-herbartiană cu unilateralitatea ei inielectua- 
listă şi cu acel cult al cunoștinței, din căre Herbart făcuse 
pivotul întregului mecanism sufletesc şi baza întregei educaţii, 
este o şcoală de mult perimată; în locul ei s'a ridicat școala 

activă, școala muncii, care porneşte dela concepţia complexităţii 
şi integralității sufletului omenesc, ale cărui funcțiuni, insepara= 
bile şi ireductibile, constituesc laolaltă un tot unitar şi armonic 
— sufletul omenesc însuşi — cu întregul lui dinamism. Acest 
complex, care este în acelaşi timp cunoştinţă, afectivitate şi 
voinţă, trebue să stea întreg la baza educației în învăţământ. 
Ceva mai mult: în noua orientare a educaţiei, şcoala activă 
merge până acolo încât, în locul primatului cunoştinţei şi inte- 
lectualismului herbartian, proclamă primatul voinţei, al energiei 
creatoare şi al afectivității. Cultul sufletului integral şi cultul 
muncii, liber consimţite şi cu dragă inimă îndeplinite, se re- 
liefează pline de convingere din cele opt capitole — unul mai 
bine scris şi mai interesant ca altul — ale cărţii. Sunt de re- 
marcat în special „Filosofia şi psihologia interesului pedagogic“, 
„Ora de povestiri“, „Lucrul manual ca principiu didactic-edu- 
cativ sau ca directivă profesională“, „concluziuni“. 


Petru 1. Teodorescu 


„Din umbră“, poezii de Al. Popescu-Scărişoreanu. Edi- 
tura „Grai şi Cuget dobrogean“, 1936. Pp. 158, Lei 50.— 

După ce parcurgi prefața lungă şi interesantă a d-lui Al. 
Gherghel — dacă nu mă înşel, profesor — care însoţeşte vo- 
lumul, privirile ţi se opresc fără de voie asupra fotografiei 
poetului. Nu poţi trece mai departe, fără a-i privi îndelung şi 
cu o evidentă plăcere chipul: un tânăr plin de sănătate și tru- 
mos ca un Adonis. In înfăţişarea poetului încerci să deslușeşti 
aprioric şi sensul şi tonalitatea poeziei sale, pe care o aştepţi 
şi o doreşti plină de vigoare şi exuberanță de tinereţe. Şi to- 
tuşi nu e aşa. Incepând să citești volumul, ai o uşoară de- 
cepţie: presentimentul unei poezii a energiei şi a dragostei de 
viață nu se confirmă decât în parte. O depresiune sufletească 
— depresiune pur eminesciană — învălue ca întrun gaz va- 
poros cea mai mare parte din poeziile volumului. Poetul îţi 
apare ca un decepţionat şi un înfrânt, — chiar şi în dragoste 
un infrânt, şi... îți pare rău că este aşa! 

Poezia care deschide volumul, în versul ei sprinten şi 
armonios, ceeace face dintru început dovada măestriei d-lui Al. 
Popescu Scărişoreanu în mânuirea materialului poetic, ne dă 
această impresie de înfrângere şi de deprimare: 


Pe vestminte de lumină 
Sufletul destramă 
Amintirile — ruină — 
Impletite ?*n ramă! 

Natura, iubirea, amintirile copilăriei şi din loc în loc teme 
de gândire sugerate de misterul vieţii şi de fiorul necunoscu- 
tului de după moarte, sunt subiectele de predilecție ale volu= 
mului. Cea mai mare parte însă sunt poezii de dragoste. 

O poezie frumoasă, care te cucereşte prin ideea de ener- 
gie şi prin sentimentul întăritor de voioşie — contrar tonali- 
tăţii dominante a volumului este: „Glasul pomului“. 


Sunt un pom sălbatec de pădure 
Răsărit pe-o margine de stâncă, 

M-a răpus pe vremuri o secure 

Dar din suflet n'au putut să-mi fure... 


Mai dura-voi poate veacuri încă 

Fiind crescut cu "'nzdrăveniri de piatră : 
De pe vale fermecata luncă 

Imi trimite şoapta ei adâncă, 


„Fiind crescut cu înzdrăveniri de piatră!“ Ce originală şi 
ce fericită expresiune poetică : înzdrăveniri de piatră, şi cât de 
mult regreţi că frumuseţea ei este alterată de prozaismul ge- 
runziului „fiind“, al cărui rost trebue limitat la stilul petiţionar. 


Bine conturate şi interesante, în adevăr, sunt cele câieva 
poezii, din nefericire prea puţine la număr, în care străbate cu 
specificul ei natura dobrogeană, ca: Noapte (La capul Midia) 
şi Noapte de vară (La Gargalâc). Frumoasă şi tipic dobrogennă 
este poezia „Se duc“ în care expodul Turcilor Dobrogei noastre 
este redat cu accente de o înduioşetoare tristețe. (L-aş sfătui 
pe poet, tocmai fiindcă poezia este aşa de frumoasă, ca într'o 
viitoare ediţie, să înlocuiască prozaicul gerunziu „având“ prin - 
simpla prepoziţie : ca, în versul: „Cadâne mândre având ochii 
plânşi“. Sună mai frumos). 

Sunt şi unele poezii slabe, ca: Ironie, Singurăiate, Câinii, 
Un rege, Pe care drum, Eterna Umbră, dar în schimb întâlnim 
poezii pline de frăgezime şi de tinereţe în: Contrast, Farmec, 
Fragment, In noaptea asta, Aseară. În special poeziile în care 
sunt cântate amintirile copilăriei, cu poveştile la gura sobei, 
sorbite din graiul bătrânilor, sunt deosebit de frumoase. 

Poezia erotică, prin tonalitatea ei deprimantă, aminteşte pe 
Eminescu; pe alocurea scapă unele expresiuni pur-emine- 
sciene: 


Pe-altarul tinereţii veştejite 
Zac florile simbolizând uitare... 

Ca raza primului tău gând 
Cu ochi întunecaţi şi trişti... 


Trec anii şi'n țărâna 
De amintiri se 'ngroapă.... 


Care soarbe cu limbi negre 
Adevărul lumii-aceştii..., 


% 


„Argo“, poezii de Ştefan Izn George, 1936, Tip. „Epis- 
copul Vartolomeu“, Râmnicul-Vâlcea. 

Poetul Ștefan lon George, al cârui nume ne este puţin 
cunoscut de prin reviste, ne trimite volumul său de poezii — 
elegant ca formă şi tipărit cu multă îngrijire — întitulat: „Argo“, 

Volumul este precedat de un motto latinesc. 


„et interludii sunt 
pro dulcibus falsiis deorum“ 


(nu căuta în dicţionar nici „interludii“, nici „falsiis“, că nu 
le vei găsi) 

Acest motto ar vrea să spună: și artiştii sunt printre 
dulcile zădărnicii ale zeilor! 

Poezia, care deschide volumul — o poezie-prefaţă, cu ca- 
racter reprezentativ pentru conţinutul şi sensul liricii poetului 
— deschide un unghiu de vedere asupra isvoarelor de inspi- 
rație, asupra temelor predilecte şi turnurei poetice a d-lui Şt. 
|. George: 


Ascult lumea răsunând încet 

Ca într”o scoică limpede, care mi-a fost dată 
Potirele întinse cu spaţiu şi cu timp 

Nu le voi avea niciodată, 


Singurătatea curge prin geamurile mele 
Ca *'ntr'un scufundat Olimp 
Cântecele se întorc pline de stele 


O lume ciudată de îndoieli și de gânduri, înveşmântată 
în imagini, când plastice, când discursive, şi îmboldită deo 
afectivitate lâncedă de om blazat, a cărui tinereţe a trecut 
înainte de vreme, fără să-i fi dăruit bucuria de viaţă şi avân- 
tul inerente tinereţii, se vădeşte în cea mai mare parte din 
poeziile volumului. Poetul este un desgustat; de aceea atitu- 

dinea lui în faţa vieţii şi a lumei este aceea a disprețului, a 
silei şi a ironiei, dispreţueşte și ironizează. Pentru d-l Ştefan 
lon George omul însuşi nu este decât un animal, In aite poezii 
se îndoieşte că ar îi om şi regretă că s'a născut. 

Şi totuşi pentru acest poet ci.dat lumea există ca inepui- 
zabil rezervoriu de sensaţii, lumea îl interesează, iar deasupra 
ei, vagă dar totuşi sensibilă, adie fâlfăire de aripi de îngeri. 
Dumnezeu este mereu prezent în spiritul poetului şi acest deism 
adaugă straniei sale poezii o savoare mistică. De ex. Interludiu: 


Totdeauna sunt gata să cad în braţele lui D-zeu 
E soarta de care m'am lăsat purtat, 
E noaptea căreia m'am dăruit. 
Şi-acum, — nu mai Sunt nimic 
Şi sunt tot. 


In general, poezia aceasta te uimeşte şi te deconcertează 
prin factura ei modernistă. Imaginile nu se succed și nu se 
încheagă în tablouri sensibile; imaginile se justapun în apro- 
pieri din cele mai fantastice. Ai uneori impresia că poetul a 
vrut să râdă de cititori: atât sunt de îndepărtate, ca sens, unele 
de altele. Este evident că poetul ma urmărit un înţeles de 
ordin logic, ci stări afective; de aceea îi este indiferent din ce 
categorii spirituale îşi ia imaginile şi dacă între ele subsistă 
vre-o legătură. Totul pentru el este să producă efect, fie şi 
prin cele mai disparate imagini. Aşa de ex. în Styx: 


Când dimineaţa scoţi visul îngheţat din păr 
ca pe o perucă, după balul incendiat din zori 
anare *n aer, sus la geam, un măr: 

un măr de var crescut din pori. 


Mai vânăt decât copilul scăldat de frig într'un ciubăr 
el se făcu, când îl ţinură clipe, orianele surori, 

mă gândeam toată vremea să iau în răspăr 

o haimana, cu capul zburlit şi cu păr roşu la subţiori. 
Dar nimic nu se întâmplă; — — — — — 


Cine ar putea să spue că înţelege ceva din toată această 
înşirare de imagini disparate ? 
Dar să mai dăm un exemplu: Catren (pag. 75). 


Fecioara îşi despleteşte părul; 
dar copilului îi căzuseră toţi dinţii. 
Când din grădina raiului fură mărul 
îngerul trezi din somn părinții. 

(Ortografia este redată riguros exact după text). 

Cu oricâtă bunăvoință, nu se poate înţelege nimic; cel 
mult te-ai duce cu mintea la intenţiile poetului, dar poezie, ca 
realizare, nu este. 

Sunt totuşi câteva poezii, puţine la număr în adevăr, care 
şi ca intenţiune poetică şi ca realizare nu lasă nimic de dorit: 
Intermezzo, Cântecul Orbului, Moartea lui Marsyas, 


E 


„Să facem un gimnaz...“ schițe şi nuvele de Valeriu 
Grecu. Editura „Cugetarea“ P. C. Georgescu Delafras. Bu- 
curești. 

D-l Valeriu Grecu, unul dintre exponențţii cei mai di- 
stinşi şi mai talentaţi ai profesorimii secundare din - Țară, se- 
cretarul general al Asociaţiei Prof. Secundari, şi-a strâns în 
volum schiţele și nuvelele, răspândite prin reviste în ultimii 
ani, sub titlul: „Să facem un gimnaz....“ Nu se putea născoci 
un titlu mai sugestiv şi mai caracteristic pentru anii aceia de 
după război, când gimnaziile — excrescenţe culturale și... elec- 
torale, datorite vanitiţii potentaţilor de provincie —  răsăreau 
ca ciupercile după ploae în cele mai neinsemnate orăşele, pa- 
ralizând şcoalele de învăţământ primar complimentar, care erau 
cu mult mai necesare. Aceste gimnazii erau, fireşte, nişte în- 
jghebări efemere, cu profesori improvizaţi din oameni din cu to- 
tul alte cariere sau din rataţii provinciei, cari nu aveau nimic 
comun cu școala. 


Autorul ne trece pe dinaintea ochilor o galerie întreagă 
de belieri — şi de cei improvizaţi și de cei de carieră, din 
nefericire! oameni  mărginiţi, rutinari şi ridicoli.  Cităm 
pe d-l Negrea, cel cu vărsarea Siretului în Prut şi cu filozofia 
aproximativităţii tuturor lucrurilor, pe D-l Gângu, pe D-l Vi- 
puşcă, cel de germană, pe Spiridon Mănescu, Marinciu, Părin: 
tele Director, cel care educa... liitele! cu un toiag gros şi o 
întreagă serie de gaițe de provincie, chipurile, profesoare — 
una mai rea, mai intrigantă și mai înfumurată ca alta — ca 
D-na Directoare Melania Bosănceni, formidabila Mica Mano- 
lache, Sevasta Popesnu, eterna suplinitoare, Doamna Lătunoiu, 
care în exerciţiile de gimnastică găsise filosofia vieţii: „să-ţi 
îndoi şira spinării“. Sunt negreşit şi profesori şi profesoare de 
de toată consideraţia, rătăciți prin cancelariile acestor năpă- 
stuite oraşe, ca Domnul Pintea, Doamna Coravu, Domnul Ghi- 
nea, Directorul Ilie Mândăchescu. 


Mediul scăzut al cancelariilor acestor gimnazii, atmosfera 
claselor de elevi nedisciplinaţi, sgomotoşi şi obraznici, lumea 

aceea de școală, personal didactic, elevi și părinţi, asupra că- 
reia societatea înconjurătoare îşi exercita influența nefastă a 
moravurilor şi scăderilor ei, toate sunt redate cu ironia ustu- 
rătoare sau cu umorul acela sănătos, care subliniază şi pune 
în adevărata lor lumină şi întâmplări și oameni. li vezi, trăeşti 
printre ei, te bucuri de rarele lor bucurii și râzi cu lacrimi de 
inepţiile şi neroziile lor. Nu lipsesc nici paginile de revoltă sau 
de pătrunzătoare duioşie, ca „Nu ne trebue pui de cuc“, „Pe- 
regrinările Domnului Pintea“ sau „Doi şcolari“: 

Schiţele şi nuvelele d-lui Valeriu Grecu constituesc un 
buchet de o reală valoare literară : tipuri bine închegate, în- 
tâmplări şi fapte redate cu adevărat talent de povestitor. In 
genul schiţei şi nuvelei umoristice Valeriu Grecu este un ade- 
vărat emul al lui D. D Pătrăşcanu. 


* 


„Du-te dor“, roman de Ioan Ciocârlan. Editura „Bucovina“ 
Bucureşti. 

Un roman din viaţa dela ţară, cu imaginea încântătoare 
a satelor de munte, aşezate prin văi largi şi prietenoase, în- 
cadrate de spinări de dealuri, pe care se răsfaţă livezile şi 
viile, iar în depărtare străjuite de culmi de munte împădurite. 
Ape răcoroase, ape limpezi brăzdează satui din loc în loc şi 
se adună în şuvoaie puternice, mai la vale, sub coasta mun= 
telui, unde se aud clăpăind morile. 

Acesta este cadrul de natură, înăuntrul căruia se des- 
făşoară acţiunea romanului. Personagiile, omeni dela ţară, ne 
sunt prezentate în ambianța firească a vieţii de sat, “cu tre- 
burile lor gospodărești, cu grijile lor şi cu preocupările de fie- 
care zi. Din mijlocul acestei lumi se avântă şi iese pe primul 
plan tineretul cu voioșia şi exuberanţa lui, îmboldit de veş- 
nicul şi mereu proaspătul sentiment al dragostei. 

Două familii de frunte ale satului Dumbrava stau faţă în 
faţă : familia morarului Pintilie Crintea şi aceea a Hotnogilor; 
amândouă familii de răzăși de pe timpul lui Ştefan cel Mare. 
Crintea are o fată: Lia; Stanca Hotnog, un flăcău frumos: 
Stroe. Tinerii au crescut, de copii, unul cu altul și se iubesc. 
„Firesc este ca să se căsătorească, dar dragostea lor nu este 
bine văzută de Crintea. Morarul, vechiu socolean, este un am- 
biţios. El râvneşte să-şi dea fata după flăcăul Pavalache, tot 
neam de socolean, feciorul părintelui „Mantu din Răchiţi, co- 
muna de dincolo de munte. De aici duşmănie înverşunată între 
aceste familii şi lupta pe faţă, luptă adevărată, cu lovituri de 
baltage şi focuri de armă, ai cărei protagonişti sunt Crintea şi 
Stanca Hotnog. Isbânda este de partea inimei. Pe deasupra şi 
în ciuda ambiţiunilor lui Crintea, cei doi tineri se iau. 

În linii sumare, acesta esta subiectul romanului, care în 
atmosfera sensualistă şi uneori direct provocătoare a romanului 
nostru de astăzi coboară ceva din sănătatea sufletească şi cu- 
răţenia morală a lumii dela munte. Din acest punct de vedere 
Du-te dor“ este nu numai o lucrare literară de seamă, ci şi o 
binefacere. 


Lumea dela sat, flăcăi şi fete, bărbaţi şi femei, în spe- 
cial tineretul este bine redat: Lia şi Stroe, Dinu și Tudora, 
Anisia, Dochia, Baba Dobra vrăjitoarea, fiecare individualizat şi 
plin de viaţă. Nu tot aceeaşi afirmaţie, din nefericire, se poate 
face asupra închegării sufleteşti a principalelor personagii ale 
romanului: Pintilie Crintea şi Stanca Hotnog; şi tocmai 
asupra lor ar fi trebuit să stăruiască grija autorului. Crintea 
om sdravăn, om ager i plin de voinţă, se lasă bătut, aproape 
în ochii lumii, de o femeie, de Stanca, iar aceasta din urmă ne 
este înfățișată cu a fire mai mult bărbătească, decât de femeie. 
Cum îl bate ea cu băltagul pe Crintea, cum îşi îmbrânceşte 
bărbatul şi-l doboară în drum şi cum punea ea la cale lupta 
în codru, felul însuşi în care câștigă victoria asupra lui Crintea, 
Sunt trăsături de caracter şi situaţii forţate, cu o motivaţie 
psichologică insuficientă. Plutim în domeniul idealului. Şi este 
păcat. Cu o şlefuire mai atentă a caracterelor celor două per- 
sonagii principale şi cu mai multă grije în zugrăvirea unor 
situaţii prea romantice, romanul „Du-te dor“ ar fi fost unul 
dintre cele mai isbutite în literatura noastră contemporană. Ca 
ultim cuvânt, trebue să amintesc şi tendința de idealizare, — 
în felul scriitoarei George Sand, — a vieţii dela ţară; apoi 
felul de a vorbi unii cu alţii, ca de ex. felul cum vorbește 
bătrâna Dobracu Crintea, precum şi unele maniere sunt lipsite 
de realismul adevăratei vieţi de la ţară. 


Petru 1. Teodorescu 


George Voevidca: „Cântece pentru Lu“. Versuri. Tip. 
„Bucovina“ Buc. 1936 

Primim la redacţie, din Câmpulungul Moldovei, un elegant 
volum de versuri, al cărui titlu e cu atât mai ispititor cu cât 
promite un subiect scump tuturora: dragostea. 

D. George Voevidca e autor a trei alte volume de ver- 
Suri, cari i-au statornicit un loc de stimă în rândul poeţilor noştri. 

Cartea de faţă e alcătuită din cântece de dragoste publi- 
le de autor, vreme de mai mulţi ani, prin diferite reviste 
iterare. 

„Cântece pentru Lu“ cuprinde notații lirice interesante, 
un sentimentalism preţios, fără a se putea ridica la o poezie 
de puternice sugestii, la o poezie în care dragostea să rămână 
zăvorită ca minunatul gând al artistului înt”o marmură de 
Praxiteles. 

Simţirea poetului e prinsă în versuri molcome: 


Mă strecor printre zile... Sunt numai dor... 
Calc paragini... Svon şi mişcare mă dor. 
(Mă strecor printre zile) 


urmând, în aceeaşi măsură, până la sfârşitul poeziei. 
Iată totuşi o izbucnire care ar părea vijelioasă: 


Mă 'ncinge dor, de-abia trimis, 
Mă strigă văgăunile... 


Şi — trăznet mă vrea negrul nor. 


dar, iarăşi sfiiciunea sufletului în care se leagănă unde uşoare 
şi nu valuri, micşorează efectul poeziei, prin: 


„Idile-mi cer izvoarele. 


Remarcăm totuşi versurile de dragoste în ritm poporan» 
cari aduc o minunată contribuţie la cunoaşterea „dorului“. Astfel: 
„Dorul meu neogoit“, „Doru: meu pe unde trece“, „Vrere-aş 
să mă spăl de jale“, „Din olatele Moldovei“, „Nouri suri trec 
peste creşte“, „Şi porni-a vântul crainic“, „Munţilor dacă mă 
jălui“ şi „Dragoste fără noroc“. 

In toate aceste poezii există o zare largă, o frumuseţe a 
naturii, o descătușare de patimi, o vânturare a dragostei, un 
cântec al dorului, intuite cu surprinzătoare mijloace lirice, 

O mulţime de alte poezii uşoare, plăcute, cu versuri pre- 
țioase, mai mult romanțe, (Lanf ca florile ușor, E toamnă... şi 
la tine mă gândesc., Plânge 'n taină, dragostea sihastră, etc. 
etc.), nu strică unitatea volumului, dar îl aşează pe autorul lor 
între poeţii minori. 

D. George Voevidca e un meșteşugar al versului. Spicuim 
câteva rânduri, spre exemplificare: 


Şi cântecele mele sunt tainiţe ce-adună 
Comori de basme din vrajă de stele și de lună. 


Cântă brunele vioare —: 
Cânt ce tremură şi doare 

Acest început de poezie este urât: 


Ades 
Oraşul sur îl las la spate..., 


deși se continuă cu unele din cele mai frumoase versuri ale 
acestui volum. 

Ironie bine prinsă în versificarea unui „Fapt divers“, cum 
nu e în „Imi înfloreai în suflet“. 

Cu deosebire remarcabile sunt poeziile : „Buciumă toamnă“, 
„Scoica“ şi „Mâinile mele“. 

Am vrea să reproducem poezia „Mâinile mele“ pentru 
rara ei Îrumuseţe care o pune alături de „Mâinile tale, Viola“ 
a poetului Victor Stoe. 

Cu volumul „Cântece pentru Lu“, poetul George Voe- 
vidca, fără a-şi reînnoi mijloacele lirice, aduce o poezie de 
melancolie uşoară, o lină simţire, un vers cizelat. 

Poeziei româneşti însă, îi rămâne încă mult dator. 


A. M. 


% 


Nicolae N. Petra: Bâncile românești din Ardeal și Banat. 
Editura Cartea Românească, Sibiu. 

Studiul d-lui Petra, ca scop, pleacă de la însemnătatea pe 
care o are activitatea bancară în viața economică a unei ţări, 
dar insistă în deosebi asupra marelui rol pe care l-au îndeplinit 
băncile românești din Ardeal în epoca premergătoare unirii. Au- 
torul însuși spune în prefaţă: „Există în fară o problemă bancară 
care va mai provoca încă discuțiuni şi care cere o rezolvare 
dreaptă a ei. In cadrul creditului nosiru, mai ales când e vorba 
de creditul românesc — băncile din Ardeal şi Banat trebuie să 
ocupe un loc de frunte. Ele au reprezentat întreaga viață econo- 
mică românească a acestor provincii până la 7914. De atunci în- 
coace și rolul lor a început să ţie tot mai şters“. 

„Nu vreau să par pretențios“ — spune mai departe autorul 
— „când spun că încerc cu această iucrare să fac un act de 
dreptate băncilor ardelene şi bănăţene. O merită, şi o contribuție 
oricât de modestă, face mai mult decât tăcerea și nepăsarea ge- 
herală din jurui lor“. 

Pe aceste utile şi nobile considerațiuni își bazează autorul 
toată truda sa de a da la iveală un luminiş aureolat din tre- 
cutul vieții noastre economice. Și nu a făcut '0 muncă zadarnică. 
Din contră ei ajută să se perândeze prin faţa ochilor sufletului 
nostru, zilele unor timpuri, când banca făcea întradevăr româ- 
nism, cultură şi țărănism din activitatea sa şi nu se mărginea 

numai la a împărți dividende și a retribui împărătește. Era în- 
irățirea aceea generală prin a cărei solidaritate s'a menținut spi- 
ritul românesc, păstrându-se neștirbit de vicisitudinile vremurilor 
vitregi. 

Partea întâi începe cu o analiză a stărilor noastre sociale 
din cele mai vechi timpuri și în succinte rânduri înfățişază si- 
tuația mizeră în care ne găsiam până la abolirea iobăgiei (1848). 
Țăranul român în această lungă și întunecată epocă, nu prea 
avea nevoie de bani (pag. 40). EI era în general agricultor și în 
rare cazuri negustor, punând în vânzare mărfuri de natură ex- 
clusiv agricolă. 

Negustoria aceasta redusă a adus totuși banul și în economia 
românească. Nevoiașii se împrumutau plătind dobânzi enorme, 
iar creditorul se mulțumea să le încaseze în natură, fără să reu- 
șască a-si mai recupera capitalul plasat, sub forma lui inițială. 


Creditul adevărat a plecat de la Sași, cari au fost primii 
pioneri pe acest drum în Ardeal și chiar în întreaga Ungarie. 
De laei, dupăce şi-au putut forma o pătură de oameni mai cu carte, 
au luat și Românii forma instituțiunilor de credit. Sub imboldul 
exemplului lor se întemeiază, cu strădania lui Visarion Roman, 
la anul 1872, prima bancă românească în Ardeal, „Albina“ din 
Sibiu. Din jurul „Albinei“ pleacă curentul de încredere în pute- 
rile noastre proprii şi prin rezultatele strălucite ale ei se naşte 
valul de instituțiuni de credit care a împânzit în scurtă vreme 
jocalitățile urbane şi pe cele rurale românești mai ridicate din 
Ardeal, atingând, la 1914, un capital de 36.672.214— coroane, 
depuneri în sumă de 111.879.978.— coroane, iar mijloacele to- 
tale înregistrând o valoare de 255.518.883'— coroane, 

Lucrurile nu se opresc aci. Băncile determină și o mișcare 
a ideilor, provoacă curente de opinii și sub imboldul” acestor ele- 
mente ia ființă „Revista economică“ din Sibiu ca organ al „So- 
lidarităţii“. Sub scutul . „Solidarităţii“ nu numai că toate institu- 
țiunile românești sunt alimentate cu îndrumări și directive, ci 
se încearcă şi o uniformizare a bilanţului; germinează acel bi- 
lauţ-tip despre care epoca juridică și economică de după răsboi 
are o întreagă literatură. Să nu uităm a releva contribuțiunea 
băncilor la ridicarea vieţii culturale românești, pornită 'de la 
ideia nobilă care a stat la înființarea primei “bănci săsești din 
Ardeal „Kronstădter allgemeine Sparkassa“ ale cărei statute pre- 
văd că jumătate din beneficii vor fi vărsate pentru opere de fo- 
los public, iar restul pentru fondul de rezervă. 

Dupăce partea l-a a lucrării ne transpune în ideile şi ac- 
tivitatea nobilă a unor timpuri trecute, partea a Il-a ne aduce 
mai spre realitate. Nu se poate spune că acuma a încetat cu 
desăvârşire acţiunea băncilor pe teren naţional. Din contră, în- 

ceputul stăpânirii românești în Ardeal, a fost finanţat tot d 
banca „Albina“. Dar după unire băncile din Ardeal intră în ace 
vălmăşag de afaceri, cari le cam derutează la un moment dat, 
le denaturează caracterul și structura, ba, ce e mai grav, pe 
unele din ele le duce chiar la dezastru. Reculegerea a venit tot 
din întoarcerea la prudența și la stăpânirea de sine. 

Situația băncilor românești din Ardeal în această perioadă 
arată o mărire aparentă a volumului lor de afaceri, datorită in- 
flaţiei. In fond însă, comparând lucrurile cu un etalon de va- 
loare fixă, acest volum mărit al afacerilor nu spune mare lucru, 
Se pare chiar că în raport cu aurul, valoarea totalului bilanțu- 
rilor băncilor în 1925 este relativ mai mic decât în anul 1914. 

Urmează expunerea situației băncilor în timpul şi după 
conversiune, iar la sfârșit se fac diferite comparațiuni între băn- 
cile săsești, ungureşti și româneşti din Ardeal, scoțând în evi- 
dență, în multe privinţe, superioritatea acestora din urmă. 

In fine, partea a lIll-a a cărții caută, cum am spus şi mai 
sus, ca punând faţă în față două epoci cu caracteristicile lor 
distincte, să ajungă la concluziuni concrete în organizarea vii- 
toare a creditului. Autorul analizează în acest scop legea ban- 
cară şi studiază repercursiunile acesteia atât în ce priveşte cre- 
ditul românesc în general, cât mai cu seamă în ce privește cre- 
ditul nostri ardelenesc. Era cazul să se analizeze lucrurile, 
pentrucă de unde în timpul oprimării eram daţi ca exemplu și 
invidiaţi chiar de stăpânitori, astăzi lucrurile sunt inversate : ne 
plângem noi de superioritatea economică a minoritarilor. Se vede 
că gloria tot adoarme într'o măsură oarecare spiritul şi vivaci- 
tatea unei naţiuni. 

Concluziile studiului d-lui Petra — înțesat de date statis- 
tice, de cifre şi tablouri, se impun singure. 

Subliniem şi stilul sobru, fraza concisă şi fără înfrumuseţări 
inutile, așa cum stă bine unei lucrări științifice, apoi execuţia 
technică — tiparul, hârtia — cari, toate împreună, concretizează o 
muncă de o necontestabilă utilitate. 


Ing. Gh. Brânduş 


* 


Elena Costache Găinaru : Monografia comunei Burdujeni, 
plasa Bosancea, jud. Suceava. Cu o hartă şi 16 fotografii. Buc. 
1936. Pp. 130. format 231/;2X16. Lei 60. — O minuțioasă lu- 
crare, care a reclamat desigur multă osteneală — uşurată însă 
de „dorinţa de a scoate din uitare trecutul localităţii“ unde şi-a 
trăit autoarea primii ani ai vieţii — lucrare care se ocupă de 
topografia, demografia, edilitatea, graiul, obiceiurile, credinţele, 
administraţia, viața economică, morală, culturală, socială, de 

personalităţile culturale proeminente care-şi trag originea de aci 
etc. etc. Relativ la originea acestei comune din fosta silnica 
graniţă ridicată de Austria la 1775 între Moldovenii lui Gr. 
Ghica Vodă, extragem următoarele informaţiuni: Inceputurile 
localităţii datează din primii ani ai jum. a doua a sec. XVII. 
Numele i-ar deriva de la Burdujo (Burduja): numele unui cioban, 
după legendă, iar după spusele unui moşneag de 98 ani, al 
unui mare boier, pe a cărui moşie ar fi fost aşezată comuna. 
Primii locuitori au fost Ruteni, aşezaţi ca muncitori în jurul bis. 
de lemn „ridicată la 1597 de către Teodor Movilă zis Cârnul, 
pe locul unde se aflase o altă bisericuţă de lemn, al cărei ctitor 
ar fi fost Ştefan cel Mare“. Mai târziu, când în locul acestei 
bis. a luat ființă Mânăstirea Teodoreni, căreia „i sau dăruit 
bogății şi destule moşii“, s'a adăogat vechilor familii stabilite 
aci pentru deştelenirea terenului „o nouă serie de muncitori 
ruteni emigraţi în Moldova (pe la 1766)“ şi, pe lângă aceştia, 
populaţie românească din satele învecinate. Se crede că în timpul 
revoluţiei ardelene de la 1784, populaţia din aceste părţi a mai 
sporit cu grupuri de Români şi Armeni, venite din Transilvania 
şi Bucovina, după care a urmat apoi exodul Evreilor expulsaţi 
din Galiţia, în urma revoluţiei din Polonia. Nu e disconsiderat 
nici aportul adus de funcţionarii vamali stabiliţi aci, ca şi Ți- 
ganii robi de pe moşiile mân. Teodoreni. 
* 


Leca Morariu: T. Robeanu. Extras din rev. „Freamătul 
Literar“. Siret 1936. Pp. 22. — Pioase și meritate pagini în- 
chirate, — cu prilejul împlinirii a trei decenii de la moartea sa, 
căutată, între străini, pe pământ străin — prea repede uitatului 
aprig, apărător al drepturilor Românilor din apusa monarhie 
biceială, temeinicului cunoscător al vechilor noastre aşezăminte 
românești, sufletului „gingaş“, „bun“, „marinimos“, care a fost 
Dr. Gh. Popovici, —  însistându-se mai ales asupra realului 
talent de poet — mai puțin cunoscut sau pe nedrept micşorat 
— pe care d. Leca Morariu îl consideră de „cel mai tipic re- 
prezentant al lit. rom. bucovinene“. 


* 


Alte cărți primite: 

Î. Agârbiceanu : Minunea. Povestiri; Liviu Rebreanu: Oameni 
de pe Someş. Emanoil Bucuţa: Biblioteca satului. Toate trei apă- 
rute în Bibl. „Cartea Satului“); V. Alecsandri: Poezii populare 
(Bibl. Şcolară) L. 20; 

Al, Popescu-Scărişoreanu : Din umbră. Poezii. Pp. 158 L. 50. 
Ed. „,Grai şi Cuget Dobrogean“. 

G, Popa-Lisseanu : Izvoarele istoriei Românilor, vol. LX și X 
Părăsirea Daciei. Vopiscus și Eutropius. Text, traducere și comen- 
tarii, „Bucovina“. Buc. 1936 Pp. 156. L. 240. Format 24!1/:X16!/,. 

Iuliu Maniu : Unirea Ardealului. Conf. ținută la Radio-Bucu- 
reşti în 24 lan. 1934. Cu două anexe: 1. Raport despre activi- 
tatea Cons. Dirigent, 2. Tabloul principalilor conducători ai primei 
organizații de stat româneşti din Ardeal şi Banat. Cluj, Pp. 58, 
format 231/,X15. 

Indrumător al muncii culturale la sate. (Cartea Căminului 
Cultural) 1936. Fund. Cult. Regală „Principele Carol“ Buc. Pp. 
464 Fără indicarea prețului. 

Florea Căruntu; Crucile albe. Roman. Libr. Pavel Suru, Buc. 
Pp. 286. Format 18'/,X12. L. 70.— 

G. Î, Nicolescu: Anuarul XVI al lic. de stat „Gheorghe Lazăr“ 
din Sibiu. (Anul șc. 1934—35) Pp. 114 Format 23X15. Cu pa- 
gini comemorative închinate decedatului director Dr. loan Bunea 
și cu articolele: „Asupra problemei celor patru culori şi a celor 
patru dimensiuni“: (de prof. lon Armean) şi „Ideia de variație în 
Psichologia modernă“ (de pro. |. S$. Pitariu). 

Gh, TÎ. Niculescu- Varone: Bibliografia poeziei noastre popu- 
lare, 1830—1935. Autori români în ordine cronologică şi alfabe- 
tică. Ediţia a doua, revăzută şi completată. Buc. 1936. Pp. 88. 
Format 23:/2X16. L. 30. Un foarte folositor ghid pentru toți cei 
care se interesează de „Folklorul român versificat, cuprins în vo- 
lume și broşuri“, 

Georges T. Nicolesco- Varone: Le Fulklore roumain versifi€. 
Bucarest 1936. Pp. 28. L. 20,— 

Asupra unora vom reveni în nr-ele viitoare. 


Reviste primite: Revue de Transylvanie nr. 3 (Martie Aprilie) 
cu atât de necesare informaţii pentru străinătate, de astădată rete- 
ritoare la: intluența artei pop. a Românilor asupra celorlalte nea- 
muri din România (d. C. Petranu), — universitatea română și 
univ. maghiară din Transilvania (|. Crăciun), — frontiera occiden- 
tală a României (Et. Manciulea), — situaţia şcoalelor confesionale 
române din Ungaria (P. Petrinca), şi câteva consideraţii relativ la 
reforma agrară în Transilvania (|. Rusu). Dări de seamă de dd. 
Gh. Vinulescu şi |. Moga.. Nrul se încheie cu paginile d-lui ]. Lu- 
paş despre decedații episcopi R. Ciorogariu şi N. Ivan. In nr. 4, 
apărut în Iulie, publică articole dd. S. Dragomir (Contele Şt. Tisza 
și Românii), L. Someşan (E Transilvania nelocuită?) Dr. L. Da- 
niello (Sănătatea publică în România), Dr. V. Puşcariu (Un rai al 
turismului: Transilvania). Note despre populația României după 
naţionalitate dă d. S. „Dragomir — despre campionul maghiarizării 
Alberti Berzeviczy, d. |. Mateiu — despre activitatea băncilor mino- 
ritare din Trans, în a. 1935 d. Tr. Nichiciu. 

Arhivele Olteniei, nr. 83-85 (lan.-- lunie) cu următorul sumar: 
Domnia lui Vintilă Vodă de la Slatina, în ilumina unor noi docu- 
mente istorice inedite (St. Nicolescu); Inforinaţii despre Craiova 
în scrisorile unui ofițer rus, la 1811 (V. Mihordea); Doftoricescul 
meșteşug la Craiova în primele decenii ale sec. XIX (M. Theodo- 
rian-Carada); Despre Dionisie Eclesiarhul şi M-rea Bucovăţ (|. 
Donat); Din începuturile muzicei românești: loan Câianu (G. Si- 
monis); Monografia comunei Apele-Vii (Ilie Chiriţă); Oltenia în 
sec. XIX ([. Donat); Studii asupra etnografiei Olteniei (M. Gre- 
gorian); Un ms. din 1798 al lui Dionisie Eclesiarhul (Pr. T. Bălăşel) 
In afară de acestea întreitul nr. mai cuprinde 150 pg. de docu- 
mente istorice, pagini literare-artistice, culturale, note, comunicări, 
recenzii, Bogatul şi variatul nr. de 256 pp. costă L. 180. 

In Gazeta Cărţilor nr. 1-4 (lunie-iuliz), d. Aurel A. Mure- 
șianu dă întroducerea la un studiu mai mare privitor la Corvini. 
(„Corvinii şi biblioteca lsr”), cu interesante sugestii linguistica şi 
iiminoase evocări din umbrele trecutului, menite a restabili „ade- 
vărul asupra rolului istoric a! Corvinilor, nu numai din punct de 
vedere al însemnătății lor politice, ci mai ales din punctul de ve- 
dere al răspândirii culturii umaniste în Europa şi a! propagării 
spirilului regenerator de rasă latină al Renaşterii, care a contribuit 
şi la ivirea în veacul următor a lit. naţionale româneşti şi la des- 
vobirea românismului de subt stăpânirea limbilor străine în bise- 
zică şi stat“. —- DI D. Munteanu-Râmnic subliniază necesitatea de 
a preda Gazetei Transilvaniei, care încurând va împlini un secol 
de viață — o foişoară de partid azi — „rostul ei de odinioară“, 
sub conducerea tot a unui Mureșianu, a d-lui Aurel A. Mureşianu. 

Din nr. 4 (pe lulie-Sept.) a întotdeauna interesantei şi do- 
cumentatei reviste a d-lui Leca Morariu „Făt-Frumos“, reținem 
data exactă comunicată ded. |. E, Torouţiu, a morţii Domnitorului 
Alex. 1. Cuza: ora 1 din noaptea de 14 spre 15 st. n. (2 spre 3 
st. v.) Mai 1873, în Heidelberg. Deci nu 5 lunie, cui aiirmase A. 
D. Xenopol. Tot d. Torouţiu dă îacsimilele a două scrisori ale 
iui V. Alecsandri: una din 21 V. 1878, adresată vărului său Co- 
stache Kozoni și a doua, din 24 1 1881, lui A!. Macedonschi, din 
care se vădește procesul de creaţie la autorul lui „Despot Vodă“. 
Pentru tinerii contagiaţi de „Stiho-morbus“, reproducem şi noi 
„consiliul amical“ pe care li-l servește postul după „o experiență 
dobândită în timp de 40 de ani de lucru“. 

„In orice scriere vom produce — spune Alecsandri, confir- 
mând preceptul lui Boileau — să ne ferim de prima satisfacere, 
de primul eiitusiasm al paternităţii, căci simţul de egoism părin- 
tesc e mai desvoltat în poeţi decât în restul omenirei Fiecare vers 
me pare o armonie, fiecare strofă o perfecţie, fiecare bucată în- 
treagă de poesie un cap d'operă!... Insă după o trecere de timp 

încep a ne sări în ochi defectele copiilor închipuirei noastre şi 
găsim că acei copii ar fi câştigat mult dacă chiar dela venirea lor 
pe lume, i-am fi supus la o corectare aspră, 

Trebue să ne deprindem a face sacrificii dureroase, a elimi- 
na versuri, tăia strofe, a scurta, a schimba, a drege, fără îndurare, 
înainte de a scoate la lumină scrierea noastră. Operaţie crudă dar 
neapărată şi folositoare“. 

Contribuţii de interes privitoare la Teodor Ştefanelli în Amin- 
tirile d-lui Artur Gorovei; reconfortante Amintirile lui Dimitrie Bu- 
cevschi despre Unirea Bucovinei cu Patria-mamă și despre pre- 
zentarea actului Unirii M. S. Regelui Ferdinand 1; îndreptăţit cu- 
vântul d-lui Leca Morariu despre „Sânziana şi Pepelea“ a bardu- 
lui dela Mirceşti ; pioase pagini, în continuare, de d. At. C. Bălă- 
cescu, reamintitoare de scene de acum aproape două milenii din 
viața Celui care. împreună cu apostolii săi, a sfințit locurile din 
Ierusalim ; şi tot în continuare, d. Em. Haivas apreciază pe „scri- 
itorul Kogălniceanu“. 


Transnistria (Tribuna Românilor de peste Nistru şi Bug.) nr. 
1 1936). O revistă de mare utilitate, din paginile căreia defilează 
pe dinaintea cititorului realitatea nu minciuna bolşevică. Ne-ar tre- 
bui prea multe pagini ca să putem rezuma informaţiile atât de re- 
velatoare asupra „raiului“ bolşevic, — informaţii culese chiar din 
ziarele sovietice şi din cuvântările prinse la Radio; de aceea, reco- 
mandăm cu toată căldura citirea acestei reviste. Sunt pagini care 
pun într'o lumină foarte defavorabilă „progresele enorme“, trâm- 
bițate de cointeresaţi, ale vecinilor dela răsărit şi, implicit, şi va- 
loarea alianțelor cu acest „colos“. 


Luceafărul (Timişoara) nr. 7-8 (lulie-August), Buletinul AGIR. 
nr. 3, 4, 5, 6, 7, (Martie-lulie). Observatorul Social-Economic nt. 
2. (Apr.-lunie), Prometeu nr. 7-8 (Mai-lunie), Parlamentul Romă- 
nesc nr. 203-206 (Mai-lulie) Plaiuri Săcelene nr. 5 (Mai), Rev. Scri- 
itoarelor și Scriitorilor Români nr. 5-7, (Mai-Aug.), Viața Ilu- 
strată nt. 1 (lulie), Tara de Mâine nr. 5-6 (Mai-lunie) Atheneum 
nr. 1. (lan.-Martie), Făt-Frumos nr. 1-2 (lan. Apr.), Transilvania 
nr. 3 (Mai-lunie) cu pagini despre şcolile ţărăneşti de d. Iuliu 
Moldovan şi cu un interesant articol despre „Vătăşii sau frater- 
Nități şi decurii sau vecinătăți“, de d. Iuliu Moisil. Tot în acest 
nr. d. Vas. Vlaicu scrie despre „Coperativele noastre cele mai 
vechi“. Progres și Cultură nr. 5-6 (Mai-lunie). 


Rânduiala nr. 4; Arhiva nr. 1-2; Pagini Literare nr. 6-7-8 
(lunie-Aug.); Conv. Literare nr. 4-7 (Apr.-lulie); Orientări nr. 6-7 
(lun.-lulie); Viaţa Românească nr. 4-5 (Apr -Mai) Nr. închinat 
lui G. Ibrăileanu, Piatră de Hotar nr. 1 (lulie) şi 8 (Aug.); Gând 
Românesc nr. 6-7 (lun.-lulie); Blajul nr. 5 (Mai); Gândul Vremii 

nr. 6 (lunie); Cele trei Crișuri nr. 5-6 (Mai-lunie); Viaţa Basara- 
biei nr. 5-6 (Mai-lunie); Arhivele Basarabiei nr. 1 (lan.-Martie); 
Soc. de Mâine nr. 4 (trim. Mai); Rev. Cursurilor si Conferinfelor 
nr. 3-4 (Mai-lunie); Romania, Rev. Of. Naţionai de Turism nr. 7-8 
(Apr.-Mai); Căminul Cultural nr. 7 (lunie); Lumina Rev. lic. ro- 
mân din Grebena-Grecia, nr. 2 (Apr.-lunie); Lanuri nr. 3 (Mai); 
Timocul nr. 1-3 (lan.-Martie); Siebenbiirgische Vierteljahrsschrift nr. 
1-2 (lan.-lunie); Satul nr. 68-69 (lul.-Aug.); Școala Bănățeană nr. 
8 (Apr.); Neamul Românesc pt. popor nr. 10-16 (-Aug.); Poporul 
Românesc nr. 10-12 (-16 Iunie); Afirmarea nr. 4-5 (lunie-lulie). 
Satu-Mare. Nr. închinat animatorului şi luptătorului național Dr. 
Vas. Lucaciu. Revista Dobrogeană nr. 2 (Mai-lunie), Țara de 
Mâine nr. 5-6 (Mai-lunie). 

Ne-au mai venit în ajutor de la apariția nr-ului pe lulie - August 
d. Pefeu Joan, fabricant în Brașov, cu L. 110.— 
şi Primăria Municipiului Braşov, care a binevoit a lua asupră-şi cheltuiala 
scoaterii unui nr. de revistă, — pentru ceeace le exprimăm şi la acest loc 
caldele noastre mulțumiri, cum mulțumim şi părintelui 7. Ludu din Prejmer, 
pt. achiziționarea unui nou abonament. 


ABONAȚII 
care și-au mai achitat abonamentul: 
Până la 30 Iunie 1936. Dr. med. Vintilă Ioan, Brașov. 


Viaicu Radu, com., Brașov. 


Dr. Curta R. advocat, Agnita: A i Ă 
Vlaicu Vas., dir. pens., Cluj. 


Până la 31 Dec. 1936. Ing. Witting O., insp. g. silv. Braşov. 
Pr. Bărbieru Vas., Buc.-Cotroceni. Până la 30 Aprilie 1937. 
Boldor A, dir. gimn. î. p., Codlea. Bunescu M. Elena, Rucăr. 
Casina, Prejmer, Ing. Ciortea Marin, Mediaş. 
Dr. Cristea N., not. publ. Sibiu. Popovici Zenovie, preot, Satulung. 
Mailat Al. func. în Min. Fin. Buc. Ing. Zeicu |. insp. g. silv., Cluj. 
Dr. Manuilă $. Dir. Inst. de Recens. Buc. | Până ia 30 lunie 1937 
Dr. Moșoiu |. not. public, Braşov. Ing. Fioașiu Ionel, Câmpia Turzii. 
Dr. med. Murariu Const., Lugoj. Giuglea G. prof. univ., Cluj, 
Muzeul Naţ. Secuesc, Sf. Gheorghe. Până la 3i Dec. 1937 
Noaghea II. med. vet., Braşov. Peteu [., fabricant, Braşov. 


Se mai confirmă primirea costului nr. 4 de la d. C. N. Mateescu, prof. 
R.-Vâlcea. 


In atenţiunea On. Direcţ. gen. a Of. P. T.T. 


D-l 7. Lapedatu, adm. delegat la B-ca Naţională (Buc.) ne scrie că na 
primit nr. 3 din a. c., d. Ion Hamzea, adv. în Miercurea Ciuc, idem, d. Adrian 
Popovici, Buc. (Calea Călărași 181) nr. 4 din a. c. 

Ţine d. Ing. I. Pitulescu cu tot preţul să aplaudăm și să sărim şi noi 
în sprijinul inițiativei luate de d. N. Crevedia? 


Poşta Red. D-lui |. B. în R. Ritmul schiopătează în mai multe locuri; 
dacă îl puteți îndrepta, se va putea publica. 
Erată. Rugăm îndreptarea următoarelor greșeli de tipar, strecurate în 


nr-ul trecut: 
In pag. 323, rândul 11 de jos: nu disperată, ci disparată. 


pp 940, „5 „ nu mitive, motive. 
pp 353, „ 11 „ seva elimina cuv. alt. 
» „359, „9 „ nuce-i, cicei. 


Spre orientare. Nu dăm schimb decât revistelor care apar regulat. 





Rugăm recitiți informaţiile din pg. 2 a revistei. 





Numărul acesta a apărut la 31 VIII. 1936. 

